|  |
| --- |
| **PROGRAMUL REGIONAL SUD EST 2021-2027**  **Obiectiv de politică 5** -**O Europă mai aproape de cetățeni prin promovarea dezvoltării sustenabile și integrate a tuturor tipurilor de teritorii și a inițiativelor locale**  **Prioritatea 6 - O regiune atractivă**  **Obiectiv Specific 5.1 - Promovarea dezvoltării integrate și incluzive în domeniul social, economic și al mediului, precum și a culturii, a patrimoniului natural, a turismului durabil și a securității în zonele urbane**  **Actiunea 6.1 Dezvoltare integrată (DUI) în zonele urbane prin regenerare urbană, conservarea patrimoniului și dezvoltarea turismului** |

**GHIDUL SOLICITANTULUI**

**PRSE/6.1/1.2/2025 - Orașe**

Versiunea 1

august 2025

***CUPRINS***

[1. PREAMBUL, ABREVIERI ȘI GLOSAR 5](#_Toc196225703)

[1.1 Preambul 5](#_Toc196225704)

[1.2 Abrevieri 6](#_Toc196225705)

[1.3 Glosar 7](#_Toc196225706)

[2. ELEMENTE DE CONTEXT 13](#_Toc196225707)

[2.1. Informații generale PR Sud Est 2021 – 2027 13](#_Toc196225708)

[2.2. Prioritatea/Fond/Obiectivul de politică/Obiectivul specific 14](#_Toc196225709)

[2.3. Reglementări europene și naționale, cadru strategic, documente programatice aplicabile 14](#_Toc196225710)

[3. ASPECTE SPECIFICE APELULUI DE PROIECTE 18](#_Toc196225711)

[3.1. Tipul de apel 18](#_Toc196225712)

[3.2. Forma de sprijin ( granturi; instrumente financiare; premii) 19](#_Toc196225713)

[3.3. Bugetul alocat apelului de proiecte, procedura de prioritizare 19](#_Toc196225714)

[3.4. Rata de cofinanţare 20](#_Toc196225715)

[3.5. Zona / zonele geografică(e) vizată(e) de apelul de Proiecte 21](#_Toc196225716)

[3.6. Acțiuni sprijinite în cadrul apelului 21](#_Toc196225717)

[3.7. Grup ţintă vizat de apelul de proiecte 22](#_Toc196225718)

[3.8. Indicatori 22](#_Toc196225719)

[3.8.1. Indicatori de realizare 22](#_Toc196225720)

[3.8.2. Indicatori de rezultat 23](#_Toc196225721)

[3.8.3. Indicatori suplimentari specifici Apelului de Proiecte 23](#_Toc196225722)

[3.9. Rezultate așteptate 24](#_Toc196225723)

[3.10. Operaţiune de importanţă strategică 24](#_Toc196225724)

[3.11. Investiţii teritoriale integrate 24](#_Toc196225725)

[3.12. Dezvoltare locală plasată sub responsabilitatea comunității 24](#_Toc196225726)

[3.13. Reguli privind ajutorul de stat 24](#_Toc196225727)

[3.14. Reguli privind instrumente financiare 25](#_Toc196225728)

[3.15. Acţiuni interregionale, transfrontaliere şi transnaţionale 25](#_Toc196225729)

[3.16. Principii orizontale 25](#_Toc196225730)

[3.17. Aspecte de mediu (inclusiv aplicarea Directivei 2011/92/UE a Parlamentului European și a Consiliului). Aplicarea principiului DNSH. Imunizarea la schimbările climatice 25](#_Toc196225731)

[3.18. Caracterul durabil al proiectului 30](#_Toc196225732)

[3.19. Acțiuni menite să garanteze egalitatea de șanse, de gen, incluziunea și nediscriminarea 30](#_Toc196225733)

[3.20. Teme secundare 33](#_Toc196225734)

[3.21. Informarea şi vizibilitatea sprijinului din fonduri 33](#_Toc196225735)

[4. INFORMAȚII ADMINISTRATIVE DESPRE APELUL DE PROIECTE 34](#_Toc196225736)

[4.1 Data deschiderii apelului de proiecte 34](#_Toc196225737)

[4.2 Perioada de pregătire a proiectelor 34](#_Toc196225738)

[4.3 Perioada de depunere a proiectelor 34](#_Toc196225739)

[4.3.1 Data și ora pentru începerea depunerii de proiecte: 34](#_Toc196225740)

[4.3.2 Data și ora închiderii apelului de proiecte: 34](#_Toc196225741)

[4.4 Modalitatea de depunere a proiectelor 34](#_Toc196225742)

[5. CONDIŢII DE ELIGIBILITATE 35](#_Toc196225743)

[5.1. Eligibilitatea solicitanţilor şi partenerilor 38](#_Toc196225744)

[5.1.1. Cerințe privind eligibilitatea solicitanților și partenerilor 39](#_Toc196225745)

[5.1.2. Categorii de solicitanți eligibili 43](#_Toc196225746)

[5.1.3. Categorii de parteneri eligibili 43](#_Toc196225747)

[5.1.4. Reguli şi cerinţe privind parteneriatul 44](#_Toc196225748)

[5.2. Eligibilitatea activităţilor 45](#_Toc196225749)

[5.2.1 Cerinţe generale privind eligibilitatea activităţilor 45](#_Toc196225750)

[5.2.2 Activităţi eligibile 46](#_Toc196225751)

[5.2.3 Activitatea de bază 52](#_Toc196225752)

[5.2.4 Activităţi/proiecte neeligibile 52](#_Toc196225753)

[5.3. Eligibilitatea cheltuielilor 53](#_Toc196225754)

[5.3.1. Baza legală pentru stabilirea eligibilității cheltuielilor 55](#_Toc196225755)

[5.3.2. Categorii și plafoane de cheltuieli eligibile 56](#_Toc196225756)

[5.3.3. Categorii de cheltuieli neeligibile 56](#_Toc196225757)

[5.3.4. Opțiuni de costuri simplificate. Costuri directe și costuri indirecte 57](#_Toc196225758)

[5.3.5. Opțiuni de costuri simplificate. Costuri unitare/sume forfetare și rate forfetare 60](#_Toc196225759)

[5.3.6. Finanțare nelegată de costuri 60](#_Toc196225760)

[5.4. Valoarea minimă și maximă nerambursabilă a unui proiect 60](#_Toc196225761)

[5.5. Cuantumul cofinanțării acordate 61](#_Toc196225762)

[5.6. Durata proiectului 61](#_Toc196225763)

[5.7. Alte cerinţe de eligibilitate a proiectului 61](#_Toc196225764)

[6. INDICATORI DE ETAPĂ 69](#_Toc196225765)

[7. COMPLETAREA ŞI DEPUNEREA CERERILOR DE FINANTARE 69](#_Toc196225766)

[7.1. Completarea formularului cererii 69](#_Toc196225767)

[7.2. Limba utilizată în completarea cererii de finanțare 71](#_Toc196225768)

[7.3. Metodologia de justificare şi detaliere a bugetului cererii de finanțare 71](#_Toc196225769)

[7.4. Anexe şi documente obligatorii la depunerea cererii 72](#_Toc196225770)

[7.5. Aspecte administrative privind depunerea cererii de finanțare 83](#_Toc196225771)

[7.6. Anexele şi documentele obligatorii la momentul contractării 83](#_Toc196225772)

[7.7. Renunțarea la cererea de finanțare 89](#_Toc196225773)

[8. PROCESUL DE EVALUARE, SELECȚIE ȘI CONTRACTARE A PROIECTELOR 89](#_Toc196225774)

[8.1. Principalele etape ale procesului de evaluare, selecție și contractare 89](#_Toc196225775)

[8.2. Conformitate administrativă – DECLARAŢIA UNICĂ 89](#_Toc196225776)

[8.3. Etapa de evaluare preliminară – dacă este cazul (specific pentru intervențiile FSE+) 90](#_Toc196225777)

[8.4. Evaluarea tehnică și financiară.Criterii de evaluare tehnică și financiară 90](#_Toc196225778)

[8.5. Aplicarea Pragului de calitate 107](#_Toc196225779)

[8.6. Aplicarea Pragului de excelență 107](#_Toc196225780)

[8.7. Notificarea rezultatului evaluării tehnice și financiare 108](#_Toc196225781)

[8.8. Contestații 108](#_Toc196225782)

[8.9. Contractarea proiectelor 109](#_Toc196225783)

[8.9.1. Verificarea îndeplinirii condițiilor de eligibilitate 109](#_Toc196225784)

[8.9.2. Decizia de acordare/respingere a finanțării 111](#_Toc196225785)

[8.9.3. Definitivarea planului de monitorizare al proiectului 111](#_Toc196225786)

[8.9.4. Semnarea contractului de finanțare 112](#_Toc196225787)

[9. ASPECTE PRIVIND CONFLICTUL DE INTERESE 114](#_Toc196225788)

[10. ASPECTE PRIVIND PRELUCRAREA DATELOR CU CARACTER PERSONAL 116](#_Toc196225789)

[11. ASPECTE PRIVIND MONITORIZAREA TEHNICĂ ȘI RAPOARTELE DE PROGRES 116](#_Toc196225790)

[11.1. Rapoarte de progres 116](#_Toc196225791)

[11.2 Vizitele de monitorizare 119](#_Toc196225792)

[11.3 Mecanismul specific indicatorilor de etapă. Planul de monitorizare 121](#_Toc196225793)

[12. ASPECTE PRIVIND MANAGEMENTUL FINANCIAR 123](#_Toc196225794)

[12.1. Mecanismul cererilor de prefinanțare 123](#_Toc196225795)

[12.2. Mecanismul cererilor de plată 124](#_Toc196225796)

[12.3. Mecanismul cererilor de rambursare 125](#_Toc196225797)

[12.4. Graficul cererilor de prefinanţare/plată/rambursare 125](#_Toc196225798)

[12.5. Vizitele la faţa locului 125](#_Toc196225799)

[13. MODIFICAREA GHIDULUI SOLICITANTULUI 126](#_Toc196225800)

[13.1. Aspectele care pot face obiectul modificărilor prevederilor ghidului solicitantului 126](#_Toc196225801)

[13.2. Condiții privind aplicarea modificărilor pentru cererile de finanțare aflate în procesul de selecție (condiții tranzitorii) 126](#_Toc196225802)

[14. ANEXE 126](#_Toc196225803)

# PREAMBUL, ABREVIERI ȘI GLOSAR

## 1.1 Preambul

Acest document reprezintă un îndrumar pentru pregătirea proiectelor și completarea corectă a cererilor de finanțare de către toți solicitanții de finanțare pentru apelul de proiecte PRSE/6.1/1.2/2025 - Orașe, în cadrul Programului Regional Sud-Est (PR SE) 2021-2027.

Prezentul document se adresează tuturor potențialilor solicitanți pentru apelul de proiecte mai sus menționat. Aspectele cuprinse în acest document ce derivă din Programul Regional Sud-Est 2021-2027 și modul său de implementare, vor fi interpretate exclusiv de către AM cu respectarea legislației în vigoare şi folosind metoda de interpretare sistematică.

**Notă!** Vă recomandăm ca înainte de a începe completarea cererii de finanțare să vă asiguraţi că aţi parcurs toate informaţiile prezentate în acest document şi să vă asigurați că aţi înţeles toate aspectele legate de specificul intervenţiilor finanţate în cadrul prezentului apel de proiecte.

Vă recomandăm ca până la data limită de depunere a cererilor de finanţare în cadrul prezentului apel de proiecte, să consultaţi periodic pagina de internet [www.regiosudest.ro](http://www.regiosudest.ro) pentru a urmări eventualele modificări ale condiţiilor, precum și alte comunicări/clarificări pentru accesarea fondurilor.

Pentru a facilita procesul de completare şi transmitere a cererilor de finanţare, la sediul AM funcţionează un birou de informare, unde solicitanţii pot fi asistaţi, în mod gratuit, în clarificarea unor aspecte legate de completarea şi pregătirea cererii de finanţare. Întrebările relevante şi răspunsurile corespunzătoare sunt publicate periodic pe pagina de internet [www.regiosudest.ro](http://www.regiosudest.ro).

**Notă**! Solicitantul va fi exclus din procesul de evaluare și selecție pentru acordarea finanțării și Cererea de finanțare respinsă, în cazul în care se dovedește că acesta:

- Se face vinovat de inducerea gravă în eroare a AM, prin furnizarea de informații incorecte care reprezintă condiții de eligibilitate, sau dacă a omis furnizarea acestor informații;

- A încercat să obțină informații confidențiale sau să influențeze AM în timpul procesului de evaluare.

Acest ghid nu are valoare de act normativ și nu exonerează solicitanții de respectarea legislației în vigoare la nivel național și european.

## 1.2 Abrevieri

**AA** Autoritatea de Audit

**ADR** SE Agenţia pentru Dezvoltare Regională a Regiunii de Dezvoltare Sud-Est

**AM PR SE** Autoritatea de Management pentru Programul Regional Sud-Est

**APL** Autoritate publică locală

**CA** Conformitate administrativă

**CE/COM** Comisia Europeană

**CF** Cerere de finanțare

**DNSH** Principiul „a nu prejudicia în mod semnificativ” (Do No Significant Harm)

**EUR** Euro

**FEDR** Fondul European pentru Dezvoltare Regională

**FSE** Fondul European Social

**ETF** Evaluare tehnică și financiară

**HG** Hotărâre de Guvern

**MIPE** Ministerul Investițiilor și Proiectelor Europene

**LMI** Lista monumentelor istorice

**nZEB** Cladire cu consum de Energie aproape Zero

**NEB** New European Bauhaus

**ONG** Organizaţii Non-guvernamentale

**OP** Obiectiv de Politică

**OS** Obiectiv specific

**OUG** Ordonanță de Urgență a Guvernului

**PR SE** – Programul Regional Sud-Est 2021-2027

**RDC** – Regulamentul UE 2021/1060 al Parlamentului European și al Consiliului din 24 iunie 2021 de stabilire a dispozițiilor comune privind Fondul european de dezvoltare regională, Fondul social european Plus, Fondul de coeziune, Fondul pentru o tranziție justă și Fondul european pentru afaceri maritime, pescuit și acvacultură și de stabilire a normelor financiare aplicabile acestor fonduri, precum și Fondului pentru azil, migrație și integrare, Fondului pentru securitate internă și Instrumentului de sprijin financiar pentru managementul frontierelor și politica de vize;

**RT** Raport Tehnic

**SEAP** Sistemul electronic al achizițiilor publice

**SM** State Membre

**SDU/SDL** Strategia de Dezvoltare Urbană/Strategia de Dezvoltare Locală

**SIDU** Strategia Integrată de Dezvoltare Urbană

**ST**  Strategie teritorială

**TFUE** Tratatul de Funcționare al Uniunii Europene

**UAT** Unitate administrativ teritorială

**UE** Uniunea Europeană

**ZUF** Zona Urbană Funcțională

## 1.3 Glosar

În sensul prezentului Ghid, următorii termeni se folosesc cu următoarele înțelesuri:

Termenii "program", "autoritate de management", "organism intermediar", "beneficiar", ”operațiune”, "Comitet de monitorizare” au înțelesurile prevăzute în Regulamentul (UE) 2021/1060, cu modificările și completările ulterioare.

Termenii „fonduri europene”, „cheltuieli eligibile”, „cheltuieli neeligibile”, „contract de finanțare”, „decizie de finanțare”, „decizie de reziliere a contractului de finanțare” au înțelesurile prevăzute la art. 2 alin. (4) din Ordonanța de urgență a Guvernului nr. 133/2021 privind gestionarea financiară a fondurilor europene pentru perioada de programare 2021 - 2027 alocate României din Fondul european de dezvoltare regională, Fondul de coeziune, Fondul social european Plus, Fondul pentru o tranziție justă.

*Apel de proiecte* - invitație publică adresată de către autoritatea de management/organismul intermediar, după caz, categoriilor de solicitanți eligibili stabiliți prin Ghidul Solicitantului, în vederea transmiterii cererilor de finanțare, în cadrul uneia sau mai multor priorități din cadrul programului;

*Active corporale* - reprezintă terenuri, clădiri și instalații, utilaje și echipamente;

*Active necorporale* - reprezintă brevete, licențe, mărci comerciale, programe informatice, alte drepturi și active similare, precum și investiții în realizarea de instrumente de comercializare on-line a serviciilor/produselor proprii;

*Activitatea de bază* din cadrul proiectului este activitatea sau pachetul de activităţi declarate de către beneficiar ca fiind principale sau de referinţă pentru un proiect, care se verifică de către autoritatea de management/organismul intermediar, după caz, în etapa de contractare, la momentul întocmirii planului de monitorizare a proiectului şi care trebuie să respecte următoarele condiţii cumulative:

(i) are legătură directă cu obiectul proiectului pentru care se acordă finanţarea şi contribuie în mod direct şi semnificativ la realizarea obiectivelor şi la obţinerea rezultatelor acestuia;

(ii) se regăseşte în cererea de finanţare sub forma activităţilor eligibile obligatorii specificate în Ghidul solicitantului;

(iii) nu face parte din activităţile conexe, aşa cum sunt acestea definite în Ghidul solicitantului;

(iv) bugetul estimat alocat activităţii sau pachetului de activităţi reprezintă minimum 50% din bugetul eligibil al proiectului.

*Agrement* reprezintă acea facilitate de recreere și / sau infrastructura pusă la dispoziție de o unitate administrativ teritorială şi specifică acesteia, constituind unul din elementele necesare în satisfacerea nevoilor turiștilor, vizitatorilor din stațiunile turistice sau staţiunile turistice balneare, climatice sau balneoclimatice şi a carei finanțare nu intră sub incidenta regulilor privind ajutorul de stat, conform legislaţiei în vigoare**.**

*Ansamblu -* grup coerent din punct de vedere cultural, istoric, arhitectural, urbanistic ori muzeistic de construcții urbane sau rurale care împreună cu terenul aferent formează o unitate delimitată topografic ce constituie o mărturie cultural-istorică semnificativă din punct de vedere arhitectural, urbanistic, arheologic, istoric, artistic, etnografic, religios, social, științific sau tehnic;

*Ajutoare/ajutor (de stat)* - înseamnă orice măsură care îndeplineşte toate criteriile prevăzute la articolul 107 alineatul (1) din Tratatul privind funcţionarea Uniunii Europene;

*Autoritatea de Management pentru Programul Regional Sud Est 2021-2027 (AM PR SE)* **-** Instituția care gestionează PR SE la nivelul Regiunii Sud Est, începând cu perioada de programare 2021-2027, în conformitate cu prevederile Legii nr. 277 din 26 noiembrie 2021 pentru aprobarea Ordonanței de urgență a Guvernului nr. 122/2020 privind unele măsuri pentru asigurarea eficientizării procesului decizional al fondurilor externe nerambursabile destinate dezvoltării regionale în România

*Beneficiar* - conform Regulamentului (UE) 2021/1060, art.2, pct 9, lit. a, reprezintă un organism public sau privat, o entitate cu sau fără personalitate juridică sau o persoană fizică, responsabilă cu inițierea sau deopotrivă cu inițierea și implementarea operațiunilor;

*Calendar de apeluri de proiecte* – calendarul lansării apelurilor de proiecte planificate de autoritatea de management pe durata unui an calendaristic, care cuprinde informațiile minime prevăzute la art. 49 alin (2) din Regulamentul (UE) 2021/1060, cu modificările și completările ulterioare;

*Cerere de finanțare* – document standardizat, disponibil în sistemul informatic MySMIS2021/SMIS2021+, prin care este solicitat sprijin financiar în cadrul oricăruia dintre programele cofinanțate din Fondul european de dezvoltare regională, Fondul de coeziune, Fondul social european Plus și Fondul pentru o tranziție justă în perioada 2021-2027, în condițiile aplicabile apelului de proiecte în care se solicită finanțare, pentru acoperirea totală sau parțială a costurilor de realizare ale unui proiect; în acest scop, în cadrul cererii de finanțare este prezentat detaliat proiectul, este argumentată necesitatea lui, sunt prezentate avantajele sale, planul de activități, planul de achiziții, bugetul proiectului, indicatorii de realizare și de rezultat, precum și orice alte elemente necesare, prevăzute în Ghidul Solicitantului și care sunt cuprinse în sistemul informatic MySMIS2021/SMIS2021+;

*Cheltuielile de exploatare* includ costuri precum costurile cu personalul, materialele, serviciile contractate, comunicațiile, energia, întreținerea, chiria, administrația, dar exclud costurile de amortizare și costurile de finanțare în cazul în care acestea au fost acoperite de ajutoare pentru investiții.

*Certificatul de performanță energetică* pentru o clădire este un document scris care certifică performanța energetică a cladirii, în care sunt detaliate principalele caracteristici termice și energetice ale construcției și instalațiilor aferente acesteia, rezultate din analiza termică și energetică;

*Clădire de interes și utilitate publică* - clădire cu o suprafață utilă totală de peste 250 mp frecvent vizitată de public, ocupată sau care urmează a fi ocupată de autorități ale administrației publice, în care se desfășoară sau urmează să se desfășoare activități de interes public național, județean sau local sau în care se desfășoară activități comerciale, respectiv se desfășoară sau urmează să se desfășoare activități social-culturale, de învățământ, educație, asistență medicală, activități desfășurate inclusiv prin structuri aflate în coordonarea sau sub autoritatea ori în subordonarea autorităților administrației publice centrale sau locale, respectiv se desfășoară activități sportive, financiar-bancare, de cazare și alimentație publică, prestări de servicii și altele asemenea;

*Circuit*- Calatorie care, in principiu, se termina acolo unde a inceput. Itinerariul, durata si orasele ce urmeaza a fi vizitate sunt stabilite de agentia de voiaj.

*Circuit cultural* – forma de turism specializata care valorifica obiectivele turistice de ordin cultural ale unui oras, zona sau tara;

*Contractul de finanțare*este actul juridic, cu titlu oneros, de adeziune, încheiat între autoritatea de management, și beneficiar, astfel cum este definit la art. 2 pct. 9 din Regulamentul (UE) 2021/1060, prin care se stabilesc drepturile și obligațiile corelative ale părților în vederea implementării operațiunilor

*Dată* *lansare apel de proiecte* – data de la care solicitanții pot depune cereri de finanțare în cadrul apelului de proiecte deschis în sistemul informatic MySMIS2021/SMIS2021+ de către autoritatea de management/organismul intermediar, după caz;

*Declarație unică a solicitantului/partenerului/liderului de parteneriat* – declarație pe propria răspundere a solicitantului, sub incidența prevederilor din dreptul penal și civil, în special cele care privesc falsul în declarații și falsul intelectual, prin care acesta declară că a respectat toate cerințele pentru depunerea cererii de finanțare și îndeplinește condițiile de eligibilitate prevăzute în Ghidul Solicitantului și se angajează ca în situația în care proiectul va fi admis la contractare să prezinte toate documentele justificative pentru a face dovada îndeplinirii condițiilor de eligibilitate, sub sancțiunea respingerii finanțării

*Destinaţie turistică* - areal cu o varietate de produse turistice, având o imagine de marketing unitară şi coerentă, ce dispune de o reţea de servicii generale şi specifice, care contribuie la realizarea produselor turistice;

*Factori naturali*- se înţelege ansamblul elementelor fizice/chimice terapeutice, sanogene naturale. Sunt consideraţi factori naturali: apele minerale terapeutice, lacurile şi namolurile terapeutice, gazele terapeutice, ansamblul elementelor fizico-chimice/climatice ale litoralului marin şi factorii sanogeni ai principalelor tipuri de bioclima a României, inclusiv de la nivelul grotelor şi salinelor, în conformitate cu prevederile OG nr.109/2000, cu modificările și completările ulterioare;

*Ghidul Solicitantului* - documentul asimilat celui prevăzut la art. 73 alin. (3) din Regulamentul (UE) 2021/1060, cu modificările și completările ulterioare, emis de autoritatea de management care stabilește condițiile acordării sprijinului financiar în cadrul unui apel de proiecte;

*Imobilul* - este definit conform Legii nr. 7/1996 a cadastrului şi a publicității imobiliare, (republicată);

*Includerea in circuitul turistic*- înseamnă includerea unui obiectiv turistic natural în cadrul unor trasee turistice pedestre, montane sau de cicloturism, în cadrul pachetelor turistice ale agențiilor de turism naționale sau internaționale, prezența3 în cadrul centrelor de informare turistică și a altor operatori de turism publici sau privați (gări, autogări, aeroporturi, reprezentanțe diplomatice sau economice etc.) sau în cadrul materialelor sau mijloacelor de promovare ale acestora, includerea în rute tematice județene, regionale, naționale sau internaționale, includerea ca parte a unui eveniment turistic local, județean, regional, național sau internațional cu caracter repetitiv sau în alte activități de tipul celor menționate mai sus.

*Includerea in circuit public-* înseamnă deschiderea accesului la obiectivul turistic natural, spre vizitare/ in scop turistic , publicului larg prin amenajarea si accesibilizarea acestuia.

*Indicatori de etapă* - repere cantitative sau calitative față de care este apreciat progresul implementării unui proiect; în funcție de natura proiectelor, indicatorii de etapă pot reprezenta și stadii sau valori intermediare ale indicatorilor de realizare;

*Mediu urban* **-** Localităţi de rang 0, I, II şi III (capitala, municipii, oraşe), conform Legii nr. 351/2001 privind aprobarea Planului de amenajare a teritoriului naţional , cu modificările şi completările ulterioare;

*MySMIS2021/SMIS2021+* **-** reprezintă sistemul informatic unitar dezvoltat pentru gestionarea asistenței financiare nerambursabile aferente perioadei financiare 2021-2027, gestionat de MIPE, prin care potențialii beneficiari vor putea solicita finanțare europeană pentru perioada de programare 2021-2027;

*Monument -* construcție sau parte de construcție, împreună cu instalațiile, componentele artistice, elementele de mobilare interioară sau exterioară care fac parte integrantă din acestea, precum și lucrări artistice comemorative, funerare, de for public, împreună cu terenul aferent delimitat topografic, care constituie mărturii cultural-istorice semnificative din punct de vedere arhitectural, arheologic, istoric, artistic, etnografic, religios, social, științific sau tehnic;

*Monument istoric* **-** monumentele istorice sunt bunuri imobile, construcții și terenuri situate pe teritoriul României, semnificative pentru istoria, cultura și civilizația națională și universală, în conformitate cu prevederile Legii nr. 422/ 2001 din 18 iulie 2001 privind protejarea monumentelor istorice, cu modificările și completările ulterioare.

*NBS (Nature Based Solutions)* - promovarea unor soluții care sunt inspirate și susținute de natură, care sunt eficiente din punct de vedere al costurilor și care oferă simultan beneficii de mediu, sociale și economice și ajută la creșterea rezilienței, promovarea unor ecosisteme sănătoase, a infrastructurii verzi și a soluțiilor bazate pe natură. Implică lucrul cu natura, ca parte a naturii, pentru a aborda provocările societale, susținând bunăstarea umană și biodiversitatea la nivel local. Acestea includ protecția, restaurarea sau gestionarea ecosistemelor naturale și seminaturale; managementul durabil al sistemelor acvatice și al terenurilor de lucru; și integrarea naturii în și în jurul orașelor. Sunt acțiuni care sunt susținute de biodiversitate și concepute și implementate într-un mod care respectă drepturile, valorile și cunoștințele comunităților locale.

*New European Bauhaus (NEB)* este o inițiativă politică și de finanțare care face tranziția verde în medii construite și dincolo de modul plăcut, atractiv și convenabil pentru toți. Chiar și cele mai mici comunități de pe teren merită spații de locuit care le îmbunătățesc bunăstarea și sentimentul de apartenență. Inițiativa promovează soluții care nu sunt doar durabile, ci și incluzive și frumoase, respectând în același timp diversitatea locurilor, tradițiilor și culturilor din Europa și din afara acesteia.  NEB funcționează prin: angajarea oamenilor la nivel local, concentrându-se pe cartiere, furnizarea de instrumente și îndrumări, oferirea de soluții personalizate pentru diferite comunități, încorporarea punctelor de vedere ale diferitelor părți interesate în procesul de proiectare și implementare, prioritizarea oamenilor și a incluziunii sociale, dar și economiei pentru a stimula competitivitatea și autonomia strategică a UE;

*Patrimoniu turistic* - resursele turistice și structurile realizate în scopul valorificării lor prin activități de turism;

*Plan de monitorizare a proiectului* – plan inclus în contractul de finanțare prin care se stabilesc indicatorii de etapă care se vor monitoriza de către autoritatea de management/organismul intermediar, după caz, pe parcursul implementării proiectului, precum țintele finale asumate pentru indicatorii de realizare și de rezultat care vor fi atinse în urma implementării proiectului; utilizarea acestui plan are ca finalitate consolidarea, simplificarea și eficientizarea procesului de monitorizare a proiectelor de către autoritățile de management/organismele intermediare, după caz;

*Profit din exploatare* (*venitul net actualizat*) înseamnă diferența dintre veniturile actualizate și valoarea actualizată a costurilor de exploatare pe durata de viață a investiției, în cazul în care această diferență este pozitivă;

*Prag de calitate* – prag minim de la care se consideră că un proiect îndeplinește condițiile minime necesare pentru a fi finanțat din fonduri externe nerambursabile; pragul de calitate este stabilit ca punctaj minim care trebuie obținut în urma evaluării tehnice și financiare sau este stabilit conform altor mecanisme prevăzute în metodologia de evaluare și selecție aprobată de Comitetul de monitorizare care nu presupun acordarea de punctaje;

*Prag de excelență* – etichetă de calitate conferită în urma evaluării tehnice și financiare, superioară pragului de calitate, de la care un proiect este selectat direct pentru etapa de contractare;

*Protejarea monumentelor istorice*- ansamblul de măsuri cu caracter științific, juridic, administrativ, financiar, fiscal și tehnic menite să asigure identificarea, cercetarea, inventarierea, clasarea, evidența, conservarea, inclusiv paza și întreținerea, consolidarea, restaurarea, punerea în valoare a monumentelor istorice și integrarea lor social-economică și culturală în viața colectivităților locale (conform prevederilor alin.3, art.2 a Legii nr.422/2001republicată privind protejarea monumentelor istorice);

*Principiul DNSH – Do Not Significant Harm (“*A nu prejudicia în mod semnificativ”) obligație la nivel European, care, conform cu Regulamentul European în vigoare, tipurile de acțiuni și investiții propuse în cadrul PR SE 2021-2027, necesită să fie evaluate în funcție de potențialul lor de a aduce prejudicii semnificative celor șase obiective de mediu;

*Proiect* – ansamblu de activități și acțiuni care sunt cuprinse într-o cerere de finanțare depusă în cadrul unui apel de proiecte și care este supusă procedurilor de evaluare, selecție și contractare sau pentru care se încheie un contract de finanțare;

*Proiectele cu lucrări* -reprezintă acele tipuri de investiții care implică lucrări de construcții care necesită sau nu autorizație de construire eliberată de autoritățile competente;

*Proiectele fără lucrări* - reprezintă investiții care includ doar dotări și/sau servicii fără lucrări de construcții care necesită sau nu autorizație de construire eliberată de autoritățile competente;

*Perioada de durabilitate* – reprezintă intervalul de timp în care beneficiarul trebuie să mențină investiția. În cadrul prezentului apel de proiecte, perioada de durabilitate este de 5 ani de la plata finală aferentă contractelor de finanțare;

*Sit -* teren delimitat topografic cuprinzând acele creații umane în cadru natural care sunt mărturii cultural-istorice semnificative din punct de vedere arhitectural, urbanistic, arheologic, istoric, artistic, etnografic, religios, social, științific, tehnic sau al peisajului cultural;

*Solicitant* – persoana juridică de drept public ori privat responsabilă cu inițierea unui proiect, respectiv care a depus o cerere de finanțare în sistemul informatic MySMIS2021 în cadrul oricăruia dintre programele cofinanțate din Fondul european de dezvoltare regională, Fondul de coeziune, Fondul social european Plus și Fondul pentru o tranziție justă în perioada 2021-2027;

*Spațiu verde*reprezintă suprafața de teren, aflată în proprietatea publică sau privată a autorității locale, destinată plantării și creșterii vegetației ierboase și lemnoase, care are ca scop asigurarea și îmbunătățirea factorilor de mediu și a condițiilor de viață în mediul urban, contribuind și la înfrumusețarea aspectului urbanistic al localității;

*Stațiune turistică* - localitate, parte a unei localități ori zonă formată din localități învecinate sau părți ale unor localități învecinate care dispune de resurse turistice, atestată conform normelor legale în vigoare;

*Staţiune balneară* **-** localitatea sau/şi arealul care dispune de resurse de substanţe minerale, ştiinţific dovedite şi tradiţional recunoscute ca eficiente terapeutic, de instalaţii specifice pentru cura şi care are o organizare ce permite acordarea asistenţei medicale balneare în condiţii corespunzătoare, în conformitate cu prevederile OG nr.109/2000, cu modificările și completările ulterioare;

*Staţiune climatică* **-** localitatea sau/şi arealul situat în zone cu factori climatici benefici şi care are condiţii pentru asigurarea menţinerii şi ameliorării sănătăţii şi/sau a capacităţii de muncă, precum şi a odihnei şi reconfortarii, în conformitate cu prevederile OG nr.109/2000, cu modificările și completările ulterioare;

*Staţiune balneoclimaterică/balneoclimatică* **-** localitatea sau/şi arealul care îndeplineşte cumulativ definițiile de la stațiune balneară și stațiune climatică, în conformitate cu prevederile OG nr.109/2000, cu modificările și completările ulterioare;

*Stațiune turistică de interes național sau local, după caz* **-** localitatea ori partea unei localități care dispune de resurse naturale și antropice și care îndeplinește cumulativ, pentru una dintre categorii, criteriile prevăzute în anexa nr. 1 la Hotărârea nr.852/2008 pentru aprobarea normelor și criteriilor de atestare a stațiunilor turistice, cu modificările și completările ulterioare;

*Strategie Integrată de Dezvoltare Urbană* reprezintă strategia propusă oficial și certificată de o autoritate locală sau de o agenție din sectorul public, stabilită pentru o anumită zonă geografică urbană și pentru o anumită perioadă, care prevede acțiuni integrate pentru a aborda provocările economice, de mediu, climatice, demografice și sociale care afectează zonele urbane, denumită în continuare „SIDU” este un instrument de planificare integrată a dezvoltării orașului/zonei urbane funcionale/metropolitane pe termen lung, care urmărește să utilizeze optim resursele locale și să maximizeze potențialul orașului/zonei (concept adoptat prin Carta de la Leipzig). SIDU trebuie să conțină acțiuni interconectate care urmăresc să aducă o îmbunătățire durabilă a condițiilor economice, de mediu, climatice, sociale și demografice din zona abordată. SIDU adreseaza toți cei trei piloni ai dezvoltării durabile: economie, social și mediu; asigură coerența cu alte strategii existente la nivelul local, regional, national sau European; are în vedere acțiuni integrate, hard si soft, la diferite niveluri spațiale (de la nivel de cartier la nivel de oraș) și complementaritatea cu localitățile învecinate; implică comunitatea în identificarea priorităților și în implementarea acțiunilor; are o logică interna (acțiunile propuse răspund unor nevoi reale locale;

*Strategia de dezvoltare teritorială (ST)* este asimilată și se identifică, în accepția prezentului document, cu Strategia Integrată de Dezvoltare Urbană (SIDU);

*Regenerare urbană reprezintă* operaţiunea urbanistică de transformare, renovare şi reabilitare a unor zone din cadrul unităţilor administrativ-teritoriale, cu scopul îmbunătăţirii calităţii mediului construit şi natural din zonele supuse operaţiunii, prin intermediul acţiunilor integrate şi coordonate ce vizează îmbunătăţirea condiţiilor economice, sociale, culturale, ecologice de mediu, precum şi dezvoltarea echipamentelor şi serviciilor publice de interes general;

*Teren degradat din zona urbană -* terenul situat în interiorul zonelor urbane, care nu poate fi utilizat fie ca urmare a faptului că este sit contaminat sau potenţial contaminat, conform art. 6 lit. aa) şi bb) din Legea nr. 74/2019 privind gestionarea siturilor potenţial contaminate şi a celor contaminate, fie din cauza utilizării neadecvate, care îl face impropriu dezvoltărilor urbane;

*Termen maxim*– Interval de timp calculat începând cu următoarea zi lucrătoare după transmiterea unei solicitări AM PR SE prin sistemul informatic MySMIS2021/SMIS2021+ și care nu include ziua împlinirii termenului;

*Utilizarea eficientă a resurselor* - înseamnă reducerea cantității de factori de producție necesari pentru producerea unei unități de producție sau înlocuirea factorilor de producție primari cu factori de producție secundari;

*Zona de regenerare urbană -* zona delimitată şi declarată ca atare de către autorităţile administraţiei publice locale competente, care cuprinde obligatoriu imobile aflate integral sau parţial pe raza unităţilor administrativ-teritoriale urbane sau imobile învecinate situate în unităţi administrativ-teritoriale diferite, pentru care a fost stabilită necesitatea declanşării operaţiunii de regenerare urbană;

*Zona urbană funcțională* **-** zona formată în jurul unui centru urban cu caracter polarizator din punct de vedere socio-economic și localitățile înconjurătoare între care există relații economice, demografice, etc. (ex. navetism);

*Zona urbană marginalizată* -zona din interiorul orașelor și municipiilor care are deficit de capital uman, are un nivel scăzut de ocupare formală și oferă condiții improprii de locuire;

*Zona verde* -Suprafata de teren înierbată / plantată. Zonele verzi pot include suprafețe din spații verzi publice cu acces nelimitat, grădini, scuaruri, fâșii plantate – definite conform art. 3 punct a) din Legea 24/2007 privind reglementarea și administrarea spațiilor verzi din intravilanul localităților.

Termenii și expresiile ”obiectiv/proiect de investiție”, ”investiție publică”, ”proiect tehnic de execuție” au înțelesurile prevăzute în Hotărârea Guvernului nr. 907/2016 privind etapele de elaborare și conținutul-cadru al documentațiilor tehnico-economice aferente obiectivelor/ proiectelor de investiții finanțate din fonduri publice, cu modificările și completările ulterioare

# ELEMENTE DE CONTEXT

# 2.1 Informații generale PR SE 2021 – 2027

Programul Regional Sud-Est (PR SE) 2021-2027 este unul din programele incluse în Acordul de Parteneriat privind fondurile europene pentru perioada de programare 2021-2027, între România și Comisia Europeană prin care se pot accesa fondurile europene structurale și de investiții, în concret, cele provenite din Fondul European pentru Dezvoltare Regională (FEDR).

Programul a fost aprobat prin Decizia nr. C(2022) 7639 din 21.10.2022 pentru sprijin din partea Fondului european de dezvoltare regională în cadrul obiectivului „Investiții pentru ocuparea forței de muncă și creștere economică” pentru Regiunea Sud-Est din România - CCI 2021RO16RFPR003.

Obiectivul general al PR SE 2021-2027 este creșterea competitivității economice regionale și îmbunătăţirea condițiilor de viață ale comunităților locale prin sprijinirea dezvoltării mediului de afaceri, a infrastructurii și serviciilor, în scopul reducerii disparităților intraregionale și dezvoltării sustenabile, prin gestionarea eficientă a resurselor, valorificarea potențialului demografic și de inovare, precum și prin asimilarea progresului tehnologic.

PR SE 2021-2027 urmărește ca Regiunea de dezvoltare Sud-Est să devină una dintre cele mai dinamice regiuni europene în ceea ce privește creșterea inteligentă și sustenabilă a economiei, valorificând diversitatea locală și stimulând inovarea în vederea diminuării disparităților și creșterii standardului de viață.

## Prioritatea/Fond/Obiectivul de politică/Obiectivul specific

Obiectiv de politică 5 - O Europă mai aproape de cetățeni prin promovarea dezvoltării sustenabile și integrate tuturor tipurilor de teritorii și a inițiativelor locale

Prioritatea 6 - O regiune atractivă

Obiectiv Specific 5.1 - Promovarea dezvoltării integrate și incluzive în domeniul social, economic și al mediului, precum și a culturii, a patrimoniului natural, a turismului sustenabil și a securității în zonele urbane

Acțiunea 6.1 Dezvoltare integrată (DUI) în zonele urbane prin regenerare urbană, conservarea patrimoniului și dezvoltarea turismului

## Reglementări europene și naționale, cadru strategic, documente programatice aplicabile

Pe întreg ciclul de viață al unui proiect se vor avea în vedere atât reglementările europene şi naţionale în domeniu, cât și alte documente programatice şi de planificare specifice la nivel european, naţional și regional.

Trimiterile la actele normative includ și modificările și completările ulterioare ale acestora, precum și orice alte acte normative subsecvente.

Solicitanţii de finanțare au obligația de a respecta legislaţia în forma actualizată la momentul aplicării. Reglementările europene și naționale, precum și documentele programatice/strategice mai jos indicate reprezintă o listă orientativă, fără caracter exhaustiv și aplicabile ghidurilor lansate în cadrul PR SE 2021-2027.

**A. Regulamente/reglementări europene:**

* Regulamentul (UE) nr. 2021/1060 al Parlamentului European și al Consiliului din 24 iunie 2021 de stabilire a dispozițiilor comune privind Fondul european de dezvoltare regională, Fondul social european Plus, Fondul de coeziune, Fondul pentru o tranziție justă și Fondul european pentru afaceri maritime, pescuit și acvacultură și de stabilire a normelor financiare aplicabile acestor fonduri, precum și Fondului pentru azil, migrație și integrare, Fondului pentru securitate internă și Instrumentului de sprijin financiar pentru managementul frontierelor pentru securitate internă și Instrumentului de sprijin financiar pentru managementul frontierelor și politica de vize, cu modificările și completările ulterioare
* Regulamentul (UE) 2021/1058 al Parlamentului European și al Consiliului din 24 iunie 2021 privind Fondul european de dezvoltare regională și Fondul de coeziune, cu modificările și completările ulterioare
* Regulamentul Consiliului (CE, EURATOM) nr. 1995/2988 privind protecția intereselor financiare ale Comunităților Europene, cu modificările și completările ulterioare;
* Regulamentul (UE, Euratom) nr. 2018/1046 al Parlamentului European și al Consiliului privind normele financiare aplicabile bugetului general al Uniunii, de modificare a Regulamentelor (UE) nr. 2013/1296, (UE) nr. 2013/1301, (UE) nr. 2013/1303, (UE) nr. 2013/1304, (UE) nr. 2013/1309, (UE) nr. 2013/1316, (UE) nr. 2014/223, (UE) nr. 2014/283 și a Deciziei nr. 541/2014/UE și de abrogare a Regulamentului (UE, Euratom) nr. 2012/966, cu modificările și completările ulterioare;
* Regulamentul (UE) 2016/679 al Parlamentului European și al Consiliului din 27 aprilie 2016 privind protecția persoanelor fizice în ceea ce privește prelucrarea datelor cu caracter personal și privind libera circulație a acestor date și de abrogare a Directivei 95/46/CE (Regulamentul general privind protecția datelor) cu modificările și completările ulterioare;
* Regulamentul (UE) 2020/852 al Parlamentului Europeanși al Consiliului din 18 iunie 2020 privind instituirea unui cadru care să faciliteze investițiile durabile și de modificare a Regulamentului (UE) 2019/2088, cu modificările și completările ulterioare;
* Comunicarea Comisiei C (2021) 1054 final din 12 februarie 2021. Orientări tehnice privind aplicarea principiului de „a nu prejudicia în mod semnificativ” în temeiul Regulamentului privind Mecanismul de redresare și reziliență;
* Comunicarea Comisiei (2021/C 373/01) - Orientări tehnice referitoare la imunizarea infrastructurii la schimbările climatice în perioada 2021-2027;
* Comunicarea Comisiei COM(2021) 573 privind Noul Bauhaus European;
* Comunicare a Comisiei (2021/C 58/01) *Orientări tehnice privind aplicarea principiului de „a nu prejudicia în mod semnificativ”;*
* Directiva (UE) 2018/2001 a Parlamentului European și a Consiliului din 11 decembrie 2018 privind promovarea utilizării energiei din surse regenerabile;
* Recomandarea (UE) 2021/1970/din 10 noiembrie 2021 privind un spațiu european comun al datelor pentru patrimoniul cultural
* Carta drepturilor fundamentale a Uniunii Europene - 2016/C/202/02.

**B. Legislaţie naţională (cu modificările și completările ulterioare)**

* Legea nr. 372 /2005 privind performanța energetică a clădirilor, republicată;
* Ordinul nr. 16/2023 pentru aprobarea reglementării tehnice „Metodologie de calcul al performanței energetice a clădirilor, indicativ Mc 001-2022 și anexa la acesta;
* Legea nr. 121/2014 privind eficienţa energetică;
* Legea nr. 448 din 2006 privind protecţia şi promovarea drepturilor persoanelor cu dizabilităţi, republicată (a se vedea capitolul IV Accesibilitate);
* OUG nr. 122/2020, privind unele măsuri pentru asigurarea eficientizării procesului decizional al fondurilor externe nerambursabile destinate dezvoltării regionale în România;
* HG 873/2022, pentru stabilirea cadrului legal privind eligibilitatea cheltuielilor efectuate de beneficiari în cadrul operațiunilor finanțate în perioada de programare 2021-2027 prin Fondul european de dezvoltare regională, Fondul social european Plus, Fondul de coeziune și Fondul pentru o tranziție justă;
* OUG 23/2023, privind instituirea unor măsuri de simplificare și digitalizare pentru gestionarea fondurilor europene aferente Politicii de Coeziune 2021 – 2027;
* Ordin nr. 1.777/3 mai 2023 privind aprobarea conținutului/modelului/formatului/structurii-cadru pentru documentele prevăzute la art. 4 alin. (1) teza întâi, art. 6 alin. (1) și (3), art. 7 alin. (1) și art. 17 alin. (2) din Ordonanța de urgență a Guvernului nr. 23/2023 privind instituirea unor măsuri de simplificare și digitalizare pentru gestionarea fondurilor europene aferente Politicii de coeziune 2021—2027;
* OUG 66/2011, privind prevenirea, constatarea și sancționarea neregulilor apărute în obținerea și utilizarea fondurilor europene și/sau a fondurilor publice naționale aferente acestora;
* Hotărârea Guvernului nr. 875/2011 pentru aprobarea Normelor metodologice de aplicare a prevederilor Ordonanței de urgență a Guvernului nr. 66/2011 privind prevenirea, constatarea și sancționarea neregulilor apărute în obținerea și utilizarea fondurilor europene și/sau a fondurilor publice naționale aferente acestora;
* OUG 133/2021, privind gestionarea financiară a fondurilor europene pentru perioada de programare 2021-2027 alocate României din Fondul european de dezvoltare regională, Fondul de coeziune, Fondul social european Plus, Fondul pentru o tranziție justă;
* Hotărârea Guvernului nr. 829/2022 pentru aprobarea Normelor metodologice de aplicare a prevederilor Ordonanței de urgență a Guvernului nr. 133/2021 privind gestionarea financiară a fondurilor europene pentru perioada de programare 2021-2027 alocate României din Fondul european de dezvoltare regională, Fondul de coeziune, Fondul social european Plus, Fondul pentru o tranziție justă;
* Ordonanță de urgență nr. 44 din 24 mai 2023 pentru stabilirea unor măsuri necesare optimizării procesului de implementare a proiectelor de infrastructură finanţate din fonduri externe nerambursabile, precum şi pentru modificarea şi completarea unor acte normative
* Ordin nr. 2.828/2015 pentru modificarea anexei nr. 1 la Ordinul ministrului culturii şi cultelor nr. 2.314/2004 privind aprobarea Listei monumentelor istorice, actualizată, şi a Listei monumentelor istorice dispărute;
* ORDONANȚĂ nr. 58 din 21 august 1998 privind organizarea și desfășurarea activității de turism în România;
* Ordonanța Guvernului nr. 109/2000 privind staţiunile balneare, climatice şi balneoclimatice şi asistenţa medicală balneară şi de recuperare;
* Hotărârea Guvernului nr. 852/2008 pentru aprobarea normelor și criteriilor de atestare a stațiunilor turistice, cu modificările şi completările ulterioare;
* Hotărârea Guvernului nr.1016/2011 privind acordarea statutului de staţiune balneară şi balneoclimatică pentru unele localităţi şi areale care dispun de factori naturali de cură;
* Legea nr. 275 din 23 noiembrie 2018 privind aprobarea Ordonanței Guvernului nr. 15/2017 pentru modificarea și completarea Ordonanței Guvernului nr. 58/1998 privind organizarea și desfășurarea activității de turism în România;
* Hotărârea nr. 377 din 7 mai 2020 pentru aprobarea atestării unor localități sau părți din localități ca stațiuni turistice de interes național, respectiv local și privind modificarea anexelor nr. 1 și 5 la Hotărârea Guvernului nr. 852/2008 pentru aprobarea normelor și criteriilor de atestare a stațiunilor turistice;
* Lege nr. 24 din 15 ianuarie 2007 republicată (Lege nr. 24/2007) privind reglementarea și administrarea spațiilor verzi din intravilanul localităților (ex. Lege nr. 47/2012);
* Ordin nr. 1.466 din 17 mai 2010 (Ordin nr. 1.466/2010) pentru modificarea Ordinului ministrului dezvoltării, lucrărilor publice şi locuinţelor nr. 1.549/2008 privind aprobarea Normelor tehnice pentru elaborarea Registrului local al spaţiilor verzi;
* Ordonanța de Urgență nr.183 /2022 privind stabilirea unor măsuri pentru finanţarea unor proiecte de regenerare urbană;
* Legea nr. 153 /2011 privind măsuri de creştere a calităţii arhitectural-ambientale a clădirilor;
* Ordonanța de urgență 88/ 2020 privind instituirea unor măsuri, precum și acordarea unui sprijin financiar pentru pregătirea portofoliului de proiecte în domenii strategice considerate prioritare pentru perioada de programare 2021-2027, destinat finanțării prin Programul Operațional Asistență Tehnică 2014-2020 (POAT 2014-2020) şi Programul operaţional Infrastructură mare 2014-2020 (POIM) ;
* Ordonanța de Urgență a Guvernului nr. 156 /2020 privind unele măsuri pentru susținerea dezvoltării teritoriale a localităților urbane și rurale din România cu finanțare din fonduri externe nerambursabile;
* Legea nr. 202/2002 privind egalitatea de şanse între femei şi bărbaţi, republicată ;
* Ordonanța de Guvern nr.137/2000 republicată privind prevenirea şi sancţionarea tuturor formelor de discriminare;
* Legea nr. 232/2022 privind cerințele de accesibilitate aplicabile produselor şi serviciilor;
* Ordonanța de Urgență nr. 112/2018 privind accesibilitatea site-urilor web și a aplicațiilor mobile ale organismelor din sectorul public;
* Ordinul nr. 189 din 2013 pentru aprobarea reglementării tehnice "Normativ privind adaptarea clădirilor civile şi spaţiului urban la nevoile individuale ale persoanelor cu handicap, indicativ NP 051-2012 - Revizuire NP 051/2000;
* Ordinul 914/2003 pentru aprobarea reglementării tehnice "Ghid privind adoptarea măsurilor specifice pentru accesul persoanelor cu handicap la monumente istorice", indicativ GP-088-03;
* Hotărârea Guvernului nr. 907/2016 privind etapele de elaborare și conținutul-cadru al documentațiilor tehnico-economice aferente obiectivelor/proiectelor de investiții finanțate din fonduri publice;
* Hotărârea Guvernului nr 1116/2023 privind modificarea și completarea Hotărârii Guvernului nr.907/2016 privind etapele de elaborare și conținutul-cadru al documentațiilor tehnico-economice aferente obiectivelor/proiectelor de investiții finanțate din fonduri publice;
* Reglementarea tehnică Normativ privind securitatea la incendiu a construcțiilor, indicativ P 118/1-2025, aprobată prin Ordinul ministrului dezvoltării, lucrărilor publice si administrației nr. 267/28.02.2025;
* Alte normative și reglementări tehnice în domeniu, în vigoare la momentul întocmirii documentaţiilor tehnico-economice/evaluării cererilor de finanţare.

**C. Documente programatice (Programe, Strategii, Planuri):**

* Programul Regional Sud Est 2021-2027;
* Planul de Dezvoltare Regională Sud Est 2021-2027;
* Strategia UE pentru Regiunea Dunării;
* Strategia energetică a României 2020-2030, cu perspectiva anului 2050;
* Strategia națională privind promovarea egalității de șanse și de tratament între femei și bărbați și prevenirea și combaterea violenței domestice pentru perioada 2021-2027;
* Convenția ONU privind drepturile persoanelor cu dizabilități;
* Carta drepturilor fundamentale a Uniunii Europene (2010/C 83/02);
* Strategia Uniunii Europene privind egalitatea de gen 2020-2025: O Uniune a egalității;
* Strategia Uniunii Europene privind drepturile persoanelor cu dizabilități 2021-2030: O Uniune a egalității;
* Strategia națională pentru dezvoltarea durabilă a României 2030.
* Strategia UE privind biodiversitatea pentru 2030;
* Inițiativa “New European Bauhaus”.

**Notă!** Pe parcursul derulării etapelor de verificare inclusiv contractare se vor avea în vedere actualizările legislative naționate/europene specifice domeniului regenerării urbane, patrimoniului și turismului, aceste actualizări pot conduce la modificări/actualizări ale prezentului ghid, în cazul în care acestea influențează condițiile/criteriile stabilite în prezent.

# ASPECTE SPECIFICE APELULUI DE PROIECTE

## Tipul de apel

Apelul este competitiv, cu termen limită de depunere.AM PR SE lansează apelurile de proiecte numai în sistemul informatic MySMIS2021.

**Notă!** Pentru întocmirea cererilor de finanţare, este necesar ca solicitanţii să aibă în vedere faptul că respectarea legislaţiei naţionale aplicabile în vigoare este obligatorie, indiferent de domeniul abordat (achiziţii publice, egalitate de şanse şi tratament egal, dezvoltare durabilă, construcţii, asistenţă socială, etc). Prezentul document nu se substituie legislaţiei naţionale, fiind numai un îndrumar elaborat de către AM, cu scopul de a sprijini potenţialii solicitanţi de finanţare să acceseze fonduri nerambursabile, prin intermediul Programului Regional Sud-Est 2021-2027.

Pentru informarea corectă a potențialilor solicitanți, AM va publica lunar pe site-ul programului situația proiectelor, depuse precum și gradul de acoperire al alocării financiare disponibile.

## Forma de sprijin ( granturi; instrumente financiare; premii)

Forma de sprijin acordat în cadrul prezentului apel de proiecte o reprezintă grantul individual.

## Bugetul alocat apelului de proiecte, procedura de prioritizare a proiectelor

Alocarea Apelului de proiecte(FEDR+ BS) este de 15.020.640 euro, din care 13.028.106 euro FEDR și 1.992.534 euro Buget de stat.

Alocarea apelului cuprinde alocarea programului, supracontractarea aprobată și marja de flexibilitate a programului. Aprobarea supracontractării s-a realizat în conformitate cu prevederile OUG 133/2021 – art. 15, alin. 1, lit. b, cu încadrarea în creditele de angajament aprobate anual cu această destinație prin legile bugetare anuale. Marja de flexibilitate poate fi utilizată după aprobarea COM ca urmare a evaluării intermediare a programului.

## Rata de cofinanţare

În cadrul prezentelor apeluri de proiecte, pentru întocmirea bugetului cererii de finanțare, se va lua în calcul:

* maximum 85% rata de cofinanțare din partea Uniunii Europene din valoarea cheltuielilor eligibile ale proiectului prin Fondul European de Dezvoltare Regională (FEDR);
* maximum 13% din valoarea cheltuielilor eligibile ale proiectului reprezintă rata de cofinanțare din bugetul de stat (BS);
* minim 2% din valoarea cheltuielilor eligibile reprezintă contribuția solicitantului.

Solicitantul va asigura contribuția proprie la valoarea cheltuielilor eligibile, acoperirea cheltuielilor neeligibile ale proiectului, precum şi asigurarea altor sume necesare implementării proiectului.

În cazul proiectelor depuse în parteneriat:

- ratele de cofinanțare mai sus-menționate se aplică fiecărui membru al parteneriatului pentru cheltuielile eligibile aferente acestuia;

- modalitatea de participare a partenerilor la asigurarea cheltuielilor eligibile și neeligibile ale proiectului va fi stabilită în Acordul de Parteneriat.

## Zona / zonele geografică(e) vizată(e) de apelul de Proiecte

Zona geografică vizată de apelul de proiecte este zona urbană din Regiunea de Dezvoltare Sud-Est - Orașe, cu excepția arealului aferent zonei ITI Delta Dunării.

## Acțiuni sprijinite în cadrul apelului

**Tipurile de intervenții** **previzionate în cadrul acestei acțiuni se referă la:**

* *Îmbunătățirea infrastructurii de turism urban, în special în zonele cu potențial turistic valoros,* pot fi finanțate proiecte inovative de diversificare a serviciilor și activităților oferite turiștilor cu scopul creșterii accesibilității obiectivelor turistice.

**Notă:** Intervențiile care vizează infrastructura turistică vor urmări sustenabilitatea de mediu, prin solutiile tehnice adoptate, integrând de la început aceste considerente.

* *Dezvoltarea și punerea în valoare a stațiunilor turistice urbane, balneare și balneoclimaterice* prin dezvoltarea infrastructurii turistice specifice, precum și dezvoltarea și modernizarea infrastructurii de utilitate publică aferentă;
* *Regenerarea urbană și securitatea spațiilor publice* - activități de reabilitare integrată a spațiilor publice urbane (inclusiv infrastructura tehnico-edilitară aferentă) în zone precum: spații din interiorul ansamblurilor de locuințe, zone de faleză, maluri, centre istorice, zone și cartiere rezidențiale localizate inclusiv în afara zonelor centrale, locuri de joacă pentru copii, scuaruri, piețe, alei pietonale, zone pietonale și semi-pietonale (inclusiv în afara zonelor centrale), piste de biciclete, mobilier urban, digitalizare smart, etc.

**Notă:** Proiectele de regenerare urbană vor fi identificate și definite la nivelul Strategiei Integrate de Dezvoltare Urbană (SIDU)/SDU/Strategiei aferente ZUF prin analiza detaliată a nevoilor, maparea zonei (incl. detalierea serviciilor publice și infrastructurii existente) și descrierea etapei de consultare publică și implicare a comunitățiilor locale pe parcursul procedurii de identificare/ elaborare/ implementare a proiectelor.

În mod integrat, prin proiectele de regenerare urbană se va finanța și infrastructura de spații verzi.

* *Conservarea, protecția, restaurarea și valorificarea durabilă a patrimoniului cultural și istoric din zone urbane, dezvoltarea serviciilor aferente (ex. restaurarea, consolidarea, etc. și dotarea monumentelor istorice și a patrimoniului cultural; construire/ modernizare / reabilitare / extindere / dotare clădiri cu funcțiuni culturale etc.)*.

**Notă:** Beneficiarii proiectelor finanțate prin PR SE 2021-2027 sunt încurajați să se înscrie în Spațiul european de date pentru Patrimoniul Cultural si Turism.

În cadrul SIDU/SDU/ST, intervențiile vor ține cont de inițiativa New European Bauhaus pentru a crea locuri de locuit accesibile, durabile și de calitate prin colaborarea și interoperabilitatea artei și științei culturale.

## Grup ţintă vizat de apelul de proiecte

Grupurile țintă includ, în funcție de sfera lor de interes, toate entitățile publice și părțile interesate private care vor fi implicate sau vor folosi/beneficia de rezultatele investițiilor realizate în cadrul acțiunii, în principal:

* locuitorii din zona urbană a Regiunii Sud-Est deserviți de infrastructura îmbunătățită;
* autorități și instituții publice locale/centrale;
* antreprenori, proprietari privați ai clădirilor de patrimoniu/aflate în zone construite protejate;
* turiști/vizitatori/utilizatori.

## Indicatori

În cadrul cererii de finanțare se vor completa atât indicatorii de realizare, de rezultat, cât și indicatorii suplimentari specifici apelului de proiecte.

### Indicatori de realizare

**RCO36 - Infrastructuri verzi care beneficiază de sprijin pentru alte scopuri decât adaptarea la schimbările climatice (ha)**

Acest indicator reprezinta suprafața infrastructurii verzi nou construită sau modernizată semnificativ, și sprijinită pentru alte scopuri decât adaptarea la schimbările climatice. Modernizarea se referă la îmbunătățiri semnificative ale infrastructurilor verzi existente eligibile pentru sprijin. Întreținerea zonelor verzi este exclusă.

Acest indicator nu acoperă infrastructura verde susținută pentru adaptare la schimbările climatice (incluse în indicatorul RCO26) sau investițiile în Natura 2000 (incluse în indicatorul RCO37).

**RCO 74- Populația vizată de proiecte derulate în cadrul strategiilor de dezvoltare teritorială integrată**

Acest indicator reprezintă numărul de persoane acoperite de proiecte susținute de fonduri în cadrul strategiilor de dezvoltare teritorială integrată. Dubla numărare a populației acoperite de mai multe proiecte pentru aceeași strategie în cadrul aceluiași obiectiv specific ar trebui să fie eliminată. Ținta reprezintă populația estimată ca beneficiind de proiectul dezvoltat în cadrul strategiei de dezvoltare teritorială integrată sprijinită (>0).

Pentru stabilirea valorii țintă solicitantul va utiliza valoarea rezultată dintr-un document justificativ (ca de exemplu documentațiile tehnico-economice aferente investiției).

**RCO75-Strategii de dezvoltare teritorială integrată care beneficiază de sprijin** (contribuții la strategii) Numărul de contribuții la strategiile de dezvoltare teritorială integrată raportate de fiecare obiectiv specific care contribuie din fonduri în conformitate cu articolul 28 (a) și (c) din RDC. Se va completa valoarea 1.

**RCO76 - Proiecte integrate de dezvoltare teritorială (nr. proiecte)**

Acest indicator reprezintă numărul de proiecte integrate sprijinite în cadrul dezvoltării teritoriale integrate, care sunt integrate în conformitate cu articolul 28 din RDC.

Un proiect este considerat integrat dacă îndeplinește cel puțin una dintre următoarele condiții:

a) proiectul implică diferite sectoare (cum ar fi sectoarele social, economic și de mediu) [proiectul integrează mai multe tipuri de părți interesate (autorități publice, actori privați, ONG-uri)];

b) proiectul implică diferite teritorii administrative (ex: municipalități) și

c) proiectul implică mai multe tipuri de părți interesate (autorități publice, actori privați, ONG-uri).

**RCO 77 - Numărul siturilor culturale și turistice care beneficiază de sprijin (nr. situri culturale și turistice**)

Acest indicator reprezintă numărul de situri culturale și turistice sprijinite de Fonduri.

**RCO114 - Spații deschise create sau reabilitate în zonele urbane (metri pătrați**)

Suprafața spațiilor publice deschise renovate/nou dezvoltate. Indicatorul include spații publice deschise conform definiției ONU: „toate locurile care sunt proprietate publică sau de uz public, accesibile și cu acces public, gratuit și fără scop de profit”. Spațiile publice deschise pot include parcuri, grădini publice, scuaruri, piețe publice, maluri ale râurilor, plaje etc.

Indicatorul nu include intervenții semnificative acoperite de alți indicatori comuni (de exemplu, când obiectivul principal este modernizarea drumurilor, reabilitarea terenului etc.). Întreținerea și reparațiile sunt excluse.

### Indicatori de rezultat

**RCR 77 - Număr de vizitatori ai siturilor culturale și turistice care beneficiază de sprijin (vizitatori/an)**

Indicatorul reprezintă numărul estimat de vizitatori anuali pentru siturile culturale și turistice sprijinite. Estimarea numărului de vizitatori ar trebui efectuată ex post, la un an de la finalizarea intervenţiei. Valoarea de bază a indicatorului reprezintă numărul anual estimat de vizitatori ai siturilor sprijinite pentru anul înaintea începerii intervenției, și este zero pentru situri culturale și turistice noi. Indicatorul nu acoperă siturile naturale pentru care o estimare precisă a numărului de vizitatori nu este fezabilă.

**8S17 - Populația care are acces la spațiile publice noi sau modernizate în zonele urbane (număr)**

Indicatorul reprezintă Populația care are acces la spații renovate/ nou dezvoltate accesibile publicului. Indicatorul numără populația estimată care locuiește într-o zonă de 2 km rază, de la infrastructura care beneficiază de sprijin. Se va lua în calcul populația rezidentă în zona respectivă.

### **Indicatori suplimentari specifici Apelului de Proiecte**

Această secțiune nu se aplică prezentului apel.

## Rezultate așteptate

În cadrul cererii de finanţare vor fi identificate un număr de maxim 3 rezultate aşteptate. Acestea trebuie să fie relevante pentru investiţia propusă şi în strânsă legătură cu activităţile proiectului iar prin intermediul rezultatelor aşteptate să se asigure îndeplinirea obiectivelor respectiv a indicatorilor propuşi. Ca atare, rezultatele aşteptate trebuie să fie în strânsă corelare inclusiv cu indicatorii definiţi în cadrul secţiunii 3.8 şi să conducă la atingerea lor.

Valorile preconizate trebuie să fie realiste, realizabile si măsurabile.

|  |  |  |  |
| --- | --- | --- | --- |
| **Denumire indicator** | **Unitate de măsură** | **Valoare la începutul implementării proiectului** | **Valoare la finalul implementării proiectului** |
| Numărul populației care are acces la spațiile noi sau modernizate în zonele urbane | persoane |  |  |
| Suprafața totala a spatiului public reabilitat/modernizat in zona urbană | hectare |  |  |
| Suprafața totala a spațiului verde deschis creat/extins prin transformarea suprafetelor betonate | metri  pătrați |  |  |
| Suprafața totala a spațiului verde deschis creat/extins prin pereti verticali | metri |  |  |
| Trasee/zone pietonale și/sau pentru biciclete create/extinse | pătrați |  |  |
| Număr de vizitatori/utilizatori ai siturilor culturale și  turistice care beneficiază de sprijin (se aplica obiectivelor culturale/ turistice nou -infiintate) | vizitatori/an |  |  |
| Număr de vizitatori/utilizatori ai obiectivului cultural/turistic care beneficiaza de sprijin (se aplica obiectivelor culturale/ turistice existente) | vizitatori/an |  |  |

## Operaţiune de importanţă strategică

Această secțiune nu se aplică prezentului apel.

## Investiţii teritoriale integrate

Această secțiune nu se aplică prezentului apel.

## Dezvoltare locală plasată sub responsabilitatea comunității

Această secțiune nu se aplică prezentului apel.

## Reguli privind ajutorul de stat

Activitățile, respectiv investițiile finanțate în cadrul proiectelor din acest apel nu trebuie să intre sub incidența ajutorului de stat.

Pentru verificarea încadrării sub incidența ajutorului de stat au fost analizate condițiile prevăzute la art. 107, alineatul (1) din Tratatul privind funcționarea Uniunii Europene, în conformitate cu Comunicarea Comisiei privind noțiunea de ajutor de stat astfel cum este menționată la articolul 107 alineatul (1) din Tratatul privind funcționarea Uniunii Europene (2016/C 262/01).

Este considerat ajutor de stat incompatibil cu Piaţa internă a Uniunii Europene orice măsură de sprijin a unui Stat Membru care îndeplineşte cumulativ următoarele patru condiții:

* să fie acordată de către stat sau de către unitățile administrative teritoriale, din resurse de stat sau resurse ale unităților administrativ-teritoriale, ori de alte organisme care administrează surse ale statului sau ale colectivităților locale indiferent de formă;
* să fie selectivă;
* să asigure un avantaj agentului economic;
* să distorsioneze ori să amenințe să distorsioneze concurența sau să afecteze comerțul dintre statele membre ale Uniunii Europene;

Investițiile sprijinite prin prezentul apel nu implică elemente de ajutor de stat, întrucât în clădirile vizate de proiecte se desfășoară activităţi ce țin de exercitarea atribuțiilor de autoritate publică. Analiza ajutorului de stat trebuie realizată la nivelul proprietarului infrastructurii, a utilizatorului infrastructurii și a executantului lucrărilor.

Elementele de ajutor de stat sunt excluse, la **nivelul proprietarului infrastructurii**, atunci când nu sunt îndeplinite cumulativ criteriile menționate în Comunicarea Comisiei anterior menţionată.

La **nivelul utilizatorului infrastructurii**, se consideră că investițiile pentru care se acordă finanțare prin prezentul apel nu implică elemente de ajutor de stat atâta timp cât în clădirile vizate de proiecte se desfășoară activităţi ce țin de exercitarea prerogativelor de autoritate publică. Exercitarea prerogativelor de autoritate publică presupune faptul că activitatea respectivă face parte din funcțiile esențiale ale statului sau este legată de acele funcții, prin natura sa, prin obiectivul său și prin normele care se aplică în cazul acesteia. Activitățile care fac parte în mod intrinsec din prerogativele autorității oficiale și care sunt exercitate de stat nu constituie activități economice, cu excepția cazului în care pentru aceste activități au fost introduse mecanisme de piață.

Utilizarea infrastructurii în scopuri economice este considerată auxiliară/ marginală, dacă suprafaţa închiriată/ dată în folosinţă gratuită/ concesionată nu depășește 10% din suprafaţa utilă totală a clădirii, iar ocupanții (persoanele juridice) au fost selectați printr-o procedură transparentă și nediscriminatorie, conform legislației în vigoare, conform Secţiunii 5.7, subcapitolul “Alte cerinţe de eligibilitate a proiectului”, și Declaraţiei unice.

La **nivelul execuției lucrărilor**, dacă selecția executantului este realizată în baza unei proceduri competitive, atunci este înlăturat ajutorul la nivelul constructorului.

Dacă în perioada de implementare a proiectului sau în perioada de durabilitate se constată situații care să indice potențiala incidență a regulilor de acordare a ajutorului de stat asupra finanțării, AM va acționa conform legislației aplicabile în vigoare.

## Reguli privind instrumente financiare

Această secțiune nu se aplică prezentului apel.

## Acţiuni interregionale, transfrontaliere şi transnaţionale

Această secțiune nu se aplică prezentului apel.

## Principii orizontale

O atenție deosebită este acordată respectării principiilor orizontale menționate la nivelul Acordului de Parteneriat și Programului Regional Sud-Est 2021-2027.

Proiectele trebuie să descrie și să demonstreze modul în care principiile orizontale, sunt promovate prin investiția respectivă, detaliindu-se concret care sunt măsurile și instrumentele prin care solicitantul va garanta aplicarea respectivelor principii. În vederea monitorizării integrării principiilor orizontale în activitățile proiectului, se vor stabili încă din etapa de elaborare tipuri de informații și indicatori ce trebuie colectate, respectiv, măsurate.

Solicitanții de finanțare vor completa toate informațiile relevante în legătură cu aspectele menționate mai sus, particularizând pentru proiectul propus, completând corespunzător secțiunii *Principii orizontale*  a cererii de finanțare.

În procesul de pregătire, verificare, implementare și durabilitate a proiectului, solicitantul asigură:

* Respectarea drepturilor fundamentale și a Cartei drepturilor fundamentale a Uniunii Europene
* Respectarea egalității între femei și bărbați, integrarea perspectivei de gen și abordarea aspectelor de gen;
* Prevenirea oricărei forme de discriminare pe criterii de gen, origine rasială sau etnică, religie sau convingeri, dizabilitate, vârstă sau orientare sexuală, precum și respectarea accesibilității pentru persoanele cu dizabilități;
* Respectarea obiectivului de promovare a dezvoltării durabile, astfel cum este prevăzut la articolul 11 din TFUE, ținând seama de obiectivele de dezvoltare durabilă ale ONU, de Acordul de la Paris și respectarea principiului de „a nu prejudicia în mod semnificativ”.

Solicitanții de finanțare vor completa toate informațiile relevante în legătură cu aspectele menționate mai sus, particularizând pentru proiectul propus, completând corespunzător secțiunii Principii orizontale a cererii de finanțare.

## Aspecte de mediu (inclusiv aplicarea Directivei 2011/92/UE a Parlamentului European și a Consiliului). Aplicarea principiului DNSH. Imunizarea la schimbările climatice

În ceea ce privește respectarea obiectivului de promovare a dezvoltării durabile în cadrul proiectelor finanțate prin PR SE 2021-2027, vor fi analizate și respectate criteriile care determină dacă o activitate se califică drept durabilă din punctul de vedere al mediului și dacă respectă principiul „A nu prejudicia în mod semnificativ” (DNSH), în conformitate cu Regulamentul (UE) 2020/852 (”Regulamentul privind taxonomia”). Legislația aplicabilă și modul de îndeplinire a acestora sunt detaliate în cadrul *Metodologiei privind abordarea principiului DNSH și imunizarea infrastructurii la schimbări climatice în cadrul Programului Regional Sud-Est 2021-2027* elaborată de AM PR SE în sprijinul solicitanților la finanțare document ce poate fi accesat la adresa: <https://regiosudest.ro/>.

Analiza durabilității din punct de vedere a mediului a unui anumit proiect sau a anumitor activități economice din cadrul proiectului va urmări următoarele obiective de mediu care stau la baza principiului DNSH (Regulamentul (UE) 2020/852 (”Regulamentul privind taxonomia”), art. 9):

1. a) atenuarea schimbărilor climatice ;
2. b) adaptarea la schimbările climatice ;
3. c) utilizarea durabilă și protecția resurselor de apă și a celor marine;
4. d) tranziția către o economie circulară;
5. e) prevenirea și controlul poluării;
6. f) protecția și refacerea biodiversității și a ecosistemelor.

Toate intervențiile vor parcurge documentația supusă evaluării de impact de mediu, care se realizează în conformitate cu prevederile Directivei 2014/52/UE a Parlamentului European și a Consiliului, de modificare a Directivei 2011/92/UE privind evaluarea efectelor anumitor proiecte publice și private asupra mediului, transpusă în legislația națională prin Legea nr. 292/2018 privind evaluarea impactului anumitor proiecte publice și private asupra mediului. În acest sens, solicitantul va prezenta actul emis de autoritatea de mediu (Decizia finală/Decizia etapei de încadrare/Clasarea notificării, după caz).

Solicitantul va descrie în cererea de finanțare și documentația tehnică măsurile prin care justifică modul în care proiectul răspunde principiului DNSH incluzând, dacă este cazul, și recomandările din actul emis de Agenția pentru Protecția Mediului. Astfel, din cele 6 obiective de mediu, 4 dintre acestea (utilizarea durabilă și protecția resurselor de apă și a celor marine, tranziția către o economie circulară, prevenirea și controlul poluării și protecția și refacerea biodiversității și a ecosistemelor) se vor evalua în cadrul procedurii de reglementare din punct de vedere al protecției mediului in conformitate cu Legea nr 292/2018.

Imunizarea infrastructurii finanțate la schimbări climatice, respectiv adaptarea la schimbările climatice și atenuarea efectelor nocive asupra mediului și rezistența în fața dezastrelor, va fi avută în vedere atât în etapa de elaborare, cât și pe durata implementării proiectelor, precum și în etapa de exploatare și întreținere a investițiilor, asigurându-se astfel durabilitatea infrastructurii și standardul serviciilor cu abordarea adecvată a riscurilor climatice. Pe durata exploatării, infrastructura creată va fi eficient monitorizată si din perspectiva evenimentelor climatice. In acest sens, proiectul integrează măsuri de atenuare și de adaptare la schimbările climatice respectând Orientările Comisiei Europene privind imunizarea la schimbările climatice.

Investițiile în infrastructură care au o durată de viață preconizată de cel puțin cinci ani trebuie să demonstreze imunizarea față de schimbările climatice în conformitate cu cerințele din *Comunicarea Comisiei Europene privind Orientările tehnice referitoare la imunizarea infrastructurii la schimbările climatice în perioada 2021-2027 publicate la 16 septembrie 2021 (2021/C 373/01).* Imunizarea la schimbările climatice este un proces care integrează măsuri de *adaptare* a schimbărilor climatice și – dacă este cazul - măsuri de *atenuare (compensare)* la schimbările climatice în dezvoltarea proiectelor de infrastructură.

Aceasta presupune:

*a. În etapa analizei de opțiuni* - integrarea în analiza şi decizia asupra opțiunii preferate (pe lângă considerentele tehnice, economice, de mediu, etc.) şi considerentele legate de impactul opțiunilor din punctul de vedere al atenuării şi vulnerabilității faţă de schimbările climatice;

*b. În etapa detalierii/proiectării opțiunii preferate* – integrarea măsurilor adecvate pentru adaptarea, respectiv atenuarea (compensarea) - în măsura în care aceasta este necesară, la schimbările climatice.

Solicitantul de finanțare va avea în vedereMetodologia privind abordarea DNSH (principiul “a nu aduce prejudicii semnificative”) și imunizarea la schimbările climaticeîn cadrul PR Sud - Est 2021-2027(Anexa 12).

**Documentațiile tehnico-economice trebuie să aibă integrate aspecte privind imunizarea la schimbările climatice** în conformitate cu cerințele din Comunicarea Comisiei Europene privind Orientările tehnice referitoare la imunizarea infrastructurii la schimbările climatice în perioada 2021-2027 publicate la 16 septembrie 2021 (2021/C 373/01).

Proiectele finanțate vor avea în vedere, pe toată perioada de implementare a proiectului, respectarea obligațiilor pentru implementarea principiului „Do No Significant Harm” (DNSH) așa cum acesta este definit prin Regulamentul (UE) 2020/852 privind instituirea unui cadru care să faciliteze investițiile durabile.

În acest sens, solicitantul va descrie la secțiunea relevantă din cererea de finanțare si anexele sale, modul în care sunt respectate obligațiile minime prevăzute de legislația specifică aplicabilă, acțiunile suplimentare propuse (dacă este cazul), precum și modul de respectare a principiilor DNSH in implementarea proiectelor.Solicitantul va avea în vedere respectarea principiului DNSH inclusiv la întocmirea documentațiilor de atribuire a contractelor de achiziție.

Proiectele care includ măsuri suplimentare cadrului legal in vigoare vor fi punctate în grila de evaluare tehnică si financiară, în cadrul Secțiunii I. Totodată, în faza de selectie se va verifica dacă proiectele propuse respectă cerințele minime obligatorii referitoare la abordarea principiului DNSH prin punctarea în Secțiunea II a grilei de evaluare tehnico-financiară.

De asemenea, solicitantul va avea în vedere, în mod special:

* ”Ghidul pentru aplicarea Cartei Drepturilor Fundamentale a UE în implementarea fondurilor europene nerambursabile” disponibil <https://mfe.gov.ro/minister/perioade-de-programare/perioada-2021-2027/>
* Strategia națională privind drepturile persoanelor cu dizabilități 2022-2027; Ghidul CDPD - Ghid privind Reflectarea Convenției ONU privind drepturile persoanelor cu dizabilități în pregătirea și implementarea programelor și proiectelor cu finanțare nerambursabilă alocată României în perioada 2021–2027: <https://mfe.gov.ro/minister/punctul-de-contact-pentru-implementarea-conventiei-privind-drepturile-persoanelor-cu-dizabilitati/>;
* Raportul de mediu pentru Programul Regional Sud-Est 2021-2027, Analiza privind evaluarea principiului DNSH în PR SE 2021-2027, Metodologia privind abordarea DNSH (principiul “a nu aduce prejudicii semnificative”) și imunizarea la schimbările climaticeîn cadrul PR SE 2021-2027: [www.regiosudest.ro](http://www.regiosudest.ro).

Se va avea în vedere includerea unor factori adecvați de evaluare a ofertelor de echipamente/servicii în vederea gestionarii mai eficiente a consumului de energie.

**Soluțiile bazate pe natură** (engl. *nature-based solutions* – NbS) sunt abordări inovatoare care utilizează procesele naturale și ecosistemele pentru a aborda provocările societale, cum ar fi schimbările climatice, urbanizarea și pierderea biodiversității. Spre deosebire de designul urban convențional, care se bazează adesea pe soluții inginerești, NbS integrează elemente naturale – precum vegetația, solul și sistemele acvatice – în mediile urbane pentru a oferi beneficii durabile.

NbS sunt multifuncționale, abordând mai multe probleme simultan. De exemplu, un acoperiș verde poate reduce căldura urbană, gestiona apa pluvială și îmbunătăți calitatea aerului, creând în același timp habitate pentru viața sălbatică. Aceste soluții sunt adaptabile și eficiente din punct de vedere al costurilor, oferind reziliență la provocările climatice atât pe termen scurt, cât și pe termen lung. Exemple de NbS includ:parcuri urbane și spații verzi, restaurarea zonelor umede și a râurilor, acoperișuri și pereți verzi, sisteme durabile de drenaj urban Lucrând cu natura, mai degrabă decât împotriva ei, NbS oferă o modalitate de a crea orașe locuibile, protejând și îmbunătățind în același timp mediul.

**Principiile de bază ale NBS**

Soluțiile bazate pe natură (NBS) se bazează pe principii care le asigură eficiența, adaptabilitatea și sustenabilitatea. Aceste principii ghidează proiectarea, implementarea și întreținerea NBS, asigurându-se că ele abordează provocările climatice urbane și oferă beneficii multiple.

* Multifuncționalitate: NBS sunt concepute pentru a rezolva simultan mai multe probleme. De exemplu: coridoarele verzi pot reduce căldura urbană, oferi spații de recreere și sprijini
* biodiversitatea, grădinile pluviale pot gestiona apa pluvială, îmbunătățind în același timp estetica urbană și calitatea aerului. Prin îndeplinirea mai multor funcții, NbS își maximizează valoarea în mediile urbane.
* Integrarea în ecosistemele naturale: NBS lucrează împreună cu procesele naturale, în loc să le perturbe. Restaurarea zonelor umede, de exemplu, reface rolul lor natural în controlul inundațiilor și purificarea apei. Această integrare asigură reziliență pe termen lung și costuri de întreținere reduse.
* Scalabilitate și adaptabilitate: NBS pot fi aplicate la diferite scări, de la intervenții mici, cum ar fi acoperișuri verzi pe clădiri individuale, până la parcuri urbane de mari dimensiuni. Ele sunt adaptabile la diverse contexte urbane, fiind soluții viabile atât pentru centrele dens populate, cât și pentru zonele suburbane.
* Implicarea comunității: Succesul NBS depinde adesea de implicarea comunității locale. Implicarea rezidenților în planificarea și întreținerea acestor soluții încurajează asumarea responsabilității, reduce rezistența și asigură că soluțiile răspund nevoilor locale.
* Sustenabilitate și eficiență economică: Spre deosebire de infrastructura tradițională, NBS sunt concepute să se autosusțină în timp. De exemplu, pădurile urbane necesită o investiție inițială, dar oferă beneficii pe termen lung, cum ar fi umbra, captarea carbonului și reducerea costurilor cu energia.

Principiile NBS – multifuncționalitate, integrarea ecosistemelor, scalabilitate, implicarea comunității și sustenabilitate – oferă o bază pentru crearea unor medii urbane reziliente, adaptabile și incluzive. Prin integrarea acestor principii în planificarea urbană, autoritățile locale din România pot aborda provocările climatice, promovând în același timp orașe vibrante și locuibile. Colaborarea intersectorială, utilizarea datelor științifice și participarea comunității asigură că aceste soluții nu sunt doar eficiente, ci și apreciate de cei pe care îi servesc.

**Exemple de soluții NBS in zonele urbane :**

* Acoperișuri și pereți verzi implică integrarea vegetației în structurile clădirilor pentru a îmbunătăți performanța de mediu. Aceste soluții oferă izolație, reduc consumul de energie șiîmbunătățesc calitatea aerului;
* Păduri urbane și plantarea sistematică de arbori implică crearea sau extinderea acoperirii forestiere în orașe pentru a oferi umbră, a captura carbonul și a îmbunătăți estetica ;
* Sisteme durabile de drenaj urban (SuDS) sunt concepute pentru a gestiona apa pluvială imitând ciclurile naturale ale apei. Exemplele includ grădini pluviale, biorigole și pavaje permeabile ;
* Restaurarea corpurilor de apă naturale în mediile urbane implică revitalizarea râurilor, a zonelor umede și luncilor, pentru a le îmbunătăți funcțiile ecologice și hidrologice ;
* Parcuri și coridoare verzi conectează spațiile verzi urbane, permițând mișcarea sigură a faunei sălbatice și oferind spații recreative pentru oameni ;
* Agricultura urbană include grădini pe acoperișuri, grădini comunitare și amenajări peisagistice comestibile (engl. foodscaping) integrate în orașe pentru a promova producția locală de alimente.
* În zonele de coastă, soluții precum dunele de nisip, mangrovele și zonele umede pot acționa ca bariere naturale împotriva furtunilor și eroziunii.

Pentru o mai bună informare asupra a ceea ce presupune NBS, se poate consulta Ghidul pentru combaterea efectelor schimbărilor climatice prin integrarea Soluțiilor bazate pe Natură, elaborat de către Ministerul Dezvoltării, Lucrărilor Publice și Administrației și disponibil pe site-ul [www.mdlpa.ro](http://www.mdlpa.ro).

## Caracterul durabil al proiectului

Caracterul durabil al operațiuniloreste definit în conformitate cu art. 65 din Regulamentul (UE) 2021/1060 și cu normele privind ajutoarele de stat. Astfel, pe perioada respectivă, beneficiarul nu trebuie să:

* înceteze activitatea productivă sau să o transfere în afara regiunii de nivel NUTS 2 în care a primit sprijin;
* efectueze o modificare a proprietății asupra unui element de infrastructură care conferă un avantaj nejustificat unei întreprinderi sau unui organism public;
* efectueze o modificare substanțială care afectează natura, obiectivele sau condițiile de implementare a operațiunii și care ar conduce la subminarea obiectivelor inițiale ale acesteia.

În vederea asigurării celor 3 condiții de mai sus, solicitantul va completa Declarația unică.

În cadrul prezentelor apeluri de proiecte, perioada de durabilitate este de 5 ani, calculată de la efectuarea de AM a plății finale către Beneficiar.

Notă! *Finanțarea nerambursabilă acordată se recuperează total sau parțial de la Beneficiar dacă, în perioada pentru care trebuie asigurat caracterul durabil, proiectul face obiectul oricăreia dintre situațiile enunțate anterior.*

*Reducerea valorii eligibile acordate din fonduri europene și din bugetul național se calculează proporțional cu perioada pentru care nu este asigurat caracterul durabil al operațiunilor. Sunt exceptate situațiile în care încetarea activității este rezultatul unui faliment nefraudulos, în conformitate cu prevederile art. 65 alin. (3) din Regulamentul (UE) 2021/1060.*

*În cazurile în care, în perioda de implementare și/sau durabilitate, sunt afectate condițiile de eligibilitate și/sau cerințele obligatorii impuse prin contractul de finanțare, beneficiarul are obligația de restituire a finanțării primite și de plată a dobânzilor, penalităților aferente.*

*Solicitantul este obligat să asigure toate costurile de funcționare și întreținere a investiției în perioada de durabilitate.*

## Acțiuni menite să garanteze egalitatea de șanse, de gen, incluziunea și nediscriminarea

Solicitantul/liderul de parteneriat/partenerul (după caz) va completa Declarația unică, unde își va asuma că va respecta clauzele Cartei drepturilor fundamentale a Uniunii Europene, precum și obligațiile prevăzute în legislația comunitară şi națională în domeniul nediscriminării pe criterii de gen, origine rasială sau etnică, religie sau convingeri, dizabilitate, vârstă sau orientare sexuală, accesibilității pentru persoanele cu dizabilități, respectiv dezvoltării durabile, inclusiv DNSH și imunizarea la schimbările climatice.

1. Respectarea drepturilor fundamentale și a Cartei drepturilor fundamentale a Uniunii Europene

Carta drepturilor fundamentale a Uniunii Europene (Anexa 11) este un document adoptat de Comisia Europeană, Parlamentul European și Consiliul Uniunii Europene la 7 decembrie 2000, în cadrul Consiliului European de la Nisa.

Solicitantul se va asigura de respectarea drepturilor fundamentale și a Cartei drepturilor fundamentale a Uniunii Europene pe întreg ciclul de viață al proiectului.

2. Respectarea egalității între femei și bărbați, integrarea perspectivei de gen și abordarea aspectelor de gen

Egalitatea de șanse între femei și bărbați este un principiu fundamental al Uniunii Europene. Respectarea principiului egalităţii de gen se referă la egalitatea dintre femei și bărbați în ceea ce privește drepturile, tratamentul, responsabilitățile, oportunitățile și realizările economice și sociale ale acestora. Există egalitate de gen atunci când femeile și bărbații au aceleași drepturi, responsabilități și oportunități în toate sectoarele societății și atunci când diferitele interese, nevoi și priorități ale femeilor și bărbaților sunt evaluate în mod egal.

O Uniune a egalității înseamnă o Uniune în care toți cetățenii – femei și bărbați, fete și băieți – sunt egali în diversitatea lor. Strategia națională privind egalitatea de șanse și de tratament între femei și bărbați 2022-2027 vizează: Pilonul I: Egalitate de șanse și de tratament între femei și bărbați și Pilonul II: Violența domestică și de gen. Strategia propune obiective și măsuri care să contribuie la creșterea nivelului general al egalității de șanse și de tratament între femei și bărbați în România. Totodată, Cadrul legislativ este reprezentat de Legea nr. 202/2002 republicată și actualizată, împreună cu Normele metodologice de aplicare (Hotărârea de Guvern nr. 262/2019). Aceasta reglementează măsurile pentru promovarea și implementarea principiului egalității de șanse între femei și bărbați, precum și eliminarea tuturor formelor de discriminare bazate pe acest criteriu.

Solicitantul va prezenta măsurile concrete conform legislației naționale și comunitare pe care proiectul le propune referitor la principiul egalității de șanse și de tratament între femei și bărbați, integrarea perspectivei de gen și abordarea aspectelor de gen.

3. Prevenirea oricărei forme de discriminare pe criterii de gen, origine rasială sau etnică, religie sau convingeri, dizabilități, vârstă sau orientare sexuală, precum și respectarea accesibilității pentru persoanele cu dizabilități

Respectarea valorilor comune în materie de libertate, democrație, a drepturilor omului și a libertăților fundamentale este consacrată în tratatele constitutive ale UE. Tratatele recunosc că fiecare persoană este egală și astfel ar trebui să aibă un acces echitabil la posibilitățile oferite de viață.

Egalitatea dintre cetățeni este un drept garantat prin Constituția României. Aceasta prevede drepturi egale pentru toți românii indiferent de rasă, naționalitate, origine etnică, limbă, religie, sex, apartenență politică, venit sau origine socială. În afara Constituției României, există și alte acte normative în care este prevazută egalitatea atât în fața legii, cât și la locul de muncă (Ordonanța de Guvern nr. 137/2000, Codul Muncii). Dispozițiile ordonanței se aplică tuturor persoanelor fizice sau juridice, publice sau private, precum și instituțiilor publice cu atribuții în ceea ce privește condițiile de încadrare în muncă, criteriile și condițiile de recrutare, selectare și promovare, accesul la toate formele și nivelurile de orientare, formare și perfecționare profesională, protecția și securitatea socială, serviciile publice sau alte servicii, accesul la bunuri și facilități, sistemul educațional, asigurarea libertății de circulație.

Solicitantul va prezenta măsurile concrete conform legislației naționale și comunitare pe care proiectul le propune referitor la prevenirea oricărei forme de discriminare cu privire la echipa de proiect, achizițiile din cadrul proiectului, grupul țintă, grupuri defavorizate, etc. De asemenea, se va asigura de accesibilitatea la mediul fizic, transport, informație și mijloace de comunicare, inclusiv la tehnologiile și sistemele informatice și de comunicații, precum și la alte facilități și servicii deschise sau furnizate publicului.

În ceea ce privește accesibilitatea pentru persoanele cu dizabilități, solicitantul va descrie în secțiunea relevantă din cererea de finanțare modul în care sunt respectate obligațiile prevăzute de legislația specifică aplicabilă și va evidenția elementele de relevanță în raport cu asigurarea accesibilității, în conformitate cu art. 9 al Convenției ONU privind drepturile persoanelor cu dizabilități.

În conformitate cu art. 4 lit. f) din Convenția ONU privind drepturile persoanelor cu dizabilități, solicitanții de finanțare vor avea în vedere inițierea sau promovarea cercetării și dezvoltării bunurilor, serviciilor, echipamentelor şi facilităților concepute pe baza designului universal, care ar presupune o adaptare minimă şi la cel mai scăzut cost, pentru a răspunde nevoilor specifice ale persoanelor cu dizabilităţi, vor promova existența şi vor încuraja utilizarea acestor bunuri, servicii, echipamente şi facilități concepute pe baza designului universal, precum şi vor promova designul universal în elaborarea standardelor şi instrucțiunilor.

Potrivit Convenției ONU, „design universal”  înseamnă proiectarea produselor, mediului, programelor şi serviciilor, astfel încât să poată fi utilizate de către toate persoanele, pe cât este posibil, fără să fie nevoie de o adaptare sau de o proiectare specializate. Design-ul universal nu va exclude dispozitivele de asistare pentru anumite grupuri de persoane cu dizabilităţi, atunci când este necesar.

„Adaptare rezonabilă” înseamnă modificările şi ajustările necesare şi adecvate, care nu impun un efort disproporționat sau nejustificat atunci când este necesar într-un caz particular, pentru a permite persoanelor cu dizabilităţi să se bucure ori să își exercite, în condiții de egalitate cu ceilalți, toate drepturile şi libertățile fundamentale ale omului.

Se vor puncta suplimentar proiectele care vor promova cercetarea şi dezvoltarea, vor face cunoscută oferta şi vor încuraja utilizarea de noi tehnologii, inclusiv tehnologii informatice şi de comunicații, dispozitive de suport pentru mobilitate, dispozitive şi tehnologii de asistare, adecvate persoanelor cu dizabilităţi, acordând prioritate tehnologiilor cu prețuri accesibile (art. 4 lit. g) din Convenția ONU privind drepturile persoanelor cu dizabilități.

Totodată, va include cerințele de accesibilitate în documentațiile de achiziție aferente investiției, în proiectarea și construcția mediului fizic de la începutul procesului de proiectare, respectiv arhitecții, inginerii constructori și toți cei implicați profesional în proiectarea și construcția mediului fizic vor respecta cerințele cu privire la politica în domeniul promovării drepturilor persoanelor cu dizabilități și la măsurile de realizare a accesibilității sau de adaptare rezonabilă. În acest sens, solicitantul va avea în vedere aplicarea următoarelor acte normative:

- Strategia națională privind drepturile persoanelor cu dizabilități 2022-2027

- Strategia UE pentru persoanele cu dizabilități 2021-2030;

- Legea nr. 221/2010 pentru ratificarea Convenţiei ONU privind drepturile persoanelor cu dizabilităţi;

- Legea nr. 448/2006 privind protecţia şi promovarea drepturilor persoanelor cu dizabilitati, cu modificările și completările ulterioare, alte strategii și acte normative relevante.

- Legea nr. 232/2022 privind cerințele de accesibilitate aplicabile produselor şi serviciilor, cu modificările și completările ulterioare;

- Ordonanța de Urgență nr. 112/2018 privind accesibilitatea site-urilor web și a aplicațiilor mobile ale organismelor din sectorul public, cu modificările și completările ulterioare.

Intervențiile vor include măsuri de adaptare a infrastructurii publice vizată la nevoile persoanelor cu dizabilități, după caz, prin: asigurarea de rampe de acces și asigurarea de măsuri obligatorii de accesibilizare a pentru persoane cu dizabilități și pentru nevoile individuale ale persoanelor cu handicap: de exemplu marcaje tactil-vizuale și utilizarea de culori contrastante pe trasee de acces, adaptări în spațiul construit prin intrări, circulații orizontale și verticale, grupuri sanitare, alte tipuri de adaptări.

În cazul interventiilor la monumentele istorice, în vederea accesibilizarii corespunzătoare a spaţiului obiect al proiectului, se vor menționa în cerinţele de proiectare din caietul de sarcini pentru realizarea proiectului tehnic, respectarea prevederilor naţionale, şi europene aplicabile în vigoare, inclusiv GP 088-03 – Măsuri Specifice pentru Accesul Persoanelor cu Handicap la Monumentele Istorice.

După caz, solutiile tehnice adoptate vor avea în vedere și măsuri de compensare, respectând principiul adaptării rezonabile pentru accesul la cote unde statutul de monument istoric al cladirii nu permite măsuri de accesibilizare, prin tururi virtuale și panouri informative. Pentru persoanele cu deficiență / capacitate redusă de vedere pot fi prevăzute panouri Braille și signalistică audio.

Solicitantul va declara în cadrul Declaraţiei unice că va respecta obligaţiile prevăzute în legislaţia comunitară și națională în domeniul accesibilității pentru persoanele cu dizabilități, înțelegând prin aceasta standardele minime prevăzute.

## Teme secundare

Această secțiune nu se aplică prezentului apel.

## Informarea şi vizibilitatea sprijinului din fonduri

În conformitate cu cerințele din Regulamentul (UE) 2021/1060, cu excepțiile stabilite prin HG 873/2022 privind stabilirea cadrului legal privind eligibilitatea cheltuielilor efectuate de beneficiari în cadrul operațiunilor finanțate în perioada de programare 2021 - 2027 prin Fondul European de Dezvoltare Regională, Fondul Social European Plus, Fondul de Coeziune și Fondul pentru o Tranziție Justă, proiectele includ măsurile de comunicare și vizibilitate.

Pentru îndeplinirea obligațiilor privind comunicarea și vizibilitatea, beneficiarii vor respecta prevederile din Manualul de Identitate Vizuală PRSE 2021-2027 care va fi pus la dispoziție, în format electronic pe site-ul dedicat programului, [www.regiosudest.ro](http://www.regiosudest.ro)

Beneficiarii sunt obligați să utilizeze, pentru toate materialele de comunicare și vizibilitate realizate în cadrul proiectelor finanțate prin PR SE 2021-2027, indicațiile tehnice din Manualul de Identitate Vizuală.

# INFORMAȚII ADMINISTRATIVE DESPRE APELUL DE PROIECTE

## Data deschiderii apelului de proiecte

Data deschiderii apelului de proiecte este **06.08.2025.**

## Perioada de pregătire a proiectelor

Perioada minimă de pregătire a proiectelor este perioada cuprinsă între data publicării prezentului ghid pe site-ul programului [www.regiosudest.ro](http://www.regiosudest.ro) și data lansării apelului de proiecte.

## Perioada de depunere a proiectelor

### Data și ora pentru începerea depunerii de proiecte:

Pentru Apelul de proiecte PRSE/6.1/1.2/2025 - data **05.09.2025, ora 10.00**.

### Data și ora închiderii apelului de proiecte:

Pentru Apelul de proiecte PRSE/6.1/1.2/2025 – **data 05.03.2026, ora 16.00.**

## Modalitatea de depunere a proiectelor

În cadrul prezentului apel de cereri de proiecte, cererile de finanțare se vor depune prin aplicația electronică MySMIS2021 doar în intervalul menționat la secțiunea 4.3 a prezentului ghid. Data depunerii cererii de finanțare este considerată data transmiterii aplicației prin sistemul electronic MySMIS2021.

Cererile de finanțare se vor transmite sub semnătura electronică extinsă, certificată în conformitate cu prevederile legale în vigoare, a reprezentantului legal al solicitantului sau a persoanei împuternicite de către acesta, dacă este cazul.

Documentele anexate la cererea de finanțare vor fi încărcate în copie format pdf. sub semnătura electronică extinsă certificată a reprezentantului legal al solicitantului/persoanei împuternicite, după caz. Documentele anexate vor fi scanate integral, denumite corespunzător, ușor de identificat și lizibile.

În cazul proiectelor implementate în parteneriat, și declarațiile reprezentanților legali ai partenerilor vor fi semnate electronic, conform legislației in vigoare.

**Un potenţial beneficiar poate depune o singură cerere de finanțare.**

Prezentul document nu se substituie legislaţiei naţionale, fiind numai un îndrumar elaborat de către AM, cu scopul de a sprijini potenţialii solicitanţi de finanţare să acceseze fonduri nerambursabile, prin intermediul Programului Regional Sud-Est 2021-2027.

**Redepunerea proiectelor**

În cadrul acestui apel, proiectele respinse sau retrase în cadrul oricărei etape de evaluare/selecție/contractare pot fi redepuse atâta timp cât se menține apelul de proiecte deschis.

Toate proiectele redepuse sunt considerate, din punct de vedere procedural, cereri de finanțare nou-depuse.

# CONDIŢII DE ELIGIBILITATE

**Abordarea Dezvoltării Urbane Integrate**

Abordarea dezvoltării urbane integrate prin Programul Regional Sud-Est 2021-2027 prevede un sprijin complementar și sinergic prin intermediul investițiilor disponibile în cadrul mai multor priorități și obiective specifice (Prioritatea 2 – Acțiunea 2.4, Prioritatea 3 – Acțiunea 3.1 si Prioritatea 6 – Acțiunea 6.1) și va avea în vedere principiile dezvoltării urbane durabile, integrarea sectorială, spațială și teritorială, guvernanța multi-nivel și abordarea partenerială, fiind implementată în baza Strategiei Integrate de Dezvoltare Urbană (aferenta UAT/ZUF)/Strategiei de Dezvoltare Urbană.

Dezvoltarea urbană durabilă poate fi atinsă numai în măsura promovării unei abordări strategice integrate care să combine măsuri privind renovarea fizică a zonelor urbane, cu cele privind protecția mediului, dezvoltare și mobilitate verde, valorificarea potențialului turistic și a patrimoniului, într-o abordare participativă cu implicarea tuturor actorilor relevanți de la nivel local.

Conform Regulamentului (UE) 2021/1060 al Parlamentului European si al Consiliului, Cap II, art 28 și art 29, abordarea teritorială se realizeaza in cadrul Strategiilor de Dezvoltare Teritorială (ST) pentru proiectele strategice de dezvoltare teritorială cu caracter integrat, precum și pe justificări bazate pe dovezi în ceea ce priveste oportunitatea și rolul investiției în ansamblul dezvoltării.

Strategia Integrata de Dezvoltare Urbană va trebui să includă un capitol/anexă care descrie mecanismul de guvernanță al dezvoltării teritoriale, conform art. 29 din Regulamentul (UE) 2021/1060, alin.(1):

1. *Strategiile teritoriale implementate în temeiul articolului 28 litera (a) sau (c) conțin următoarele elemente:*

*(a) zona geografică vizată de strategie;*

*(b) o analiză a nevoilor de dezvoltare și a potențialului zonei, inclusiv a interconexiunilor economice, sociale și de mediu;*

*(c) o descriere a unei abordări integrate care răspunde nevoilor de dezvoltare identificate și*

*(d****)*** *o descriere a implicării partenerilor, în conformitate cu articolul 8, în pregătirea și implementarea strategiei.*

*Acestea pot să conțină, de asemenea, o listă a operațiunilor care urmează să fie sprijinite.*

Proiectele depuse la finanțare în cadrul apelului ce va fi deschis in cadrul Actiunii 6.1 trebuie să se regăsească în lista cu proiectele prioritizate în cadrul SIDU/SDU/ Strategiei teritoriale, inclusiv în cazul parteneriatului si, pentru toate, solicitantul va prezenta modalitatea de asigurare a complementarității cu alte proiecte care contribuie dezvoltarea în zonele urbane.

Procesul de realizare/actualizare/implementare/monitorizare a documentelor strategice va implica un cadru partenerial real, cu actorii interesați și relevanți de la nivel teritorial, în vederea asigurării principiilor de consultare și transparență decizională, urmărindu-se respectarea prevederilor art. 8 din Regulamentul UE 1060/2021 de stabilire a dispozițiilor comune.

Astfel, pentru a accesa fondurile alocate in cadrul PR SE, Acțiunea 6.1, este necesar să se înființeze la nivelul UAT/A.D.I. ZM (daca strategia este elaborată la nivelul zonei urbane funcționale/metropolitane), Structura Partenerială, conform unei procedurii specifice, care sa fie aprobata prin decizie / ordin intern emis de reprezentantul legal. Procedura va include modalitatea de înființare și funcționare a structurii parteneriale.

În cadrul Regulamentului de organizare si functionare a Structurii Parteneriale, este necesara includerea unor atributii care sa vizeze aprobarea unei Metodologii de prioritizare a proiectelor la nivelul SIDU/SDU/Strategiei teritoriale.

Proiectele finanțate se realizează în baza strategiilor de dezvoltare teritorială:

* complementare cu alte tipuri de investiții și surse de finanțare;
* abordează sectoare multiple în cadrul unui proiect integrat (economic, social, de mediu etc.);
* au ca scop dezvoltarea comunității prin implicarea actorilor interesati, în fazele de dezvoltare și implementare;
* se corelează cu documentaţiile de amenajare a teritoriului şi de urbanism aprobate.

**Notă!**

* Zonele de intervenție aferente proiectelor/activităților de vizează regenerarea urbană și securitatea spațiilor publice (categoria A) trebuie obligatoriu să fie definite în cadrul documentelor strategice ale solicitantului de finanțare, respectiv Strategia Integrată de Dezvoltare Urbană, cuprinzând: spații din interiorul ansamblurilor de locuințe, zone de faleză, maluri, centre istorice, zone și cartiere rezidențiale localizate inclusiv în afara zonelor centrale, locuri de joacă pentru copii, scuaruri, piețe, alei pietonale, zone pietonale și semi-pietonale în afara zonelor centrale, etc.;
* Zona de intervenție trebuie să fie definită în intravilanul localităților urbane, exclusiv pe teritoriul urban al orașelor. În cazul zonelor metropolitane, zona de intervenție poate include și sate/ comune care fac parte din zona metropolitană.

Proiectele vor fi selectate de structura partenerială locală, care va avea și atribuții de monitorizare a implementarii strategiei.

Verificarea admisibilității SIDU/SDU/ST va viza cel puțin:

* respectarea prevederilor art 29 din Regulamentul UE 2021/1060, respectiv dacă *s*trategia de dezvoltare teritorială conține următoarele elemente:

|  |  |
| --- | --- |
|  | * zona geografică vizată de strategie; |
|  | * o analiză a nevoilor de dezvoltare și a potențialului zonei, inclusiv a interconexiunilor economice, sociale și de mediu; |
|  | * o descriere a unei abordări integrate care răspunde nevoilor de dezvoltare identificate și potențialului zonei; |
|  | * o descriere a implicării partenerilor, în conformitate cu articolul 8 din RDC, în pregătirea și implementarea strategiei; * o descriere a implicării partenerilor relevanţi de la nivel teritorial, în pregătirea şi implementarea strategiei. |

* respectarea prevederilor art. 11 din Regulamentul (UE) nr. 1058/2021, respectiv:
* dacă strategiile de dezvoltare teritorială răspund provocărilor economice, de mediu, climatice, demografice şi sociale cu care se confruntă zona acoperită de strategie;
* în cadrul strategiei se tratează tranziţia către o economie neutră din punct de vedere climatic până în 2050 şi exploatarea potenţialului tehnologiilor digitale în scopuri de inovare;
* derularea procedurii privind evaluarea strategică de mediu;
* derularea procesului de consultare publică;
* mecanismele de monitorizare și evaluare a implementării strategiei.

În situaţia în care solicitanții nu au depus SIDU/SDU/ST în cadrul altor Priorități din PR SE 2021-2027 (altele decât cele ce fac obiectul prezentului ghid) solicitanții vor anexa SIDU/SDU/ST la prima cerere de finanţare depusă în apelurile de proiecte din prezentul ghid.

În situaţia în care SIDU/SDU/ST a fost depusă şi declarată conformă şi admisibilă în cadrul altor Priorități din PR SE 2021-2027, solicitanții vor anexa la Cererea de Finanţare doar un extras din strategie în care se regăsesc activităţile proprii ale proiectului, precum şi dovada că SIDU/SDU/Strategia teritorială a fost depusă, verificată şi declarată conformă şi admisibilă de AM.

AM se asigură printr-o metodologie proprie că SIDU/SDU/ST va fi aliniat cerințelor din art. 29 al RDC la depunerea primului proiect de către un UAT pe obiectivul specific vizat de alocările pentru dezvoltare urbană durabilă.

**Notă!**

Pentru întocmirea cererilor de finanţare, este necesar ca solicitanţii să aibă în vedere faptul că respectarea legislaţiei naţionale aplicabile în vigoare este obligatorie, indiferent de domeniul abordat (achiziţii publice, egalitate de şanse şi tratament egal, dezvoltare durabilă, construcţii, etc.).

## Eligibilitatea solicitanţilor şi partenerilor

Criteriile de eligibilitate trebuie respectate de către solicitant începând cu data depunerii cererii de finanţare, pe tot parcursul procesului de evaluare, selecție și contractare, în perioada de implementare, precum și pe perioada de durabilitate a contractelor de finanțare, în condițiile stipulate de acestea.

Pentru aplicarea și obținerea finanțării în cadrul PR SE 2021-2027, solicitantul și proiectul trebuie să respecte toate criteriile de eligibilitate mai jos menționate.

În cadrul subsecțiunilor următoare sunt prezentate criteriile de eligibilitate şi selectie aplicabile prezentului apel de proiecte.

* **Forma de constituire a solicitantului**

1. Unitate administrativ-teritorială Județ/Oraș, definită conform OUG nr. 57/2019 privind Codul Administrativ, cu modificările şi completările ulterioare și a Legii administraţiei publice locale nr. 215/2001, cu modificările şi completările ulterioare si parteneriate ale acestora;
2. Parteneriate încheiate între UAT Oraș, în calitate de lider de parteneriat şi UAT Comuna din componenţa Zonelor Urbane Funcţionale aferente orașelor, limitrofe acestora, în calitate de parteneri, definite conform OUG nr. 57/2019 privind Codul administrativ, cu modificările şi completările ulterioare;
3. Asociaţiile de Dezvoltare Intercomunitară (ADI) astfel cum sunt definite la art. 5 lit. i) din Ordonanţa de urgenţă a Guvernului nr. 57/2019 privind Codul administrativ, cu modificările şi completările ulterioare, care au în componenţă cel puţin o unitate administrativ-teritorială urbană oraș;
4. Zonele metropolitane constituite conform Legii nr. 246/2022 privind zonele metropolitane, precum şi pentru modificarea şi completarea unor acte normative, cu modificările ulterioare;
5. Parteneriate între unităţile administrativ-teritoriale prevăzute la lit. a) şi alte entităţi publice in baza Acordului de Parteneriat încheiat conform prevederilor capitolului VIII - Proiecte implementate în parteneriat din Ordonanţa de urgenţă a Guvernului nr. 133/2021 privind gestionarea financiară a fondurilor europene pentru perioada de programare 2021-2027 alocate României din Fondul european de dezvoltare regională, Fondul de coeziune, Fondul social european Plus, Fondul pentru o tranziţie justă.
6. Unitățile de cult sau parteneriate ale acestora cu Unitățile Administrativ-Teritoriale judet/oraș pentru actiunea care vizeaza Conservarea, protecția, restaurarea și valorificarea durabilă a patrimoniului cultural și istoric din zone urbane.
7. Parteneriate încheiate între UAT Judet/Oraș, în calitate de lider de parteneriat şi asociaţii şi fundaţii constituite în conformitate cu prevederile Ordonanţei Guvernului nr. 26/2000 cu privire la asociaţii şi fundaţii, cu modificările şi completările ulterioare - exclusiv pentru derularea activităților încadrate în categoriile E și F.
8. Parteneriate încheiate între UAT Judet/Oraș, în calitate de lider de parteneriat şi Organizațiile de Management al Destinațiilor Turistice.

\*prin solicitant eligibil se înțelege și parteneriate între solicitanți eligibili, așa cum sunt aceștia prezentați la punctele a), c) și d).

### Cerințe privind eligibilitatea solicitanților și partenerilor

Pentru implementarea proiectelor de regenerare urbană, zona supusă regenerării va fi tratată ca un ansamblu funcţional, cu obiectivul de a aborda într-un mod coerent dezvoltarea urbană la nivelul localităţii, cu accent pe valorizarea dimensiunii socio-economice alături de accesibilitate, mobilitate, inovare şi mediu.

În conformitate cu prevederile art. 3(3) din OUG nr. 156 din 3 septembrie 2020, cu modificările și completările ulterioare, pentru a fi considerate eligibile, comunele din cadrul ZUF, trebuie să înregistreze pe o perioadă de trei ani înainte de depunerea proiectelor la finanţare din fonduri externe nerambursabile o creştere continuă a numărului de locuitori.

Se va avea în vedere, în mod obligatoriu, faptul că UAT comunele din zona urbană funcţională a orașului, cu care se încheie parteneriate pentru depunerea şi implementarea în comun/integrată a proiectelor, trebuie să fi făcut parte din zona de studiu a SIDU/SDU/Strategiei teritoriale aferentă respectivului oraș.

Pe teritoriul UAT comune din zona funcţională urbană a orașului, partenere în proiect şi incluse în zona de studiu  a SIDU/SDU/Strategiei teritoriale, se vor putea realiza investiţii comune/integrate cu cele de pe teritoriul orașului.

* **Solicitantul/Membrii parteneriatului, precum și reprezentanții legali ai acestora, care îşi exercită atribuțiile de drept, îndeplinesc condițiile de eligibilitate, respectiv nu se încadrează în situațiile de excludere prezentate în Declarația unică a solicitantului**

Pentru completarea cererii de finanțare se va utiliza Declarația unică a solicitantului, în care sunt detaliate situațiile în care solicitantul şi/sau reprezentantul legal, inclusiv liderul de parteneriat și partenerii şi/sau reprezentantul reprezentanții său legali, dacă este cazul, nu trebuie să se regăsească pentru a fi beneficiarul finanțării.

* **Drepturi reale asupra infrastructurii, la data depunerii cererii de finanţare, precum şi pe o perioadă de minim 5 ani de la data plăţii finale, pentru care poate fi acordat dreptul de execuţie a lucrărilor de construcţii, în conformitate cu legislația în vigoare**

Solicitantul la finanțare trebuie să demonstreze existența dreptului real invocat asupra imobilului pe care se propune a se realiza investiția în cadrul cererii de finanțare, conform legislației în vigoare. Prin imobil obiect al proiectului se înţelege terenul şi clădirea ce fac obiectul proiectului.

Se acceptă înscrierea provizorie în cartea funciară doar a dreptului de proprietate, cu condiția depunerii până la etapa de contractare a unui extras de carte funciară cu înscrierea definitivă a dreptului de proprietate asupra imobilului. Nu se acceptă înscrierea provizorie a celorlalte drepturi reale.

În cazul dreptului de administrare, se face referire la dreptul de administrare, ca drept real aferent:

* proprietăţii publice, prevăzut de art. 866 din Legea nr. 287/2009 privind Codul Civil, republicată, cu modificările și completările ulterioare.
* proprietății private a UAT, în baza art. 362 din Codul Administrativ.

În extrasul de carte funciară trebuie înscris dreptul de administrare.

Drepturile anterior menționate trebuie să fieacoperitoare pentru investiția propusă a fi realizată în conformitate cu datele din cadrul cererii de finanțare.

Pentru proiectele de investiții publice pentru care este necesară obținerea autorizației de construire, solicitantul are obligația, în condițiile și la termenele din Ghidul solicitantului, în etapa de contractare, respectiv nu mai târziu de semnarea contractului de finanțare, de a face dovada unui drept real. În situația în care, în etapa de contractare, beneficiarul nu demonstrează că este titularul dreptului real solicitat de ghid, cererea de finanțare poate fi respinsă.

Este obligatorie menţinerea dreptului real asupra imobilului pe toată perioada de durabilitate a investiţiei, respectiv perioada de menţinere obligatorie a investiției după finalizarea implementării proiectului (minim 5 ani de la efectuarea plății finale).

Prin perioada de implementare a proiectului se înţelege perioada în care se finalizează toate activităţile aferente proiectului.

Solicitantul deţine dreptul de execuţie a lucrărilor de construcţii asupra imobilului ce face obiectul proiectului, conform legislaţiei în vigoare**.**

**Notă!** Pentru proiectele de investiții, bunurile imobile care fac obiectul cererii de finanțare trebuie să  îndeplinească, în mod cumulativ, nu mai târziu de semnarea contractului de finanțare, următoarele condiții:

a. să fie libere de orice sarcini sau interdicții incompatibile cu realizarea activităților proiectului;

b. să nu facă obiectul unor garanții, cesionări și nici a unei alte forme de sarcini care ar putea afecta dreptul invocat;

c. să nu facă obiectul unor litigii având ca obiect dreptul invocat de către solicitant pentru realizarea proiectului, aflate în curs de soluționare la instanțele judecătorești;

d.  să nu facă obiectul revendicărilor potrivit unor legi speciale în materie sau dreptului comun.

Pentru elementele de mai sus, nu vor conduce la respingerea cererii de finanțare din procesul de evaluare, selecție și contractare, acele limite ale dreptului de proprietate asupra bunurilor imobile care fac obiectul cererii de finantare care nu sunt incompatibile cu realizarea activităților proiectului (de ex. servituți legale, servitutea de trecere cu piciorul etc).

Fiecare caz în parte va fi analizat la nivelul AM PR SE. Garanțiile reale asupra imobilelor (ex. ipoteca etc.) sunt considerate incompatibile cu realizarea proiectelor de investiții în cadrul PR Sud-Est 2021-2027.

În accepțiunea AM nu este considerată sarcină dreptul de administrare înscris în cartea funciară şi care nu afectează condiţiile de implementare.

De asemenea, in perioada de implementare si in perioada in care se asigura caracterul durabil al proiectului, nu vor conduce la rezilierea contractului de finantare acele limite ale dreptului de proprietate care nu sunt incompatibile cu realizarea activităților proiectului, asupra bunurilor imobile care fac obiectul cererii de finantare.

Proiectul devine neeligibil dacă intervine o hotărâre judecătorească definitivă (ce afectează dreptul asupra imobilului) până la finalizarea perioadei de durabilitate.

* **Solicitantul/partenerii dovedește/dovedesc că poate/pot să asigure caracterul durabil al investiției în conformitate cu art. 65 din Regulamentul Parlamentului European şi al Consiliului nr. 1060/2021**

Perioada pentru care este conferit dreptul asupra imobilului obiect al proiectului solicitanților eligibili și/sau partenerilor acestora trebuie să fie acoperitoare pentru durată menționată la articolul 65 din RDC în vederea asigurării caracterului durabil al investiției, respectiv o perioadă de 5 ani de la efectuarea de AM a plății finale către beneficiar. Această perioadă se va calcula estimativ, luându-se în considerare perioada derulării procesului de evaluare, selecție și contractare, perioada de implementare a proiectului și respectiv de efectuare a plății finale, la care se adaugă perioada de 5 ani anterior menţionată.

Solicitantul, în cazul în care va primi finanțare din PR SE 2021-2027, pentru investiţii în infrastructură, trebuie ca în perioada de durabilitate:

* să menţină investiţia realizată (asigurând mentenanţa şi serviciile asociate necesare);
* să nu realizeze o modificare asupra calităţii date de dreptul real detinut asupra infrastructurii, decât în condițiile prevăzute în contractul de finanțare;
* să nu realizeze o modificare substanțială care afectează natura, obiectivele sau condițiile de realizare și care ar determina subminarea obiectivelor inițiale ale investiţiei.Aceste elemente constituie clauze de reziliere a contractelor de finanțare.

În vederea asigurării celor de mai sus, solicitantul va completa Declarația unică, prin care va declara că:

* **Solicitantul are capacitatea financiară de a asigura:**
* contribuția proprie la valoarea eligibilă a proiectului (minim 2%);
* finanțarea cheltuielilor neeligibile ale proiectului (inclusiv costurile conexe), unde este cazul;
* resursele financiare necesare implementării optime a proiectului în condiţiile rambursării ulterioare a cheltuielilor eligibile;
* resursele financiare necesare asigurării costurilor de funcționare și întreținere a investiției și serviciile asociate necesare, în vederea asigurării sustenabilității financiare a acesteia, pe perioada de durabilitate a contractului de finanțare.

Solicitantul se angajează prin *Declaraţia unică* să asigure contribuția proprie la valoarea cheltuielilor eligibile, precum și acoperirea cheltuielilor neeligibile ale proiectului.

În etapa de contractare solicitantul va transmite Hotărârea de aprobare a proiectului, Model C la prezentul Ghid. Se va transmite hotărârea fiecărui partener de a participa la asigurarea finanţării proiectului, cu indicarea sumelor cu care participă la acoperirea fiecărei categorii de cheltuieli. În cazul în care unul dintre parteneri nu are contribuție financiară în proiect, nu este necesară depunerea unei hotărâri în acest sens. Prin Acordul de Parteneriat se va stabili cota parte cu care va participa fiecare partener la asigurarea contribuţiei proprii a solicitantului.

### Categorii de solicitanți eligibili

Solicitantul eligibil, în sensul prezentului ghid, reprezintă entitatea care îndeplineşte cumulativ criteriile enumerate și prezentate în cadrul prezentei secțiuni.

1. Unitate administrativ-teritorială Județ/Oraș, definită conform OUG nr. 57/2019 privind Codul Administrativ, cu modificările şi completările ulterioare și a Legii administraţiei publice locale nr. 215/2001, cu modificările şi completările ulterioare si parteneriate ale acestora;
2. Parteneriate încheiate între UAT Oraș, în calitate de lider de parteneriat şi UAT Comuna din componenţa Zonelor Urbane Funcţionale aferente orașelor, limitrofe acestora, în calitate de parteneri, definite conform OUG nr. 57/2019 privind Codul administrativ, cu modificările şi completările ulterioare;
3. Asociaţiile de Dezvoltare Intercomunitară (ADI) astfel cum sunt definite la art. 5 lit. i) din Ordonanţa de urgenţă a Guvernului nr. 57/2019 privind Codul administrativ, cu modificările şi completările ulterioare, care au în componenţă cel puţin o unitate administrativ-teritorială urbană oraș;
4. Zonele metropolitane constituite conform Legii nr. 246/2022 privind zonele metropolitane, precum şi pentru modificarea şi completarea unor acte normative, cu modificările ulterioare;
5. Parteneriate între unităţile administrativ-teritoriale prevăzute la lit. a) şi alte entităţi publice in baza Acordului de Parteneriat încheiat conform prevederilor capitolului VIII - Proiecte implementate în parteneriat din Ordonanţa de urgenţă a Guvernului nr. 133/2021 privind gestionarea financiară a fondurilor europene pentru perioada de programare 2021-2027 alocate României din Fondul european de dezvoltare regională, Fondul de coeziune, Fondul social european Plus, Fondul pentru o tranziţie justă.
6. Unitățile de cult sau parteneriate ale acestora cu Unitățile Administrativ-Teritoriale judet/oraș pentru actiunea care vizeaza Conservarea, protecția, restaurarea și valorificarea durabilă a patrimoniului cultural și istoric din zone urbane.
7. Parteneriate încheiate între UAT Judet/Oraș, în calitate de lider de parteneriat şi asociaţii şi fundaţii constituite în conformitate cu prevederile Ordonanţei Guvernului nr. 26/2000 cu privire la asociaţii şi fundaţii, cu modificările şi completările ulterioare - exclusiv pentru derularea activităților încadrate în categoriile E și F.
8. Parteneriate încheiate între UAT Judet/Oraș, în calitate de lider de parteneriat şi Organizațiile de Management al Destinațiilor Turistice.

\*prin solicitant eligibil se înțelege și parteneriate între solicitanții eligibili, așa cum sunt aceștia prezentați la punctele a), c) și d).

### Categorii de parteneri eligibili

1. Parteneriatele între solicitanții eligibili conform secțiunii 5.1.2;
2. Parteneriate încheiate între UAT Oraș, în calitate de lider de parteneriat şi UAT Comuna din componenţa Zonelor Urbane Funcţionale aferente orașelor, limitrofe acestora, în calitate de parteneri, definite conform OUG nr. 57/2019 privind Codul administrativ, cu modificările şi completările ulterioare;
3. Parteneriate între unităţile administrativ-teritoriale prevăzute la secțiunea 5.1.2. lit. a) şi alte entităţi publice in baza Acordului de Parteneriat încheiat conform prevederilor capitolului VIII - Proiecte implementate în parteneriat din Ordonanţa de urgenţă a Guvernului nr. 133/2021 privind gestionarea financiară a fondurilor europene pentru perioada de programare 2021-2027 alocate României din Fondul european de dezvoltare regională, Fondul de coeziune, Fondul social european Plus, Fondul pentru o tranziţie justă.
4. Parteneriate ale Unităților de cult cu Unitatile Administrativ-Teritoriale judet/Oraș pentru actiunea care vizeaza Conservarea, protecția, restaurarea și valorificarea durabilă a patrimoniului cultural și istoric din zone urbane.
5. Parteneriate încheiate între UAT Judet/Oraș, în calitate de lider de parteneriat şi asociaţii şi fundaţii constituite în conformitate cu prevederile Ordonanţei Guvernului nr. 26/2000 cu privire la asociaţii şi fundaţii, cu modificările şi completările ulterioare - exclusiv pentru derularea activitatilor incadrate in categoriile E si F.
6. Parteneriate încheiate între UAT Judet/Oraș, în calitate de lider de parteneriat şi Organizațiile de Management al Destinațiilor Turistice.

### Reguli şi cerinţe privind parteneriatul

Partenerii vor respecta întru totul legislația specifică și cea generală, inclusiv pe cea în domeniul achizițiilor publice, a protecției mediului, egalității de șanse, nediscriminării si accesibilității pentru persoanele cu dizabilităti.

În cazul proiectelor implementate în parteneriat se va anexa în mod obligatoriu acordul privind implementarea proiectului în parteneriat, încheiat între parteneri, care va prezenta elementele de conținut minime din OUG nr. 133/2021 (inclusiv hotărârile de aprobare a acestuia). În cadrul acestuia vor fi identificate rolurile și responsabilitățile tuturor părților implicate, contribuţia financiară proprie a fiecărei părţi la bugetul proiectului. Se va vedea modelul Acordului de Parteneriat anexat la ghid – Anexa 3 la prezentul ghid.

Membrii Parteneriatului trebuie să respecte criteriile de eligibilitate și selectie pe tot parcursul procesului. Criteriile de eligibilitate ale solicitantului se aplică fiecărui partener din cadrul Acordului de parteneriat, după cum este indicat în cadrul sectiunilor din prezentul ghid.

Acordul de Parteneriat va stabili modalitatea de participare la cofinanţarea proiectului atât pentru cheltuielile eligibile, cât şi pentru cele neeligibile, modalitatea de cooperare între parteneri atât în timpul, cât şi ulterior implementării proiectului, pe durata operării obiectivului de investiţie.

În cazul unui parteneriat cu asociaţii şi fundaţii constituite în conformitate cu prevederile Ordonanţei Guvernului nr. 26/2000 cu privire la asociaţii şi fundaţii, cu modificările şi completările ulterioare, acordul de parteneriat încheiat în scopul implementării proiectului va fi anexat la Cererea de finanţare, însoțit de dovada selectării transparente a partenerului, precum și de documentele ce dovedesc eligibilitatea partenerului. În cazul parteneriatelor între entităţile de drept public şi cele de drept privat, liderul parteneriatului va fi entitatea de drept public.

Entităţile de drept public vor stabili parteneriatele cu entităţile de drept privat, numai prin aplicarea unei proceduri de selecţie a acestora, care respectă cel puţin, principiile transparenţei, tratamentului legal, nediscriminării şi utilizării eficiente a fondurilor publice, în conformitate cu prevederile OUG nr.133/2021.

Se vor respecta:

* OUG 133/2021, privind gestionarea financiară a fondurilor europene pentru perioada de programare 2021-2027 alocate României din Fondul european de dezvoltare regională, Fondul de coeziune, Fondul social european Plus, Fondul pentru o tranziție justă;
* Hotărârea Guvernului nr. 829/2022 pentru aprobarea Normelor metodologice de aplicare a prevederilor Ordonanței de urgență a Guvernului nr. 133/2021 privind gestionarea financiară a fondurilor europene pentru perioada de programare 2021-2027 alocate României din Fondul european de dezvoltare regională, Fondul de coeziune, Fondul social european Plus, Fondul pentru o tranziție justă.

**Notă!** Organizatiile de management al destinațiilor turistice (OMD) trebuie sa fie avizate de către Ministerul Economiei, Antreprenoriatului și Turismului, conform Ordinului nr. 626/2023 pentru modificarea și completarea Procedurii de avizare a organizațiilor de management al destinației, aprobată prin Ordinul ministrului antreprenoriatului și turismului nr. 1.293/2022 și să se identifice în lista actualizată a OMD-urilor avizate de Ministerul Economiei, Antreprenoriatului și Turismului.

## Eligibilitatea activităţilor

### Cerinţe generale privind eligibilitatea activităţilor

AM PR SE se asigură printr-o metodologie proprie că SIDU/SDU/Strategia teritorială va fi aliniată cerințelor din art. 29 al RDC la depunerea primului proiect de către un UAT pe obiectivul specific vizat de alocările pentru dezvoltare urbană durabilă.

Proiectele ce vor fi depuse la finanțare în cadrul acestui apel trebuie să se regăsească în lista cu proiectele prioritizate în cadrul SIDU/SDU/Strategia teritorială, inclusiv în cazul parteneriatului, **încadrându-se în 2 categorii de proiecte :**

* **proiecte care vizează regenerarea urbană;**
* **proiecte care vizează patrimoniul cultural /turistic.**

Pentru toate proiectele depuse, solicitantul va prezenta modalitatea de asigurare a complementarității cu alte proiecte care contribuie la dezvoltarea turismului, regenerarea urbană și la securitatea spaţiilor publice**,** precum și modalitatea de respectare a abordării integrate într-un set coerent de acțiuni integrate, ce vor urmări aspecte economice, sociale si de mediu, inclusiv din punct de vedere teritorial la nivelul zonei urbane funcționale.

Activităţile proiectelor, în mod individual sau în mod integrat cu alte subactivităţi/activități din cadrul proiectului sau din proiecte complementare, trebuie să conducă la atingerea Obiectivului Specific (OS) 5.1. În situaţia în care nu este argumentată/justificată/evidenţiată modalitatea în care subactivităţile/activităţile individuale contribuie la atingerea OS 5.1 acestea pot fi considerate ne-eligibile.

**Atenție!**

a) Neeligibilitatea unei activități în cadrul apelului aferent Acțiunii 6.1 nu conduce la neeligibilitatea cererii de finanțare, ci doar la neeligibilitatea cheltuielilor.

b) Cu toate acestea, în cazul în care investițiile propuse în cadrul cererii de finanțare nu răspund obiectivului Actiunii 6.1, nu prevăd activități eligibile detaliate în cadrul Ghidului specific, la capitolul 5.2.2 Activități eligibile și nu respectă cerințele minime pentru activitatea de bază prevăzută la capitolul 5.2.3 Activitatea de bază, proiectul va fi respins de la finanțare.

c) În conformitate cu prevederile art. 4, alineatul 7, litera c) din OUG nr. 23/2023, solicitantul de finanțare are obligația de a asigura termene realiste pentru realizarea activităţilor, cu încadrarea în durata maximă de implementare a proiectului.

### Activităţi eligibile

**Activitățile principale:**

1. **Regenerarea urbană și securitatea spațiilor publice - activități de reabilitare integrată a spațiilor publice urbane (inclusiv infrastructura tehnico-edilitară aferentă) în zone precum: spații din interiorul ansamblurilor de locuințe, zone și cartiere rezidențiale localizate inclusiv în afara zonelor centrale etc., activități specifice:**
2. construirea/extinderea/modernizarea/reabilitarea parcurilor, scuaruri, grădinilor publice, altor zone cu spaţii verzi, inclusiv “înverzirea” suprafeţelor betonate (străzi, alei) şi refacerea esteticii peisajului mai ales în cartierele/zonele cu o lipsă acută de spaţii verzi, (ansambluri de locuințe, zone de faleză, maluri) inclusiv a facilităţilor sportive și recreaționale de mici dimensiuni (terenuri de sport, locuri de joacă pentru copii etc);
3. crearea de facilități pentru sprijinirea biodiversității din mediul urban;
4. construcția/reabilitarea/modernizarea zonelor pietonale, a trotuarelor, pistelor pentru bicicliști (inclusiv sistemele de monitorizare a deplasărilor nemotorizate), aleilor pietonale, căilor de acces, inclusiv prin transformarea unor străzi urbane în zone pietonale;
5. realizarea de structuri de acces pietonal în zonele cu mai multe moduri de transport, inclusiv pasaje supraterane sau subterane, ascensoare şi alte amenajări specifice, inclusiv pentru persoanele cu dizabilităţi;
6. construirea/extinderea/ modernizarea/reabilitarea de pereți și acoperișuri verzi/fațade/pergole/grădini urbane în folosul comunității;
7. modernizarea și reabilitarea imobilelor publice şi amenajarea spaţiilor publice destinate interacţiunilor sociale şi activităţilor educaţionale, culturale şi recreaţionale, pentru creşterea participării comunităţii la activităţile comunitare, culturale şi civice;
8. revitalizarea spațiului public prin implementarea de soluții urbanistice și tehnice, integrate și adecvate, prin lucrări de întreținere, dotare sau după caz, reabilitare a mobilierului urban degradat (bănci, coșuri de gunoi, toalete ecologice, suport parcare biciclete etc.),
9. realizarea de sisteme de irigaţii inteligente asupra spaţiilor verzi amenajate în zona de regenerare (activitate care insoțește activitatea de bază a investitiei propuse prin proiect, aceasta nu poate reprezenta activitatea principală a proiectului);
10. modernizarea/extinderea, precum și reconversia funcțională și punerea în valoare a construcțiilor și spațiilor degradate existente pentru diferite servicii administrative, sociale, culturale și pentru alte destinații și activități specifice zonei regenerate.

Se încurajează investiţiile care utilizează soluții bazate pe natură, care vizează spațiile verzi-albastre naturale și semi-naturale urbane. Soluţiile bazate pe naturăsunt soluțiile inspirate și sprijinite de natură, care sunt eficiente din punctul de vedere al costurilor, oferă simultan beneficii de mediu, sociale și economice și contribuie la consolidarea rezilienței urbane.

1. **Îmbunătățirea infrastructurii de turism, în special în zonele cu potențial turistic valoros - pot fi finanțate proiecte inovative de diversificare a serviciilor și activităților oferite turiștilor cu scopul creșterii accesibilității obiectivelor turistice, inclusiv in zone de faleza, zone istorice, activități specifice:**
2. amenajarea obiectivelor turistice naturale de utilitate publică, precum şi crearea/ modernizarea infrastructurilor conexe de utilitate publică;
3. construirea/extinderea/modernizarea/reabilitarea parcurilor, scuaruri, grădinilor publice, altor zone cu spaţii verzi, inclusiv “înverzirea” suprafeţelor betonate (străzi, alei) şi refacerea esteticii peisajului mai ales în zonele cu o lipsă acută de spaţii verzi;
4. crearea de facilități pentru sprijinirea biodiversității din mediul urban;
5. construcția/reabilitarea/modernizarea zonelor pietonale, a trotuarelor, pistelor pentru bicicliști (inclusiv sistemele de monitorizare a deplasărilor nemotorizate), aleilor pietonale, căilor de acces;
6. realizarea de structuri de acces pietonal în zonele cu mai multe moduri de transport, inclusiv pasaje supraterane sau subterane, ascensoare şi alte amenajări specifice, inclusiv pentru persoanele cu dizabilităţi;
7. revitalizarea spațiului public prin implementarea de soluții urbanistice și tehnice, integrate și adecvate, prin lucrări de întreținere, dotare sau după caz, reabilitare a mobilierului urban degradat (bănci, coșuri de gunoi, toalete ecologice, suport parcare biciclete etc.);
8. pentru zonele de faleze, maluri și insule ale râurilor, fluviului și lacurilor de pe raza localităților urbane, se pot derula și următoarele categorii de intervenții specifice:

* executarea de lucrări hidrotehnice de regularizare a cursurilor râurilor și de amenajare a malurilor râurilor și lacurilor;
* executarea unor lucrări de demolare a dalelor și casetelor în care unele segmente de râuri au fost canalizate, respectiv de consolidare și amenajare a malurilor și a albiei în scop recreativ, de agrement sau turistic;
* construirea/amenajarea/extinderea/reabilitarea unei zone de promenadă pietonală, puncte de belvedere și spații destinate recreerii;
* amenajări peisagistice, modernizarea sau extinderea de parcuri și spații verzi, aliniamente plantate pe malul râurilor sau al lacurilor;

1. construirea de piste pentru cicloturism;
2. construirea/modernizarea locurilor de recreere şi popas, punctelor (foişoarelor) de observare / filmare / fotografiere;
3. crearea de facilități pentru recreere/agrement pe terenurile amenajate (ex. zone speciale pentru sport, locuri de joacă pentru copii, amfiteatre în aer liber, scene, etc.);
4. activităţi de marketing şi promovare turistică a zonei, inclusiv servicii de digitalizare.

Intervențiile care vizează infrastructura turistică vor urmări sustenabilitatea de mediu prin design, integrând de la început aceste considerente.

1. **Dezvoltarea și punerea în valoare a stațiunilor turistice urbane, balneare și balneoclimaterice prin dezvoltarea infrastructurii turistice specifice, dezvoltarea și modernizarea infrastructurii de utilitate publică aferentă**

Implementarea proiectelor care intră în categoria **C** de intervenție se va realiza doar în localităţile care au statut de stațiune turistică definite conform legii HG 852 din 2008, pentru aprobarea normelor şi criteriilor de atestare a staţiunilor turistice, cu modificările şi completările ulterioare şi/sau statut de staţiune balneară, climatică şi balneoclimatică în conformitate cu prevederile OG nr. 109/2000, respectiv HG 377/2020 privind staţiunile balneare, climatice şi balneoclimatice, cu modificările şi completările ulterioare.

Localitatea/părţi din localitatea de implementare va trebui să-şi păstreze statutul de staţiune turistică conform prevederilor HG 852/2008, cu modificările şi completările ulterioare sau statutul de staţiune turistică balneară, climatică sau balneoclimatică, conform prevederilor OG 109/2000, respectiv HG 377/2020 privind staţiunile balneare, climatice şi balneoclimatice, cu modificările şi completările ulterioare, avut la momentul semnării contractului de finanţare pe toată perioada de durabilitate a contractului semnat.

Activităţile de bază orientative în cadrul proiectului implementat în staţiuni turistice balneare, climatice şi balneo-climatice, sunt cele prezentate la **punctul B** la care se adaugă:

1. dezvoltarea reţelelor de captare şi/sau transport a izvoarelor cu potenţial terapeutic (ape minerale, lacuri şi nămoluri terapeutice, gaze terapeutice, factorii sanogeni de la nivelul grotelor şi salinelor);
2. crearea/reabilitarea traseelor marcate pentru cură pe teren, a facilităţilor de utilizare a izvoarelor minerale.

Solicitantul va evidenţia în devizul general/prezenta un deviz distinct pentru aceste cheltuieli, iar cheltuielile rezultate vor fi incluse într-o sub-categorie distinctă de cheltuieli

Pentru tipul de activitate „Crearea de facilități pentru recreare/agrement pe terenurile amenajate (ex. zone speciale pentru sport, locuri de joacă pentru copii, amfiteatre in aer liber, scene etc.)” se recomandă ca investiţia să se realizeze în cadrul spaţiilor verzi, definite în conformitate cu legislaţia în vigoare. În caz contrar solicitantul va justifica faptul că investiţia respectivă nu intră sub incidenţa ajutorului de stat. Aceste investitii vor fi realizate la o scară redusă, în scopul dezvoltarii infrastructurii de turism în zona supusă intervenţiilor prin proiect.

1. **Conservarea, protecția, restaurarea și valorificarea durabilă a patrimoniului cultural și istoric, dezvoltarea serviciilor aferente (ex. restaurarea/consolidarea/dotarea monumentelor istorice și a patrimoniului cultural; construire/modernizare/ reabilitare / extindere / dotare clădiri cu funcții culturale etc).**

În această categorie sunt incluse:

1. Restaurarea/consolidarea/protecţia/conservarea/dotarea în vederea punerii în valoare a monumentelor istorice și a patrimoniului cultural, precum și lucrări de asigurare și îmbunătățire a eficienței energetice în funcție de potențialul de reducere a consumului, respectiv reducerea emisiilor de carbon, inclusiv lucrări de consolidare structurală a acestora în funcție de nivelul de expunere și vulnerabilitate la riscurile identificate;
2. Restaurarea, consolidarea, protecţia şi conservarea clădirilor cu funcții culturale, de tipul biblioteci, teatre, muzee, etc. precum și lucrări de asigurare și îmbunătățire a eficienței energetice în funcție de potențialul de reducere a consumului, respectiv reducerea emisiilor de carbon, inclusiv lucrări de consolidare structurală a acestora în funcție de nivelul de expunere și vulnerabilitate la riscurile identificate;
3. Construirea/ modernizarea / reabilitarea / extinderea / dotarea clădirilor cu funcții culturale etc.
4. Restaurarea şi remodelarea plasticii faţadelor în sensul punerii în valoare a patrimoniului cultural și istoric;
5. Dotări interioare (instalaţii, echipamente şi dotări pentru asigurarea condiţiilor de climatizare, siguranţă la foc, antiefracţie);
6. Dotări pentru functionarea, expunerea şi protecţia patrimoniului cultural mobil şi imobil;
7. Activități de marketing și promovare turistică a obiectivului restaurat, inclusiv de informare publică cu privire la intenţia de a implementa proiectul;
8. Amenajări exterioare pe amplasament (spații verzi, împrejmuire, etc.), iluminat arhitectural;
9. Activităţi pentru digitizarea obiectivului de patrimoniu în cadrul proiectului ( ex: tururi virtuale, scanarea obiectivelor de patrimoniu mobile și imobile, crearea / utilizarea de aplicații pentru dispozitive mobile pentru vizitarea obiectivului, etc)

Notă!

* În ceea ce priveşte activitatea de digitizare a obiectivului obiect al proiectului propus spre finanţare aceasta este obligatoriu a se realiza prin proiect, la finalul implementării proiectului,
* La finalizarea proiectului, întreg monumentul trebuie să fie consolidat/restaurat/ în bună stare de conservare, funcțional în integralitatea sa și redat circuitului public;
* În cazul în care sunt necesare doar lucrări de restaurare/consolidare/punere în valoare pentru o parte a unei clădiri monument istoric, restul monumentului fiind în stare bună de conservare/ restaurat, beneficiarul trebuie să se asigure că, la finalizarea proiectului, întreg obiectivul/ monumentul este funcțional în integralitatea sa și redat circuitului public.

În conformitate cu art. 23, alin. (1) din Legea nr.422/2001 privind protejarea monumentelor istorice, republicată, intervenţiile asupra monumentelor istorice se fac numai pe baza şi cu respectarea avizului emis de către Ministerul Culturii şi Cultelor sau, după caz, de către serviciile publice deconcentrate ale Ministerului Culturii şi Cultelor.

De asemenea, conform Recomandării UE 1970/2021, instituțiile de conservare a patrimoniului cultural sunt încurajate să își pună la dispoziție bunurile digitalizate prin intermediul Spațiul european de date pentru Patrimoniul Cultural și Turism și, astfel, să contribuie la spațiul datelor, în conformitate cu standardele și cadrele menționate și cu obiectivele orientative prevăzute în anexele I și II la Recomandare (art.16 din Rec UE 2021/1970).

Acolo unde este tehnic posibil și nu se afectează caracterul și valoarea culturală prin lucrările ce se vor realiza, se recomandă implementarea unor măsuri ce conduc la creșterea performanței energetice, precum: lucrări de reabilitare/ modernizare a instalațiilor de iluminat în clădiri (iluminat inteligent), sisteme de management energetic integrat pentru clădiri și altele asemenea.

* **Activitati auxiliare,** care nu se pot finanța în mod individual, ci doar în mod integrat cu acţiunile principale de mai sus, sunt investiții necesare pentru a asigura funcționalitatea proiectului integrat-( în limita a 10% din valoarea eligibilă a cheltuielilor aferente Cap. 1, Cap. 2, Cap. 4 şi Cap. 5, punctul 5.1.1 din cadrul devizului general):
* **În cazul intervențiilor de tipul A, B și C**
* reabilitarea/modernizarea străzilor urbane, definite conform OG 43/1997, republicată, cu modificările și completările ulterioare, care asigură accesul în zona supusă intervenţiilor prin proiect; străzile urbane sunt eligibile în situații excepționale, numai în măsura în care astfel de investiții sunt necesare pentru facilitarea accesibilității la obiectivul de investiții;
* modernizarea străzilor la principalele obiective turistice; aceste activităţi sunt eligibile numai în cazul în care se poate argumenta că valorificarea obiectivului turistic este afectată de infrastructura de acces deficitară; acest tip de investiții nu vor include construirea de străzi noi și/sau creșterea nr. locurilor de parcare/spațiilor de parcare, care ar putea avea ca rezultat cresterea traficului rutier;
* relocarea și modernizarea reţelelor de utilități publice (apă, canalizare, electricitate, telefonie) care sunt amplasate în corpul terenului obiect al investiției;
* construirea/extinderea sistemelor de supraveghere video prin instalare de sisteme de supraveghere video a spațiilor amenajate prin proiect și dotarea dispeceratelor aferente, cu respectarea prevederilor legale în vigoare;
* construirea/modernizare/extinderea sistemului de iluminat public în zona supusă intervenţiei prin proiect;
* instalare Wi-Fi în spațiile publice.
* **În cazul intervențiilor de tipul D:**
* realizarea/reabilitarea/modernizarea construcţiilor conexe (ex spaţiu tehnic etc cu excepţia spaţiilor administrative), inclusiv utilităţile aferente acestora.

1. **Activități** **ce țin de promovarea dezvoltării economice, integrarea și inovarea socială în conexiune cu infrastructura care face obiectul cererii de finanțare :**

* activități de promovare a diversității culturale și de facilitare a accesului la cultură;
* activități care vizează modele inovatoare de implicare a comunității sau inovare socială;
* activități vizând incluziunea comunităților defavorizate și, după caz, ocuparea forței de muncă a persoanelor din medii vulnerabile;
* activități de implicare a comunității locale și a altor părți interesate relevante – de ex. ONG active în zonă - într-o manieră participativă.

Activitățile propuse trebuie să urmărească incluziunea socială și / sau inovarea socială, în legătură cu obiectivul / obiectivul de patrimoniu vizat de intervenție.

Proiectele nu au ca scop activitatea economică, cu excepția desfășurării unei activități economice cu impact local și care se adresează unei zone geografice limitate.

1. **Activități de creștere a capacității administrative** **(inclusiv de cooperare internatională), care pot include:**

* Activități de consultanță în planificare, care să identifice nevoile specifice și posibilitățile de valorificare a activelor de patrimoniu existente pentru îmbunătățirea vieții comunității, ca parte a proiectelor promovate și în corelare strategiile de dezvoltare locală și regională;
* Activități de instruire / formare pentru animarea și conștientizarea populației privind necesitatea protejării și valorificării patrimoniului cultural/mediului (de ex. campanii de conștientizare, întâlniri cu grupuri de actori locali, etc.)
* activități de cooperare internațională– sunt eligibile: organizarea de study-visit (deplasări, realizarea de materiale de prezentare, înregistrări audio-video, servicii de traducere/translație, alte costuri absolut necesare implementării activităților menționate) etc .– pentru echipa de implementare a proiectului si factori decizionali din partea beneficiarilor/partenerilor. Solicitantul de finantare va prezenta o scurtă descriere a activitatilor de cooperare cu entități (organizații publice sau private) din Uniunea Europeană, a principalelor teme de interes in legătură cu obiectivul principal al proiectului. Entitățile la care se vor realiza activitățile de study-visit trebuie să aibă competențe in domeniul politicii de regenerare urbană, nivelul acestora fiind similar sau superior și să aibă experiență în implementarea de politici/proiecte în domeniu. (de exemplu, o unitate administrativ -teritorială realizeaza un study- vizit la o unitate administrativ- teritorială de același nivel sau la un nivel teritorial superior)

Nu sunt eligibile activitățile de realizare de studii, analize sau documentații tehnice.

Referitor la fundamentarea costului pentru activitățile prevăzute la categoriile E și F mai sus menționate, plafoanele maxime eligibile admise sunt următoarele (cu detalierea cheltuielilor aferente activităților):

* Organizarea de evenimente de promovare/campanii de promovare/conștientizare – maxim 40000 euro/eveniment/campanie;
* Organizare si derulare study-visit – maxim 20000 euro;
* Salarizare experți pentru activitățile planificare/promovare/instruire etc – maxim 90 lei salariu brut/oră pentru un expert.

**Notă!** Pentru a fi eligibile, proiectele propuse spre finanțare (indiferent de tipul de interventie A, B, C sau D) vor include obligatoriu activități vizând infrastructura și complementar acestora, activități de digitizare, de promovare economică, socială (activitati de tip E) sau de dezvoltare a capacității administrative (activitati de tip F).

**Notă! Un proiect va cuprinde obligatoriu:**

* **activități din categoria A/B/C/D, după caz;**

**și**

* **însoțite obligatoriu de activități din categoria E**

**și/ sau activități din categoria F.**

### Activitatea de bază

În conformitate cu definiția menționată în secțiunea 1.3 la prezentul Ghid, acțiunile sprijinite în cadrul prezentului apel sunt cele menționate în secțiunea 5.2.2. Activități eligibile.

### Activităţi/proiecte neeligibile

**Nu sunt eligibile**:

* investițiile legate de producția, prelucrarea, transportul, distribuția, stocarea sau arderea combustibililor fosili, exceptând:

(i) investițiile în înlocuirea sistemelor de încălzire cu ardere pe bază de combustibili fosili solizi, și anume cărbune, turbă, lignit, șisturi bituminoase, cu sisteme de încălzire cu ardere pe bază de gaz, în scopul:

* de a optimiza sistemele de încălzire și răcire centralizată pentru a le aduce la stadiul de „sisteme eficiente de termoficare și răcire centralizată”, astfel cum sunt definite la articolul 2 punctul 41 din Directiva 2012/27/UE;
* de a optimiza centralele de producere combinată a energiei electrice și a energiei termice pentru a le aduce la stadiul de „cogenerare de înaltă eficiență”, astfel cum este definită la articolul 2 punctul 34 din Directiva 2012/27/UE;
* de a investi în cazane și sisteme de încălzire cu ardere pe bază de gaze naturale pentru locuințe și clădiri, care înlocuiesc instalațiile pe bază de cărbune, turbă, lignit sau șisturi bituminoase;
* construirea/extinderea/modernizarea/reabilitarea clădirilor/structurilor cu funcții comerciale sau de alimentație publică (terase, restaurante etc.);
* construirea de străzi noi și/sau creșterea numărului locurilor de parcare/spațiilor de parcare, care ar putea avea ca rezultat creșterea traficului rutier;
* investițiile ce vor viza clădiri cu destinația de servicii sociale de tip rezidențial;
* investiţiile care vizează sisteme complete de utilităţi publice (bazine de colectare, stații de epurare etc.) la nivel de oraș;
* extinderea unui monument istoric cuprins în Lista monumentelor istorice (proiectele care conţin acest gen de activitate vor fi respinse de la finanţare). Nu este considerată extindere a unui monument situaţia în care lucrările de intervenţie asupra acestuia nu modifică gabaritul construcţiei şi sunt realizate conform studiilor istorice şi de specialitate, fotografii, planuri, etc. care pot dovedi situaţia iniţială a monumentului istoric. De asemenea, nu este considerată extindere a unui monument istoric lucrările de intervenție asupra subsolului, podului și/sau a pivniței existente în situaţia iniţială a monumentului istoric;
* funcţiuni de locuire şi masă care se realizează în cadrul obiectivului de patrimoniu;
* restaurarea, consolidarea, protecţia sau conservarea unei părţi din imobil, ca urmare a compartimentării clădirii obiectiv de patrimoniu;
* proiectele care propun exclusiv activități de marketing și promovare turistică sau exclusiv activități auxiliare investitiei de bază;
* restaurarea, consolidarea, protecția și conservarea clădirilor cu funcții administrative și/sau publice în care se desfășoară/se vor desfașura activități în folosul comunității (de exemplu licee, primării, spitale, cămine culturale, cladiri in care se vor presta servicii publice catre cetățeni, etc) indiferent de încadrarea acestora în Lista monumentelor istorice cu ordin de clasare al Ministrului Culturii;
* reabilitarea/modernizarea/construirea căilor de acces către obiectivele de patrimoniu turistic/cultural, în cazul intervenției de tip D;
* proiectele care intră sub incidenţa ajutorului de stat.

Nu sunt eligibile:

* proiectele care vizează crearea/modernizarea de parcuri de distracţii, spa-uri, baze de tratamente, pârtii de ski, stadioane, centre de agrement multifuncționale, cluburi/baze sportive profesioniste– investiții care intră sub incidența ajutorului de stat;
* proiectele care vizează doar dotare și /sau lucrări care nu se autorizează;
* proiecte care vizează monumente de for public (de ex statui) sau cimitire.

## Eligibilitatea cheltuielilor

Condițiile cumulative de eligibilitate a unei cheltuieli sunt stabilite în acord cu art. 2 din HG nr. 873/2022. Cheltuielile trebuie:

a) să respecte prevederile art. 63 şi, după caz, ale art. 20 alin. (1) lit. b) şi c) din Regulamentul (UE) 2021/1.060 al Parlamentului European şi al Consiliului din 24 iunie 2021 de stabilire a dispoziţiilor comune privind Fondul european de dezvoltare regională, Fondul social european Plus, Fondul de coeziune, Fondul pentru o tranziţie justă şi Fondul european pentru afaceri maritime, pescuit şi acvacultură şi de stabilire a normelor financiare aplicabile acestor fonduri, precum şi Fondului pentru azil, migraţie şi integrare, Fondului pentru securitate internă şi Instrumentului de sprijin financiar pentru managementul frontierelor şi politica de vize;

b) să fie însoţită de facturi emise în conformitate cu prevederile Legii nr. 227/2015 privind Codul fiscal, cu modificările şi completările ulterioare, sau cu prevederile legislaţiei statului în care acestea au fost emise ori de alte documente cu valoare probatorie echivalentă facturilor, pe baza cărora cheltuielile să poată fi verificate/controlate/auditate, cu excepţia cheltuielilor prevăzute la art. 3 din HG 873/2002, precum şi formelor de sprijin prevăzute la art. 5 din HG 873/2002;

c) să fie însoţită de documente justificative privind efectuarea plăţii şi realitatea cheltuielii efectuate, pe baza cărora cheltuielile să poată fi verificate/controlate/auditate, cu excepţia cheltuielilor prevăzute la art. 3 şi 4, precum şi a formelor de sprijin prevăzute la art. 5 din HG 873/2002;

d) să fie în conformitate cu prevederile programului;

e) să fie în conformitate cu prevederile contractului;

f) să fie rezonabilă şi necesară realizării operaţiunii;

g) să respecte prevederile legislaţiei Uniunii Europene şi legislaţiei naţionale aplicabile;

h) să fie înregistrată în contabilitatea beneficiarului, cu respectarea prevederilor art. 74 alin. (1) lit. a) pct. (i) din Regulamentul (UE) 2021/1.060, cu excepţia formelor de sprijin prevăzute la art. 5 din HG 873/2002.

***Notă!***

*Orice cheltuieli efectuate după finalizarea etapei de implementare a proiectului sunt neeligibile.*

Conform art. 64 alin. (1) lit. (c) din Regulamentul (UE) 2021/1.060, taxa pe valoarea adăugată („TVA”) nu este eligibilă pentru o contribuție din fonduri sub formă de granturi în cadrul prezentului apel, cu următoarele excepții:

1. pentru operațiunile al căror cost total este mai mic de 5.000.000,00 EUR (inclusiv TVA);
2. pentru operațiunile al căror cost total este mai mare de 5.000.000,00 EUR (inclusiv TVA), în cazul în care TVA-ul nu se recuperează în temeiul legislației naționale privind TVA;

În aplicarea excepției prevăzute la art. 64 alin. (1) lit. (c) pct. (i) din Regulamentul (UE) 2021/1.060, cheltuiala cu taxa pe valoare adăugată este eligibilă dacă este aferentă unor cheltuieli eligibile efectuate în cadrul proiectelor finanțate, în condițiile în care nu este finanțată și din alte fonduri publice. În aplicarea excepției prevăzute la art. 64 alin. (1) lit. (c) pct. (ii) din Regulamentul (UE) 2021/1.060, cheltuiala cu taxa pe valoare adăugată este eligibilă dacă este aferentă unor cheltuieli eligibile efectuate în cadrul proiectelor finanțate din fondurile prevăzute în cadrul acestui apel, dacă este nerecuperabilă, potrivit legii.

Toate cheltuielile trebuie să fie justificate în contextul operațiunii și să respecte principiile bunei gestiuni financiare, în special în ceea ce privește economia și eficiența operațiunii.

În conformitate cu prevederile art. 4, alineatul 7, litera c) din OUG 23/2023 solicitantul de finanțare are obligația de a asigura fonduri suficiente și realiste în bugetul proiectului, cu încadrarea în limitele maxime prevăzute în ghid.

**Notă!** Încadrarea cheltuielilor pe categorii și subcategorii bugetare în sistemul informatic MySMIS2021 se va face în baza Matricei de corelare a bugetului proiectului cu devizul general al investiției (Modelu A la prezentul ghid).

### Baza legală pentru stabilirea eligibilității cheltuielilor

* Regulamentul (UE, EURATOM) nr. 2020/2093 al Consiliului din 17 decembrie 2020 de stabilire a cadrului financiar multianual pentru perioada 2021 – 2027, cu modificările și completările ulterioare;
* Regulamentul (UE, EURATOM) nr. 2018/1046 al al Parlamentului European și al Consiliului din 18 iulie 2018 privind normele financiare aplicabile bugetului general al Uniunii, de modificare a Regulamentelor (UE) nr. 1296/2013, (UE) nr. 1301/2013, (UE) nr. 1303/2013, (UE) nr. 1304/2013, (UE) nr. 1309/2013, (UE) nr. 1316/2013, (UE) nr. 223/2014, (UE) nr. 283/2014 și a Deciziei nr. 541/2014/UE și de abrogare a Regulamentului (UE, Euratom) nr. 966/2012, cu modificările și completările ulterioare;
* Regulamentul (UE) 2021/1060 al Parlamentului European și al Consiliului din 24 iunie 2021 de stabilire a dispozițiilor comune privind Fondul european de dezvoltare regională, Fondul social european Plus, Fondul de coeziune, Fondul pentru o tranziție justă și Fondul european pentru afaceri maritime, pescuit și acvacultură și de stabilire a normelor financiare aplicabile acestor fonduri, precum șiFondului pentru azil, migrație și integrare, Fondului pentru securitate internă și Instrumentului de sprijin financiar pentru managementul frontierelor și politica de vize, cu modificările și completările ulterioare;
* Regulamentul (UE) 2021/1058 al Parlamentului European și al Consiliului din 24 iunie 2021 privind Fondul european de dezvoltare regională și Fondul de coeziune, cu modificările și completările ulterioare;
* Hotărârea de Guvern nr. 873/2022 pentru stabilirea cadrului legal privind eligibilitatea cheltuielilor efectuate de beneficiari în cadrul operațiunilor finanțate în perioada de programare 2021—2027 prin Fondul european de dezvoltare regională, Fondul social european Plus, Fondul de coeziune și Fondul pentru o tranziție justă, cu modificările și completările ulterioare;
* Ordonanța de Urgență a Guvernului nr. 133/2021 privind gestionarea financiară a fondurilor europene în perioada de programare 2021-2027 alocate României din Fondul european de dezvoltare regională, Fondul de coeziune, Fondul social european Plus, Fondul pentru o tranziție justă, cu modificările și completările ulterioare;
* Hotărârea Guvernului nr. 829/2022 pentru aprobarea Normelor metodologice de aplicare a Ordonanței de urgență a Guvernului nr. 133/2021 privind gestionarea financiară a fondurilor europene pentru perioada de programare 2021-2027 alocate României din Fondul european de dezvoltare regională, Fondul de coeziune, Fondul social european Plus, Fondul pentru o tranziție justă, cu modificările și completările ulterioare;
* Legea 227/2015 privind Codul fiscal, cu modificările și completările ulterioare.

### Categorii și plafoane de cheltuieli eligibile

Condițiile cumulative de eligibilitate a cheltuielilor, respectiv categoriile și sub-categoriile de cheltuieli eligibile și neeligibile aplicabile acestui apel de proiecte sunt detaliate în cadrul Anexei 5 - Lista de cheltuieli eligibile la prezentul ghid.

### Categorii de cheltuieli neeligibile

* categoriile de cheltuieli neeligibile menționate la art. 10 din Hotărârea Guvernului nr. 873/2022 pentru stabilirea cadrului legal privind eligibilitatea cheltuielilor efectuate de beneficiari în cadrul operațiunilor finanțate în perioada de programare 2021—2027 prin Fondul European de Dezvoltare Regională, Fondul Social European Plus, Fondul de Coeziune și Fondul pentru o Tranziție Justă;
* cheltuielile prevăzute la art. 64 din Regulamentul (UE) 2021/1.060;
* cheltuielile aferente operațiunilor care fac obiectul uneia dintre situațiile prevăzute la art. 65 alin. (1) și (2) din Regulamentul (UE) 2021/1.060, care afectează caracterul durabil al operațiunilor, devin neeligibile, proporțional cu perioada de neconformitate;
* cheltuielile efectuate în sprijinul relocării potrivit art. 66 din Regulamentul (UE) 2021/1.060;
* cheltuielile excluse de la finanțare potrivit art. 7 alin. (1), (4) și (5) din Regulamentul (UE) 2021/1.058;
* cheltuielile realizate în cadrul operațiunilor care intră sub incidența prevederilor art. 63 alin. (6) din Regulamentul (UE) 2021/1.060, cu excepția situațiilor reglementate la art. 20 alin. (1) lit. b) din același regulament;
* cheltuielile cu achiziţionarea autovehiculelor și a mijloacelor de transport, aşa cum sunt ele clasificate în Subgrupa 2.3. „Mijloace de transport” din HG nr. 2139/2004,
* cheltuielile efectuate peste plafoanele specifice stabilite de autorităţile de management prin ghidul solicitantului, în aplicarea prevederilor art. 2 alin. (1) lit. f) din HG nr. 873/2022;
* cheltuielile cu investiții privind instalarea/reabilitarea/modernizarea sistemelor de încălzire pe bază de combustibili fosili (de ex. cărbune, gaz) (și/sau înlocuirea cazanului din centrala termică proprie), cu excepţia situaţiilor prevăzute la art. 7, alin (1), litera h), punctul i) din Regulamentul (UE) nr. 2021/1058 și pe bază de biomasă;
* valoarea TVA aferenta cheltuielilor neeligibile si valoarea TVA deductibila aferenta cheltuielilor eligibile;
* cheltuielile financiare, respectiv prime de asigurare, taxe, comisioane, rata și dobânzi aferente creditelor;
* contribuția în natură;
* amortizarea;
* cheltuielile cu leasingul, prevăzute la art. 7 din HG nr. 873/2022;
* cheltuielile privind achiziţia de dotări/echipamente/utilaje second-hand;
* amenzi, penalități, cheltuieli de judecată și cheltuieli de arbitraj;
* materialele consumabile, conform reglementărilor contabile (materiale auxiliare, combustibili, piese de schimb, alte materiale consumabile), sau dotări din categoria obiectelor de inventar;
* costuri operaţionale, de funcționare, de testare și întreținere a obiectivelor finanțate prin proiect;
* cheltuieli care nu corespund particularităţilor/obiectivelor/activităţilor sprijinite prin actiunea 6.1;
* documentații tehnice ce obțin finanțare prin POAT (OG 156/2020 sau OG 88/2020);
* cheltuieli angajate si platite inainte de 01.01.2021.

**Notă!**

* Orice cheltuială neeligibilă ce va apărea în timpul implementării proiectului va fi suportată de către solicitant.

### Opțiuni de costuri simplificate. Costuri directe și costuri indirecte

În vederea simplificării procesului de verificare a cheltuielilor și în scopul diminuării sarcinii administrative asupra beneficiarilor și a AM PR SE, în aplicarea prevederilor Comunicării Comisiei 2021/C 200/01- orientări privind utilizarea opțiunilor simplificate în materie de costuri, AM PR SE va utiliza opțiunile de costuri simplificate, în conformitate cu prevederile Regulamentului (UE) 2021/1060, art. 54, lit. (a) si cu OUG 23/2023, art.26, lit. (4).

**Cheltuielile directe** sunt acele cheltuieli efectuate strict pentru investiția propusă prin proiect și care, la finalul implementării proiectului se reflectă/transpun în obiectivul investițional propus prin proiect.

Cheltuielile directe vor fi decontate in baza documentelor justificative.

Structura costurilor directe este cea prevăzută in structura bugetului din anexa-Macheta privind analiza si previziunea financiara.

**Notă!**

* Obţinerea terenului – sunt eligibile cheltuieli cu cumpărarea de terenuri în limita a 10% din valoarea totala eligibila a proiectului;
* Cheltuielile aferente serviciilor (conform cap. 3 - Cheltuieli pentru proiectare şi asistenţă tehnică, subcap. 3.1, 3.2, 3.3, 3.4, 3.5, 3.8 din Devizul General)-maxim 5% din valoarea eligibila a capitolului 4;
* Cheltuieli care vizeaza activitatile de tip E și F-sunt eligibile in limita de maxim 10 % din cheltuielile eligibile directe liniile 1.2 + 1.3 + 1.4 + 2 + 3.1 + 3.2 + 3.3 +3.4+ 3.5 + 3.8 + 4 + 5.1.1
* Cheltuielile diverse și neprevăzute în limita a 10% din valoarea cheltuielilor eligibile cuprinse la capitolele 1, 2 și 4 din bugetul proiectului (vor fi folosite în conformitate cu legislația în domeniul achizițiilor publice ce face referire la modificările contractuale apărute în timpul execuției; se consideră eligibile dacă sunt detaliate corespunzător prin documente justificative )
* Cheltuieli aferente marjei de buget (linia 7.1 din devizul general) - sunt eligibile în limita a 10% din valoarea cheltuielilor eligibile (1.2 + 1.3 + 1.4 + 2 + 3.1 + 3.2 + 3.3 + 3.5 + 3.8 + 4 + 5.1.1);
* Cheltuieli pentru constituirea rezervei de implementare pentru ajustarea de preț (linia 7.2 din devizul general) - sunt eligibile în limita a 5 % din valoarea cheltuielilor eligibile cuprinse la capitolelor 1, 2 și 4 din bugetul proiectului.

Modificarea devizului general, prin includerea liniilor aferente capitolului 7, se va face in conformitate cu prevederile art II din Hotararea nr. 1116/2023.

Cheltuielile directe reprezintă baza pentru calcularea cheltuielilor indirecte.

**Cheltuielile indirecte**, prin opoziție cu cheltuielile directe, sunt toate acele cheltuieli care nu se încadrează în categoria cheltuielilor directe și care sprijină transversal implementarea proiectului, iar la finalul implementării, nu se reflectă în mod direct în obiectivul investițional.

Pentru calculul cheltuielilor indirecte se va avea în vedere  aplicarea unei rate forfetare la cheltuielile directe eligibile, in conformitate cu art. 54, lit. (a) din RegulamentuL (UE) 2021/1060.  Astfel, in cadrul PR SE 2021-2027, costurile indirecte vor reprezenta maxim  *5% din costurile directe eligibile*.

Structura cheltuielilor indirecte este următoarea:

1. Consultanța (conform cap. 3 - Cheltuieli pentru proiectare şi asistenţă tehnică, subcap. 3.6 Organizarea procedurilor de achiziție, subcap. 3.7.1 - Managementul de proiect pentru obiectivul de investiţii din Devizul General);
2. Salarii/sporuri salariale pentru UIP-urile constituite la nivelul beneficiarilor - cheltuieli cu salarii/indemnizatii/majorări salariale, impozitele şi contribuţiile aferente, cu personalul responsabil de operarea/administrarea proiectului;
3. Informare si publicitate (conform cap. 5 - Alte cheltuieli, subcap. 5.4 - Cheltuieli pentru informare şi publicitate din Devizul General);
4. Auditul financiar (conform cap. 3 - Cheltuieli pentru proiectare şi asistenţă tehnică, subcap. subcap. 3.7.2 – Auditul finaciar din Devizul General);
5. Cheltuielile administrative, care pot include următoarele categorii:

* cheltuielile de deplasare şi şedere pentru personalul care administreaza proiectul (UIP);
* cheltuielile cu serviciile externalizate de contabilitate, juridice, administrare IT etc. legate de gestionarea administrativă a proiectului;
* cheltuielile de menţinere a spaţiilor de birouri, cum ar fi cele pentru chirie, leasing, taxe administrative, legate de gestionarea administrativă a proiectului;
* cheltuieli cu utilităţi, electricitate, căldură, gaze şi apă- canalizare ca servicii administrative conexe proiectului;
* costurile poştale, de telefon, internet, curierat, cheltuielile cu papetărie, rechizite de birou şi consumabile, legate de funcţionarea administrativă a proiectului;
* cheltuielile de asigurare a bunurilor, cu serviciile de pază şi protecţie, de curăţenie a spaţiilor utilizate pentru gestionarea administrativă a proiectului.

Cheltuielile indirecte nu fac obiectul controalelor de gestiune, nu se raportează şi nu se transmit documente justificative privind efectuarea acestor cheltuieli. Rambursarea cheltuielilor în cadrul proiectelor se va efectua pe baza unei declaraţii pe propria răspundere privind gestiunea proiectului, semnată de reprezentantul legal al beneficiarului, prin care beneficiarul confirmă că toate cheltuielile declarate au fost plătite şi sunt justificate prin facturi sau documente similare, că toate cheltuielile au fost înregistrate în contabilitate şi că toate cerinţele privind rezonabilitatea, legalitatea şi regularitatea cheltuielilor efectuate pentru implementarea proiectului au fost respectate.

**Formula de calcul a costurilor indirecte: Co ind = Co dir \* Rforfetară (maxim 5%)**

Co ind = costurile indirecte

Co dir = costurile directe

Rforfetară (%) = rata forfetară

Limitele procentuale prevăzute pentru anumite categorii de cheltuieli se aplică la valoarea cheltuielilor incluse în bugetul proiectului la data semnării contractului de finanţare.

În conformitate cu prevederile art. 9 (1) din HG 873/2002, cheltuiala cu TVA este eligibilă pentru operațiunile al căror cost total este mai mic de 5 000 000 EUR (inclusiv TVA), dacă nu este finanţată şi din alte fonduri publice.

În conformitate cu prevederile art. 9 (2) din HG 873/2002, cheltuiala cu TVA este eligibilă pentru operațiunile al căror cost total este mai mare de 5 000 000 EUR (inclusiv TVA), dacă este nerecuperabilă, potrivit legii.

Utilizarea opțiunilor simplificate în materie de costuri reprezintă o simplificare a modului de rambursare a cheltuielilor în relația AM PR SE- beneficiari și nu va exonera beneficiarii de respectarea obligațiilor legale în vigoare.

Instrucţiunile de aplicare a prevederilor art.9 alin. (1) şi (2) din HG 873/2022 privind TVA au fost aprobate prin ordinul comun al ministrului investiţiilor şi proiectelor europene şi al ministrului finanţelor nr. 4013/23.10.2023, respectiv nr. 5316/27.11.2023.

Cheltuielile indirecte nu fac obiectul controalelor de gestiune, nu se raportează şi nu se transmit documente justificative privind efectuarea acestor costuri.Rambursarea cheltuielilor în cadrul proiectelor se va efectua pe baza unei declaraţii pe propria răspundere privind gestiunea proiectului, semnată de reprezentantul legal al beneficiarului, prin care se confirmă că toate cheltuielile declarate au fost plătite şi sunt justificate prin facturi sau documente similare, că toate cheltuielile au fost înregistrate în contabilitate şi că toate cerinţele privind rezonabilitatea, legalitatea şi regularitatea cheltuielilor efectuate pentru implementarea proiectului au fost respectate.

### Opțiuni de costuri simplificate. Costuri unitare/sume forfetare și rate forfetare

Această secțiune nu se aplică prezentului apel.

### Finanțare nelegată de costuri

Această secțiune nu se aplică prezentului apel.

## Valoarea minimă și maximă nerambursabilă a unui proiect

Finanțarea nerambursală minimă a proiectului: 100.000 euro;

Finanțarea nerambursală maximă a proiectului: 6.000.000 euro.

Cursul valutar la care se va calcula încadrarea în respectivele valori minime și maxime este cursul inforeuro din luna lansării ghidului specific. Cursul respectiv se va utiliza inclusiv în etapa contractuală pentru calculul valorilor anterior menționate utilizat până la semnarea contractului de finanţare.

**Notă!** Criteriul cu privire la finanțarea minimă nerambursabila a investiției nu se menține pe perioada de implementare și durabilitate a investiției**.**

Dacă finanțarea maximă depășește valoarea stabilită prin ghidul solicitantului de finanțare, se pot solicita clarificări în vederea diminuării valorii, prin includerea unor cheltuieli în categoria cheltuielilor neeligibile.

## Cuantumul cofinanțării acordate

* maximum 85% rata de cofinanțare din partea Uniunii Europene din valoarea cheltuielilor eligibile ale proiectului prin Fondul European de Dezvoltare Regională (FEDR),
* maximum 13% din valoarea cheltuielilor eligibile ale proiectului reprezintă rata de cofinanțare din bugetul de stat (BS);

Pentru proiectele depuse în cadrul prezentului apel cofinanțarea din partea solicitantului este de minim 2 % din valoarea cheltuielilor eligibile.

Solicitantul va asigura contribuția proprie la valoarea cheltuielilor eligibile, acoperirea cheltuielilor neeligibile ale proiectului, precum şi asigurarea altor sume necesare implementării proiectului.

## Durata proiectului

Perioada de implementare a activităților proiectului nu depășește 31 decembrie 2029. Perioada de implementare a activităţilor proiectului se referă atât la activitățile realizate înainte de depunerea cererii de finanțare cât și la activitățile ce urmează a fi realizate după momentul contractării proiectului.

Perioada de implementare a proiectului nu include perioada legată de procesarea cererii de rambursare finale și efectuarea plății aferente acesteia.

## Alte cerinţe de eligibilitate a proiectului

* **Încadrarea proiectului în obiectivele Acţiunii 6.1.**

Pentru a fi eligibil proiectul trebuie să se încadreze în Obiectivul Specific OS 5.1 Promovarea dezvoltării integrate și incluzive în domeniul social, economic și al mediului, precum și a culturii, a patrimoniului natural, a turismului durabil și a securității în zonele urbane, Acțiunea 6.1 Dezvoltare integrată (DUI) în zonele urbane prin regenerare urbană, conservarea patrimoniului și dezvoltarea turismului.

Se finanțează proiecte integrate. **Un proiect este considerat integrat\* dacă îndeplinește cel puțin una dintre următoarele condiții:**

1. **Proiectul implică diferite sectoare (cum ar fi sectoarele social, economic și de mediu) - pentru domeniul social - de exemplu, realizarea de activitati culturale, educative sau activitati de instruire, învatare pe tot parcursul vieții, activitati care vizeaza incluziunea grupurilor vulnerabile; pentru domeniul economic - de exemplu - infiintarea de intreprinderi sociale cu activitate cultural-turistică, pentru domeniul protectia mediului - de exemplu actiuni de constientizare a cetațenilor cu privire la măsurile de protecție a mediului etc.**
2. **Proiectul implică diferite teritorii administrative (ex: municipalități);**
3. **Proiectul vizează dezvoltarea comunității prin implicarea mai multor instituții și organizații relevante (autorități publice, ONG-uri etc) în etapele de dezvoltare și implementare a proiectului, precum și în perioada de sustenabilitate.**

\*pornind de la definitia indicatorului RCO 76 Proiecte integrate de dezvoltare teritorială

Toate criteriile de eligibilitate menţionate se verifică doar pentru activităţile eligibile prevăzute în proiect, iar realizarea activităţilor ne-eligibile se află în răspunderea solicitantului, acesta urmând a se asigura de respectarea legislaţiei în vigoare pentru realizarea lor.

Solicitantul își va asuma respectarea acestor aspecte în Declarația unică.

* **Proiectul este inclus în SIDU/SDU/ST** **și** **face parte din lista proiectelor prioritizate de Structura Partenerială cu rol in elaborarea/actualizarea/monitorizarea SIDU/SDU/ST.**

Solicitantul de finanțare depune SIDU/SDU/ST împreună cu prima cerere de finanțare, în vederea verificării conformității și admisibilității acesteia. SIDU/SDU/ST se va depune și verifica o singură dată pentru fiecare solicitant de finanțare.

În cazul în care SIDU/SDU/ ST a fost depusă spre verificare cu altă cerere de finanțare în cadrul PR SE 2021-2027 se va demonstra și faptul că a obținut Avizul de conformitate emis de AM PR SE cu privire la declararea ca admisibila a acestei strategii.

* **Proiectul finanțat nu trebuie să fie încheiat** **sau implementat integral (să nu fie realizată recepția la terminarea lucrărilor) înainte de depunerea cererii de finanțare în cadrul PR SE 2021-2027, indiferent dacă toate plățile aferente au fost realizate sau nu de către beneficiar. (art. 63, al. 6 din Regulamentul al Parlamentului European și al Consiliului nr. 1060/2021)**

Nu sunt eligibile investiţiile care au fost finalizate din punct de vedere fizic (ex. a fost efectuată recepţia la terminarea lucrărilor) până la momentul depunerii cererii de finanţare.

Contractele de achiziție publică trebuie să fi fost încheiate după data de 01.01.2021, în caz contrar cheltuielile aferente acestora nu sunt eligibile.

Recepția la terminarea lucrărilor poate fi făcută și în perioada cuprinsă între data depunerii cererii de finanțare și data semnării contractului de finanțare, în condițiile respectării prevederilor Regulamentului Parlamentului European şi al Consiliului nr. 1060/2021, mai sus-menționate, și în măsura în care amânarea recepției s-a făcut cu respectarea prevederilor contractului de lucrări și a legislației specifice în domeniul recepției lucrărilor de construcții (Regulamentul din 14 iunie 1994 de recepție a lucrărilor de construcții și instalații aferente acestora, aprobat prin HG nr. 273/1994, cu modificările și completările ulterioare).

Se va evita situația în care, deși recepția la terminarea lucrărilor nu a fost realizată, investiția să fie finalizata.

Tergiversarea efectuării recepţiei la terminarea lucrărilor numai pentru a asigura încadrarea în condiţiile prezentelor apeluri de proiecte va conduce la respingerea cererii de finanţare depuse.

Recepția la terminarea lucrărilor nu trebuie amânată în afara termenului contractual și/sau legal în scopul încadrării în condițiile de eligibilitate prevăzute de Ghidul specific, fapt care poate conduce la încălcarea prevederilor reglementate prin Regulamentul nr.1060/2021, a legislației naționale în domeniul lucrărilor de construcție, precum și a principiului tratamentului egal și nediscriminatoriu în raport cu solicitanții de finanțare.

Aspectele se corelează cu informațiile completate în cererea de finanțare și cu informațiile din *Raportul privind stadiul fizic al investiției.*

* **Referitor la infrastructura propusă prin prezenta cerere de finanţare, respectiv finanţarea pentru aceleași lucrări de intervenție/activități aferente operațiunii care sunt realizate asupra aceleiași infrastructuri/aceluiași segment de infrastructură, altele decât cele ale solicitantului - aceasta nu a mai beneficiat de finanţare publică în ultimii 5 ani\* înainte de data depunerii cererii de finanţare şi nu beneficiază/ nu va beneficia de fonduri publice din alte surse de finanţare.**

\* a se vedea mai jos modalitatea de calcul a celor 5 ani, în funcție de specificul proiectului, cu/fără lucrări începute

Se va asigura de către solicitant evitarea dublei finanțăria lucrărilor de intervenție/activităților care au beneficiat de finanțare publică în ultimii 5 ani/care beneficiază de fonduri publice din alte surse de finanțare și a lucrărilor de intervenție/activităților aferente operațiunii, propuse prin proiect.

*Pentru proiectele fără lucrări începute*

În această situaţie, în ultimii 5 ani de dinainte de data depunerii Cererii de Finanţare, imobilul propus nu a mai beneficiat de finanţare publică pentru aceleași lucrări de intervenție/activități aferente operațiunii, care sunt realizate asupra aceleiași infrastructuri/aceluiași segment de infrastructură, şi nu s-a aflat în perioada de garanţie pentru lucrările de intervenție/activitățile enumerate anterior. Aşadar, solicitantul se va asigura, dacă este cazul, că s-a realizat recepţia finală în cazul acelorași lucrări de intervenție/activități realizate asupra aceleiași infrastructuri/ aceluiași segment de infrastructură ca cele propuse prin proiect, înainte de începerea perioadei celor 5 ani.

*Pentru proiectele cu lucrări începute*

În această situaţie, în ultimii 5 ani înainte de data emiterii Ordinului de începere a contractului de lucrări (emis obligatoriu după data de 1 ianuarie 2021), imobilul propus nu a mai beneficiat de finanţare publică pentru aceleași lucrări de intervenție/activități aferente operațiunii, care sunt realizate asupra aceleiași infrastructuri/aceluiași segment de infrastructură, şi nu s-a aflat în perioada de garanţie pentru lucrările de intervenție/activitățile enumerate anterior.

După data emiterii Ordinului de începere a lucrărilor, lucrările de intervenție/activitățile nu au beneficiat de fonduri publice din alte surse de finanţare, altele decât cele ale solicitantului.

De asemenea, proiectul propus nu beneficiază în prezent de fonduri publice din alte surse de finanţare, altele decât cele ale solicitantului.

Ulterior încheierii contractului de finanţare, beneficiarul nu va mai putea primi finanţări din alte programe ale Uniunii pentru aceleaşi activităţi/cheltuieli eligibile ale proiectului depus, sub sancţiunea rezilierii Contractului de finanţare şi a returnării sumelor rambursate.

Solicitantul va declara asumarea acestor condiții in Declarația unică și va prezenta în etapa de contractare dovada rezilierii contractului și a rambursării debitelor. În caz contrar, proiectul va fi respins de la finanțare.

În vederea evitării dublei finanțări, beneficiarii au obligația declarării pe proprie răspundere la momentul contractării, a nefinanțării proiectului și în cadrul altor programe ale Uniunii pentru aceleaşi cheltuieli eligibile. Criteriul nu se aplică pentru lucrările de întreținere și reparații curente.

Se va vedea Declaraţia unică a solicitantului, aspectele se corelează cu informațiile completate în cererea de finanțare.

* **Încadrarea valorii proiectului în limitele valorilor minime și maxime ale finanțării nerambursabile**

Finanțarea nerambursală minimă a proiectului: 100.000 euro;

Finanțarea nerambursală maximă a proiectului: 6.000.000 euro.

* **Perioada de implementare a activităților proiectului nu depășește 31.12.2029.**

Perioada de implementare a activităţilor proiectului se referă atât la activitățile realizate înainte de depunerea cererii de finanțare cât și la activitățile ce urmează a fi realizate după momentul contractării proiectului. Solicitantul trebuie să prevadă în mod realist perioada de implementare pentru fiecare activitate în parte, luând în considerare specificul fiecărei activități.

În conformitate cu Hotărârea Guvernului nr. 873/2022 privind regulile de eligibilitate a cheltuielilor efectuate în cadrul operaţiunilor finanţate în perioada de programare 2021—2027 prin Fondul european de dezvoltare regională, Fondul social european Plus, Fondul de coeziune și Fondul pentru o tranziție justă, una dintre condițiile de eligibilitate a cheltuielilor se referă la angajarea și plata cheltuielilor în condiţiile legii între 1 ianuarie 2021 şi 31 decembrie 2029, cu respectarea perioadei de implementare stabilite prin contractul de finanţare.

Perioada de implementare a proiectului nu va include perioada de procesare a cererii de rambursare finale și efectuarea plății aferente acesteia.

* **Proiectul respectă principiile privind dezvoltarea durabilă, egalitatea de șanse, gen, nediscriminarea si accesibilitatea pentru persoanele cu dizabilităti**

În procesul de pregătire, contractare, implementare şi valabilitate a contractului de finanţare, solicitantul a respectat şi va respecta:

- legislaţia naţională şi comunitară aplicabilă în domeniul egalităţii de şanse, de gen, nediscriminarii si accesibilitatii persoanelor cu disabilitati, înțelegând prin aceasta standardele minime prevăzute;

- legislaţia naţională şi comunitară aplicabilă în domeniul egalităţii de şanse, de gen, nediscriminarii si accesibilitatii persoanelor cu dizabilitati, înțelegând prin aceasta standardele minime prevăzute;

- legislaţia naţională şi comunitară aplicabilă în domeniul dezvoltării durabile, protecţiei mediului şi eficienţei energetice;

- Carta drepturilor fundamentale a Uniunii Europene - 2016/C/202/02;

- Convenția ONU privind drepturile persoanelor cu dizabilități.

**Egalitatea de şanse, de gen, nediscriminare şi accesibilitate:**

a) Proiectul implementează măsuri în ceea ce privește egalitatea de șanse, nediscriminarea conform legislației naționale în vigoare în corelare cu Carta drepturilor fundamentale a Uniunii Europene.

b) Proiectul prevede măsuri de accesibilizare a infrastructurii pentru persoanele cu dizabilităţi, în conformitate cu prevederile Convenției ONU privind drepturile persoanelor cu dizabilități (art. 9).

În conformitate cu art 4, litera f) din Concenția ONU privind drepturile persoanelor cu dizabilități, solictanții de finanțare vor avea în vedere initierea sau promovarea cercetării și dezvoltării bunurilor, serviciilor, echipamentelor si facilităților concepute pe baza designului universal, care ar presupune o adaptare minimă și la cel mai scăzut cost, pentru a răspunde nevoilor specifice ale persoanelor cu dizabilități, să promoveze existența și să încurajeze utilizarea acestor bunuri, servicii, echipamente și facilități concepute pe baza designului universal, precum și să promoveze designul universal în elaborarea standardelor și instrucțiunilor.

Potrivit Convenției ONU, *design universal* înseamnă proiectarea produselor, mediului, programelor și serviciilor, astfel încât să poată fi utilizate de către toate persoanele, pe cât este posibil, fără să fie nevoie de o adaptare sau de o proiectare specializată. Design-ul universal nu va exclude dispozitivele de asistare pentru anumite grupuri de persoane cu dizabilități, atunci când este necesar.

În același timp, *adaptarea rezonabilă* înseamnă modificările și ajustările necesare și adecvate, care nu impun un efort disproporționat sau nejustificat atunci cînd este necesar într-un caz particular, pentru a permite persoanelor cu dizabilități să se bucure ori să își exercite, în condiții de egalitate cu ceilalți, toate drepturile și libertățile fundamentale ale omului.

Cadrul legal general privind accesibilitatea este dat de Legea nr. 448/2006 privind protecția și promovarea drepturilor persoanelor cu handicap, cu modificările și completările ulterioare, Capitolul IV *Accesibilitate*, art 61-71.

La acestea se adaugă legislația și normele de aplicare specifice, precum Legea nr. 232/2022 privind cerințele de accesibilitate aplicabile produselor și serviciilor, Ordonanța de Urgență nr. 112/2018 privind accesibilitatea site-urilor web și a aplicațiilor mobile ale organismelor din sectorul public ș.a.

**Dezvoltare durabilă şi eficienţă energetică**:

Proiectul prevede măsuri care conduc la respectarea cerințelor privind protecția mediului pentru promovarea dezvoltării durabile, care se referă la utilizarea surselor de energie curată, economie circulară, inclusiv prevenirea si reciclarea deșeurilor, prevenirea și controlul poluarii asupra aerului, apei, solului, protecția resurselor de apă, protecția și conservarea biodiversității.

În cadrul Declarației unice, solicitantul declară că va respecta obligațiile prevăzute în legislația comunitară și națională în domeniul dezvoltării durabile, egalității de șanse, nediscriminării și accesibilității pentru persoanele cu dizabilități.

Solicitantul va descrie în secțiunea relevantă din cererea de finanțare modul în care sunt respectate obligațiile prevăzute de legislația specifică aplicabilă, precum și alte acțiuni suplimentare (dacă este cazul).

* **În cazul proiectelor care vizează *Dezvoltarea și punerea în valoare a stațiunilor turistice urbane, balneare și balneoclimaterice (categoria C de activități) -* Proiectul se desfășoară în localităţile care au statut de stațiune turistică definite conform legii HG 852 din 2008, pentru aprobarea normelor şi criteriilor de atestare a staţiunilor turistice, cu modificările şi completările ulterioare și/sau statut de staţiune balneară, climatică şi balneoclimatică în conformitate cu prevederile OG nr. 109/2000, respectiv HG 377/2020 privind staţiunile balneare, climatice şi balneoclimatice, cu modificările şi completările ulterioare.**
* **Conformitatea proiectului cu regulile privind ajutorul de stat/ Proiecte generatoare de profit**

În cadrul acestui apel de proiecte nu se aplică ajutorul de stat.

Solicitantul va declara la momentul depunerii cererii de finanțare faptul că proiectul nu generează profit în niciun an al perioadei de viață a investiției (în Declaraţia unica) și va completa macheta financiară.

* **Proiectul integrează măsuri de atenuare și de adaptare la schimbările climatice respectând Orientările tehnice ale Comisiei Europene referitoare la imunizarea infrastructurii la schimbările climatice**

Solicitantul își va asuma respectarea acestor aspecte în Declarația unică şi va descrie în secțiunea relevantă din cererea de finanțare modul în care integrează măsuri de atenuare, respectiv adaptare la schimbările climatice, având în vedere informațiile cuprinse la Secțiunea 3.17. Aspecte de mediu (inclusiv aplicarea Directivei 2011/92/UE a Parlamentului European și a Consiliului). Aplicarea principiului DNSH. Imunizarea la schimbările climatice, din prezentul Ghid și Orientările Comisiei Europene privind imunizarea la schimbările climatice.

Investițiile în infrastructură care au o durată de viață preconizată de cel puțin 5 ani trebuie să demonstreze imunizarea față de schimbările climatice în conformitate cu cerințele din *Comunicarea Comisiei Europene privind Orientările tehnice referitoare la imunizarea infrastructurii la schimbările climatice în perioada 2021-2027 publicate la 16 septembrie 2021 (2021/C 373/01).*

Imunizarea la schimbările climatice este un proces care integrează măsuri de *adaptare* a schimbărilor climatice și – dacă este cazul - măsuri *atenuare (compensare)* de la schimbările climatice în dezvoltarea proiectelor de infrastructură.

Aceasta presupune:

*a. În etapa analizei de opțiuni* - integrarea în analiza şi decizia asupra opțiunii preferate (pe lângă considerentele tehnice, economice, de mediu, etc.) şi considerentele legate de impactul opțiunilor din punctul de vedere al atenuării şi vulnerabilității faţă de schimbările climatice;

*b. În etapa detalierii/proiectării opțiunii preferate* – integrarea masurilor adecvate pentru adaptarea si atenuarea (în măsura în care este necesară) la schimbările climatice.

Solicitantul de finanțare va avea în vedereMetodologia privind abordarea DNSH (principiul “a nu aduce prejudicii semnificative”) și imunizarea la schimbările climaticeîn cadrul PR Sud - Est 2021-2027(Anexa 12)**.**

Documentațiile tehnico economice trebuie să aibă integrate aspecte privind imunizarea la schimbările climaticeîn conformitate cu cerințele din Comunicarea Comisiei Europene privind Orientările tehnice referitoare la imunizarea infrastructurii la schimbările climatice în perioada 2021-2027 publicate la 16 septembrie 2021 (2021/C 373/01).

* **Proiectul include măsurile de comunicare și vizibilitate, conform cerințelor din Regulamentul (UE) 2021/1060, cu excepțiile stabilite prin HG 873/2022 privind stabilirea cadrului legal privind eligibilitatea cheltuielilor efectuate de beneficiari în cadrul operațiunilor finanțate în perioada de programare 2021 - 2027 prin Fondul European de Dezvoltare Regională, Fondul Social European Plus, Fondul de Coeziune și Fondul pentru o Tranziție Justă.**

# INDICATORI DE ETAPĂ

În procesul de monitorizare a proiectelor, AM va verifica și confirma îndeplinirea indicatorilor de etapă, în conformitate cu prevederile Planului de monitorizare a proiectului, Anexa 2 la prezentul ghid.

Indicatorii de etapă sunt repere cantitative, valorice, sau calitative față de care este monitorizat și evaluat, într-o manieră obiectivă și transparentă, progresul implementării unui proiect.

În cazul proiectelor de investiții, indicatorii de etapă se raportează atât la stadiul pregătirii și derulării procedurilor de achiziții, cât și la progresul execuției lucrărilor, aferente activității de bază.

Indicatorii de etapă prevăzuți în Planul de monitorizare a proiectului vor fi stabiliți în conformitate cu orientările metodologice privind indicatorii de etapă care vor fi elaborate și aprobate prin ordin al Ministrului Investițiilor și Proiectelor Europene.

Exemplu indicatori de etapă ce pot fi definiți de solicitant în cererea de finanțare în raport cu activitatea de bază

Indicatorii de etapă se vor defini într-un număr rezonabil, cu termen de realizare realist estimat pentru fiecare în parte, luând în calcul și eventualele riscuri identificate, după cum urmează:

* Indicator de etapă 1: demararea achiziției contractului de lucrări (publicarea anunțului privind achiziția);
* Indicator de etapă 2: finalizarea achiziției contractului de lucrări (semnarea contractului de lucrări);
* Indicator de etapă 3: stadiu de execuție lucrări de 50% (din punct de vedere valoric, pentru a putea dovedi îndeplinirea acestuia);
* Indicator de etapă 4: finalizarea lucrărilor (recepția la terminarea lucrărilor);

În plus, dacă activitatea de bază cuprinde și achiziții de bunuri sau de servicii, se vor defini indicatori de etapă, cu termen de realizare realist estimat pentru fiecare în parte, luând în calcul și eventualele riscuri identificate, după cum urmează:

• Indicator de etapă 5: demararea achiziției contractului de furnizare/servicii (publicarea anunțului privind achiziția),

• Indicator de etapă 6: finalizarea achiziției contractului de furnizare/servicii (semnarea contractului de furnizare/servicii),

• Indicator de etapă 7: recepția echipamentelor /serviciilor.

* 1. Indicatorii de etapă fac parte integrantă din planul de monitorizare definit la subcapitolul 11.3.

# COMPLETAREA ŞI DEPUNEREA CERERILOR DE FINANTARE

## Completarea formularului cererii

Cererea de finanțare este compusă din:

1. Formularul Cererii de finanțare ale cărei secţiuni se completează exclusiv în aplicaţia MySMIS2021;
2. Anexele la cererea de finanțare, prezentate în cadrul secțiunilor 7.4 Anexe și documente obligatorii la depunerea cererii și 7.6 Anexe și documente obligatorii la momentul contractării, vor fi încărcate în sistemul informatic MySMIS2021, în format PDF, semnate numai de către reprezentantul legal al solicitantului cu semnătură electronică extinsă, certificată în conformitate cu prevederile legale în vigoare.

Acest ghid conține modele standard sau anexe/modele recomandate/orientative.

Solicitantul de fonduri externe nerambursabile are obligația de a completa cererea de finanțare cu toate informațiile necesare (la toate secțiunile obligatorii conform Anexei 1- Instrucțiuni de completare a cererii de finantare) și documentele justificative, documentele suport și anexele obligatorii prevăzute în Ghidul Solicitantului, acesta fiind responsabil pentru lipsa necompletarea sau neconcordanța unora din aceste informații, documente sau anexe care pot conduce la decizii de respingere a cererii de finanțare fie în etapa de evaluare tehnico-financiară, fie în etapa de contractare.

De asemenea, unele anexe sunt solicitate obligatoriu la momentul depunerii cererii de finanțare, iar altele în etapa precontractuală. Acestea fac parte integrantă din cererea de finanțare.

În cazul în care solicitantul consideră că poate explica o anumită situație și prin alte documente, acesta le poate anexa la cererea de finanțare ca documente facultative/opționale, însă acest aspect nu presupune lipsa documentelor obligatorii solicitate.

Celelalte documente (ex. documentația tehnico-economică, avize) vor fi scanate, salvate în format pdf, semnate digital și încărcate în aplicația MySMIS2021, la completarea cererii de finanțare.

Documentele încărcate în aplicația MySMIS2021, ca parte integrantă a cererii de finanțare, trebuie să fie lizibile și complete. Se recomandă așadar o atenție sporită la scanarea anumitor documente (ex. planșe, schițe, tabele) de dimensiuni mari sau care necesită o rezoluție adecvată pentru a asigura lizibilitatea.

**Notă!**

1. Solicitantul de finanțare își asumă toate riscurile în ceea ce privește pregătirea și depunerea proiectelor în cadrul prezentului apel în cazul în care acestea nu sunt selectate pentru finanțare.
2. Solicitantul de finanțare își asumă riscurile ce pot decurge din procesul de evaluare, selecție, contractare și implementare a proiectelor cu privire la cheltuielile efectuate în vederea pregătirii și implementării și atingerea rezultatelor preconizate aferente proiectelor depuse în cadrul prezentului apel.
3. Depunerea cererii de finanţare nu are ca rezultat în mod obligatoriu acordarea finanţării, solicitantul la finanţare asumându-și riscul ca în urma procesului de evaluare și selecție, respective contractare, proiectul să poată fi respins pentru neîndeplinirea criteriilor de evaluare și selecție sau contractare

**Raportarea beneficiarilor reali**

În conformitate cu prevederile Regulamentului (UE) 2021/1060 și Legii 98/2016 privind achizițiile publice, beneficiarul investiției va colecta și va pune la dispoziție informații cu privire la:

(a) toţi contractanţii, inclusiv denumirea şi codul de înregistrare în scopuri de TVA sau codul de identificare fiscală al contractantului (contractanţilor);

(b) beneficiarii reali ai contractantului, astfel cum sunt definiţi la articolul 3 punctul 6 din Directiva (UE) 2015/849; şi

(c) contracte (data contractului, denumire, număr de referinţă şi valoarea contractului).

În vederea punerii în aplicare a prevederilor europene și naționale referitoare la declararea beneficiarilor reali, solicitanții de finanțare au obligatia sa se asigure că destinatarii finali ai fondurilor/contractanţii sunt informaţi cu privire la obligaţia de a transmite datele şi informaţiile privind beneficiarii reali ai fondurilor alocate prin PR SE, cu respectarea conform prevederilor legislaţiei europene şi naţionale incidente.

AM PR SE solicita transmiterea Declarației privind beneficiarul/beneficiarii real/i pentru acele entități - solicitant/beneficiar de finanțare/contractor/ subcontractor - ale căror date nu se pot obține de AM PR SE prin asigurarea interoperabilității sistemului informatic MySMIS2021 cu alte sisteme.

Astfel, Declarația privind beneficiarul/beneficiarii real/i se va depune de solicitanții de finanțare - persoane juridice supuse obligației de înregistrare în registrul comerțului și de ONG-uri, în conformitate cu Legea nr. 129/2019 pentru prevenirea și combaterea spălării banilor și finanțării terorismului.

## Limba utilizată în completarea cererii de finanțare

Cererile de finanțare trebuie să fie tehnoredactate în limba română. Nu sunt acceptate cereri de finanțare redactate în altă limbă. În cazul anexării unor documente emise în altă limbă se va anexa obligatoriu și traducerea legalizată a acestora.Completarea cererii de finanțare într-un mod clar şi coerent va înlesni procesul de evaluare a acesteia.

## Metodologia de justificare şi detaliere a bugetului cererii de finanțare

Completarea bugetului cererii de finanțare se va face conform prevederilor prezentului ghid, inclusiv a anexelor la acesta, cu respectarea prevederilor Ordin nr. 1.777/3 mai 2023 privind aprobarea conținutului/modelului/formatului/structurii-cadru pentru documentele prevăzute la art. 4 alin. (1) teza întâi, art. 6 alin. (1) și (3), art. 7 alin. (1) și art. 17 alin. (2) din Ordonanța de urgență a Guvernului nr. 23/2023 privind instituirea unor măsuri de simplificare și digitalizare pentru gestionarea fondurilor europene aferente Politicii de coeziune 2021—2027.

Bugetul proiectului este cuprins în Cererea de Finanțare și respectă formatul cadru și conținutul minim aprobat prin Ordonanța de urgență a Guvernului nr. 23/2023. Bugetul proiectului se generează în cadrul aplicației MySMIS2021.

Bugetul cererii de finanțare va fi corelat cu informațiile cuprinse în cadrul devizelor aferente celei mai recente documentații anexate la cererea de finanțare: SF/DALI/PT.

Corectitudinea, coerența documentelor și informațiilor financiare, precum și justificarea acestora este esențială în procesul de evaluare și selecție.

În completarea bugetului cererii de finanțare se va avea în vedere justificarea costurilor bugetate la nivelul prețului pieței, anexându-se documente justificative în acest sens (2 oferte de preț/printscreenuri pentru toate cheltuielile eligibile directe bugetate, liste de cantități de lucrări etc.conform informațiilor din cap. 7.4. Anexe și documente obligatorii la depunerea cererii).

De asemenea, se va lua în calcul contribuţia proprie a solicitantului la realizarea proiectului, care reprezintă diferenţa dintre valoarea totală a proiectului şi valoarea finanţării nerambursabile acordate.

Contribuţia proprie a beneficiarului poate proveni din surse proprii, credite bancare negarantate/garantate de stat, contribuţia altor organisme ale statului sau alte surse private.

Dacă pe parcursul implementării proiectelor vor fi înregistrate economii, acestea vor putea fi utilizate în cadrul aceluiași proiect numai cu respectarea prevederilor contractuale. Noţiunea de economii este definită în cadrul contractelor de finanţare.

La întocmirea bugetului, solicitantul va avea în vedere că valorile pe care se fundamentează bugetul trebuie să respecte prevederile art. 5 lit. d) și e) din Ordonanța de urgență a Guvernului nr. 66/2011 privind prevenirea, constatarea și sancționarea neregulilor apărute în obținerea și utilizarea fondurilor europene și/sau a fondurilor publice naționale aferente acestora, cu modificările și completările ulterioare.

Pentru proiectele de infrastructură, bugetul proiectului se corelează cu devizul general al investiției, întocmit în conformitate cu prevederile HG 907/2016, cu modificările și completările ulterioare.

Se va completa Matricea de corelare între buget şi deviz, Model B la prezentul ghid.

Solicitantul va justifica în Cererea de finanțare alegerea valorii bugetate în raport cu documentele justificative depuse precum și felul în care se asigură de rezonabilitatea costurilor (luând în calcul cel mai bun raport între cuantumul sprijinului, activitățile desfășurate și îndeplinirea obiectivelor).

## Anexe şi documente obligatorii la depunerea cererii

Condițiile de eligibilitate ale solicitanților de fonduri externe nerambursabile fac obiectul declarației unice a solicitantului care se depune odată cu cererea de finanțare, urmând ca în situația în care proiectul este evaluat și propus pentru contractare solicitantul să facă, prin documente justificative, dovada îndeplinirii condițiilor de eligibilitate prevăzute de ghidul solicitantului.

Solicitantul va depune documentele justificative, documentelor suport și anexele într-un format care să respecte cerințele de formă și conținut prevăzute în legislația națională și europeană, în situația în care pentru aceste documente este reglementat un format sau conținut standard.

Odată cu generarea și semnarea Declarației unice, solicitantul/liderul de parteneriat și partenerul, este obligat să depună documente și anexe la cererea de finantare care sunt evaluate în etapa de evaluare tehnică și financiară a proiectului, dupa caz, respectiv:

1. **Declaraţia unică a solicitantului**

Se va anexa Declarația unică a solicitantului, Anexa 4 la prezentul Ghid – Declarație pe propria răspundere a solicitantului, sub incidența prevederilor din dreptul penal și civil, în special cele care privesc falsul în declarații și falsul intelectual, prin care acesta declară că îndeplinește condițiile de eligibilitate prevăzute în Ghidul Solicitantului și se angajează ca în situația în care proiectul va fi admis la contractare va prezenta toate documente justificative prin care va face dovada îndeplinirii condițiilor de eligibilitate, sub sancțiunea respingerii finanțării.

Această declarație va fi completată de solicitant și ulterior generată de aplicația MySMIS2021 și va fi semnată cu semnătură electronică de către reprezentantul legal al solicitantului/împuternicit.

**În cazul proiectelor cu implementare în parteneriat, fiecare partener va completa Declarația unică, care va fi semnată cu semnătură electronică de către reprezentantul legal al partenerului**. Declarațiile unice ale partenerilor vor fi generate de sistemul informatic doar după ce Declarația unică a liderului de parteneriat a fost completată și semnată electronic de către reprezentantul legal al acestuia.

Îndeplinirea condițiilor de eligibilitate se dovedește de către solicitant, în etapa de contractare, prin prezentarea de documente cu valoare probantă, specificate în Ghidul Solicitantului aplicabil.

Solicitanții care în etapa de contractare până la termenul stabilit de către AM nu fac dovada îndeplinirii condițiilor de eligibilitate conform declarației unice prezentate în etapa de depunere a cererii de finanțare, sunt declarați respinși, iar contractul de finanțare nu va fi semnat.

1. **Documente privind identificarea reprezentantului legal al solicitantului și, dacă este cazul, a reprezentanților legali ai partenerilor.**

Se va anexa în mod obligatoriu la cererea de finanțare un act de identificare aflat în perioada de valabilitate a reprezentantului legal și a împuternicitului, (dacă este cazul). Observația se aplică și partenerilor în cazul în care proiectul este implementat în parteneriat.

Se vor avea în vedere prevederile secțiunii **10. Aspecte privind prelucrarea datelor cu caracter personal,** la prezentul ghid.

1. **SIDU/SDU/Strategia teritorială sau extras din lista de proiecte prioritare din cadrul SIDU/SDU/Strategiei teritorială și Avizul de conformitate SIDU/SDU/Strategia teritorială.**

Odată cu prima cerere de finanţare depusă în cadrul Priorităţii, solicitantul va anexa SIDU/SDU/Strategia aferentă ZUF, inclusiv Hotărârile de aprobare, Dovada depunerii documentației în vederea primirii deciziei finale/Decizia finală privind Evaluarea Strategică de Mediu (sau dovada depunerii documentației în vederea avizării de autoritatea competentă privind Evaluarea Strategică de Mediu) și dovezile privind parcurgerea procesului de consultare publică. După depunere, se va parcurge etapa de verificare a conformității administrative și admisibilităţii SIDU/SDU/ Strategiei teritorială.

În cazul în care SIDU/SDU/Strategia teritorială a fost depusă anterior, odată cu prima cerere de finanțare din cadrul priorităților privind dezvoltarea urbană durabilă, la următoarele cereri de finanțare se va anexa un extras din lista de proiecte prioritizate în cadrul SIDU/SDU/Strategia teritorială însoțit de Avizul de conformitate SIDU/SDU/ Strategia teritorială emis de AM .

Cererea de finanțare depusă la finanțare trebuie să fie dezvoltată dintr-o idee/fișă de proiect (sau din mai multe) selectată și prioritizată de UAT și să fie inclusă în lista de proiecte prioritare pentru Prioritatea de investiţii.

1. **Documente aferente constituirii parteneriatului local și a procesului de prioritizare a proiectelor, inclusiv procesul-verbal rezultat ca urmare a prioritizării acestora.**
2. **Documentația tehnico – economică(SF/DALI, DALI cu elemente de SF, PT)**

Este suficientă depunerea studiului de fezabilitate /documentației de avizare a lucrărilor de intervenție, după caz. Pentru cazul în care Proiectul tehnic a fost întocmit și recepționat, acesta se va depune în cadrul documentației tehnico-economice, în format scanat, tip pdf, însoțit de devizul general actualizat, conform prevederilor legale, urmând ca evaluarea tehnică și financiară să se realizeze în baza acestuia.

Pentru proiectele de investiții, se va avea în vedere încadrarea în cele două situații de mai jos:

* *Pentru proiectele, inclusiv obiectele de investiţii pentru care* ***execuţia fizică de lucrări nu a fost demarată la data depunerii cererii de finanţare***

La cererea de finanțare se va anexa documentația tehnico-economică, în conformitate cu legislația în vigoare, precum și a structurii și metodologiei de elaborare a devizului general pentru proiecte de investiții și lucrări de intervenții.

Planșele aferente documentației tehnico-economice se depun scanat, fișiere tip PDF, conținând un cartuș semnat conform prevederilor legale.

Documentaţia tehnico-economică a obiectivului de investiție anexată la cererea de finanțare nu trebuie să fi fost elaborată/revizuită/reactualizată cu mai mult de 2 ani înainte de data depunerii cererii de finanţare. Dacă se anexează inclusiv proiectul tehnic, doar acesta trebuie să nu fi fost elaborat/ revizuit/ reactualizat cu mai mult de 2 ani înainte de data depunerii cererii de finanţare;

Devizul general aferent documentației tehnico-economice anexate la cererea de finanțare nu trebuie să fi fost actualizat cu mai mult de 12 luni înainte de data depunerii cererii de finanţare. Dacă se anexează inclusiv proiectul tehnic, doar devizul general aferent acestuia trebuie să nu fi fost actualizat cu mai mult de 12 luni înainte de data depunerii cererii de finanțare.

* ***Pentru proiectele, inclusiv obiectele de investiţii pentru care execuţia de lucrări a fost demarată, iar proiectele nu s-au încheiat din punct de vedere fizic sau implementate integral înainte de depunerea cererii de finanțare***

Se va anexa la cererea de finanțare documentaţia tehnico-economică (SF/DALI, după caz + PT), autorizația de construire, împreună cu devizul general actualizat.

**La momentul depunerii cererii de finanțare, se vor anexa în mod obligatoriu la cererea de finanțare, pentru lucrările începute, în plus față de SF/DALI, după caz, următoarele documente:**

* Procesul-verbal de recepţie parţială a lucrărilor (procese-verbale pe faze determinante);
* Autorizaţia de construire;
* Raportul privind stadiul fizic al investiţiei asumat de către reprezentantul legal al solicitantului, de către dirigintele de şantier şi de către constructor;
* Devizul detaliat, întocmit conform legislaţiei în vigoare, al lucrărilor executate şi plătite, al lucrărilor executate şi neplătite şi respectiv al lucrărilor ce urmează a mai fi executate;
* Proiectul tehnic.

Se vor depune, de asemenea, documentele aferente procedurii privind atribuirea contractului de lucrări, contractul de lucrări semnat, însoțit de anexe și acte adiționale la acesta (inclusiv documentația întocmită pentru fundamentarea semnării actelor adiționale). AM va verifica procedura de atribuire a contractului și a actelor adiționale, ca subetapă în etapa de contractare a proiectului.

Pentru acest tip de proiecte nu se mențin cele două cerințe valabile pentru situația anterioară, cu privire la termenele de elaborare/revizuire/reactualizare a Proiectului tehnic și nici cea cu privire la termenul de actualizare a devizului general.

Se acceptă ca în cadrul unei Cereri de finanțare să fie depuse două sau mai multe documentații tehnico-economice pentru obiecte de investiții diferite, dar complementare, cu respectarea legislației în domeniul achizițiilor publice, mai ales în alegerea procedurilor de atribuire prin prisma valorilor estimate. În acest caz, este necesară și întocmirea unui deviz de cheltuieli cumulat rezultat din cele două sau mai multe documentații.

Pentru cazul în care Proiectul tehnic de execuție a fost achiziționat împreună cu execuția lucrărilor, dar încă nu a fost finalizat, se va depune contractul pentru proiectare și execuție lucrări semnat, pentru justificarea maturității proiectului și notarea în etapa de evaluare tehnică și economică.

În cadrul documentației tehnico-economice trebuie oferite toate informațiile necesare referitoare la imobil, suprafața și drepturile asupra imobilului, cu indicarea documentului prin care se face dovada dreptului în cauză (a se vedea și conținutul cadru aferent documentației tehnico-economice conform HG nr. 907/2016, cu modificările și completările ulterioare).

Documentațiile tehnico economice/documentația proiectului trebuie să aibă integrate aspecte privind imunizarea la schimbările climatice în conformitate cu cerințele din Comunicarea Comisiei Europene privind Orientările tehnice referitoare la imunizarea infrastructurii la schimbările climatice în perioada 2021-2027 publicate la 16 septembrie 2021 (2021/C 373/01).

1. **Expertiza tehnică a clădirii, în cazul imobilelor existente**

Expertiza tehnică se realizează pentru analiza structurii de rezistenţă a imobilului din punctul de vedere al asigurării cerinţei esentiale "rezistenţa mecanică şi stabilitate", urmărind metoda calitativă prevăzută de reglementarile tehnice în vigoare.

1. **Raportul de audit energetic, inclusiv fişa de analiză termică şi energetică a**  **clădirii, respectiv certificatul de performanţă energetică** , în cazul clădirilor existente.

Aceste documente sunt elaborate conform legislaţiei în vigoare.

1. **Lista de echipamente/lucrări/servicii cu încadrarea acestora pe secțiunea de cheltuieli eligibile /ne-eligibile**

Se va depune Lista de echipamente/lucrări/servicii, evidenţiindu-se cele două tipuri de cheltuieli (eligibile/ne-eligibile) cu menționarea prețurilor acestora, iar informațiile vor fi corelate cu bugetul/ devizul proiectului.

Se va folosi **Modelul G**, Lista de echipamente/lucrări/servicii*.*

1. **Devizul general pentru proiectele de lucrări în conformitate cu HG 1116/2023 – cu modificările și completările ulterioare, privind aprobarea conţinutului-cadru al documentaţiei tehnico-economice aferente investiţiilor publice, precum şi a structurii şi metodologiei de elaborare a devizului general pentru obiective de investiţii şi lucrări de intervenţii**

Devizul general, ca parte componentă a fiecărei documentații tehnico-economice, trebuie să fie cel aferent documentației celei mai recente anexate la Cererea de finanțare (SF//DALI/PT/contracte de achiziție lucrări), să prezinte data elaborării/actualizării, să fie asumat de către elaboratorul documentației tehnico-economice. Acesta va fi realizat în conformitate cu legislaţia relevantă, respectiv H.G. nr. 1116/2023, cu modificările și completările ulterioare.

În cazul în care se depun mai multe documentații tehnico-economice, se va prezenta inclusiv un deviz general centralizat la nivel de cerere de finanţare. Devizul general trebuie sa fie semnat și de reprezentantul legal sau de o persoană împuternicită special în acest sens. *Pentru* *activitățile auxiliare investiției* *de bază se va prezenta un deviz separat*.

În cazul în care la cererea de finanțare se anexează inclusiv proiectul tehnic (PT), devizul va fi actualizat cu acesta din urmă, iar bugetul cererii de finanțare va fi corelat în acest sens.

Pentru detalii se va avea în vedere modelul privind Lista de echipamente/lucrări/servicii - Model G, anexa la prezentul Ghid, cu încadrarea acestora pe secțiunea de cheltuieli eligibile /neeligibile, anexată la cererea de finanțare.

Pentru proiectele de investiţii pentru care execuţia de lucrări a fost demarată, însă proiectele nu s-au încheiat în mod fizic sau financiar înainte de depunerea cererii de finanțare, se va anexa un raport privind stadiul fizic al lucrărilor asumat de către reprezentantul legal al socitantului, de către dirigintele de şantier şi de către constructor. Raportul respectiv va fi însoţit de devize generale detaliate ale lucrărilor executate şi plătite, ale lucrărilor executate şi neplătite şi respectiv ale lucrărilor rămase de executat (a se vedea Modelul E - Raport privind stadiul fizic al investiţiei la prezentul ghid).

Se va prezenta inclusiv Matricea de corelare între buget şi deviz, Model A la prezentul ghid.

1. **Certificatul de urbanism si Autorizația de construire, după caz**

Certificatul de urbanism anexat la cererea de finanţare trebuie să fie cel eliberat în vederea obţinerii autorizaţiei de construire pentru proiectul aferent cererii de finanțare depuse și trebuie să fie valabil la data depunerii cererii de finanţare, în caz contrar cererea de finanţare va fi respinsă. Singura excepție permisă cu privire la termenul de valabilitate a certificatului de urbanism la data depunerii cererii de finanțare este anexarea inclusiv a autorizației de construire eliberate în vederea realizării investiției aferente proiectului, în termen de valabilitate.

Certificatul de urbanism/Autorizația de construire va include în mod obligatoriu și lucrările de demolare, acolo unde este cazul.

**Notă!** Documentele de proprietate în baza cărora se emite Certificatul de urbanism/Autorizația de construire trebuie să fie acoperitoare pentru investiția propusă și pentru care se depune SF/DALI/PT, în conformitate cu Legea 50/1991 privind autorizarea executării lucrărilor de construcții, cu modificările și completările ulterioare și în conformitate cu cerințele impuse prin prezentul ghid privitoare la condițiile referitoare la proprietate.

Daca la cererea de finanțare se depune autorizația de construire valabilă la data depunerii cererii de finanțare, emisa pentru solicitant/lider de parteneriat sau partener, după caz, pentru obiectivul de investiții vizat de cererea de finantare, nu este necesară şi nu se solicită depunerea avizelor, acordurilor, certificatelor, autorizațiilor sau altor documente, inclusiv cele privind regimul de proprietate/dreptul real asupra imobilelor, infrastructurilor sau obiectivelor, care au stat la baza emiterii acesteia. Solicitantul are obligația să asigure valabilitatea autorizației de construire si corespondenta cu obiectivul finantat, dacă cererea de finanțare este selectată, la semnarea contractului de finanțare.

Dat fiind faptul că în cazul depunerii Autorizației de construire la cererea de finanțare, nu se solicita prezentarea avizelor, acordurilor, certificatelor, autorizațiilor sau altor documente care au stat la baza emiterii AC (cu excepția celor prevăzute expres prin prezentul Ghid) în măsura în care acestea cuprind recomandări, punerea lor în aplicare este responsabilitatea exclusivă a beneficiarul pe întreaga perioadă de implementare și monitorizare a proiectului.

Autoritățile publice care emit avize, acorduri, certificate, autorizații sau alte documente potrivit legii, care însoțesc autorizația de construire sunt responsabile pentru legalitatea acestora și respectarea legislației specifice în domeniul pentru care acestea emit, iar autoritatea publică care emite autorizația de construire este responsabilă pentru verificarea existenței și valabilității acestora.

1. **Hotărârea/Decizia (Hotărârile/Deciziile partenerilor) de aprobare a documentaţiei tehnico-economice (faza SF/DALI sau PT) şi a indicatorilor tehnico-economici, model D la prezentul ghid**

Hotărârea/decizia de aprobare a documentatiei tehnnico-economice și a indicatorilor tehnico-economici semnată de către persoana care are dreptul conform actelor de constituire să reprezinte legal solicitantul şi să semneze în numele acesteia.

În cazul proiectelor depuse în parteneriat, hotărârea/decizia de aprobare a documentației tehnico-economice și a indicatorilor tehnico-economici va fi depusă de către toţi partenerii.

În cazul în care la cererea de finanțare se anexează o documentație tehnico-economică actualizată, hotărârea anterior menționată va fi anexată pentru documentația actualizată (iar dacă se menționează doar modificarea unei hotarâri anterioare, atunci se va anexa și documentul inițial care a fost modificat).

În cazul în care la cererea de finanțare se anexează inclusiv proiectul tehnic (PT), hotărârea anterior menționată va fi prezentată în versiunea actualizată pentru faza PT sau cu modificările și completările intervenite la faza PT.

Hotărârea/decizia/ordinul de aprobare a indicatorilor tehnico-economici se va corela cu cea mai recentă documentație (DALI/PT/Contract de lucrări încheiat) anexată la cererea de finanțare.

Anexa la hotărârea de aprobare trebuie să conțină detalierea indicatorilor tehnico-economici şi a valorilor acestora în conformitate cu documentaţia tehnico-economică și să fie asumată de proiectant.

1. (dacă e cazul) **Hotărârea/Decizia de aprobare a proiectului și a cheltuielilor legate de proiect - se depune la momentul depunerii cererii de finanțare *doar în cazul proiectelor de investiții pentru care execuția de lucrări a fost demarată, însă investițiile nu au fost încheiate în mod fizic.***

Acest document se depune și *în cazul în care s-a atribuit contractul de lucrări înainte de depunerea cererii de finanțare.*

În cazul proiectelor implementate în parteneriat, toți membrii parteneriatului vor depune această hotărâre (se va vedea Model C - Model orientativ de Hotărâre de aprobare a proiectului, anexat ghidului solicitantului).

1. **Raportul privind stadiul fizic al investiţiei**

Pentru proiectele de investiţii pentru care execuţia de lucrări a fost demarată, iar investiţiile nu au fost încheiate în mod fizic, precum și în cazul în care lucrările nu au fost implementate integral până la depunerea cererii de finanțare se va anexa un raport privind stadiul fizic al lucrărilor asumat de către reprezentantul legal al solicitantului, de către dirigintele de şantier şi de către constructor (**Modelul E** la prezentul ghid). Raportul respectiv va fi însoţit de devize generale detaliate ale: lucrărilor executate şi platite, lucrărilor executate şi neplătite şi respectiv lucrărilor rămase de executat.

1. **Pentru monumentele istorice,** **Avizul Ministerului Culturii sau, după caz, al serviciilor publice deconcentrate ale Ministerului Culturii, Obligaţia privind folosinţa monumentului istoric, extras din Ordinul de clasare a monumentului istoric**

Pentru imobilele monumente istorice sau amplasate într-o zonă de protecție a monumentelor istorice și/sau în zone construite protejate aprobate conform legii, se va depune Avizul Ministerului Culturii sau, după caz, al serviciilor publice deconcentrate ale acestuia.

Atenție! Lipsa acestui aviz sau existenţa unui aviz nefavorabil va determina respingerea proiectului.

Pentru dovedirea faptului că obiectivul de patrimoniu, obiect al proiectului propus spre finanţare este clasat şi se află în Lista monumentelor istorice actualizată se va depune și Obligația privind folosința monumentului istoric - Document întocmit în conformitate cu Ordinul nr.2684 din 18 iunie 2003 privind aprobarea Metodologiei de întocmire a Obligației privind folosința monumentului istoric şi a conținutului acesteia, emis de Ministerul Culturii şi Cultelor.

Ordinul de clasare a monumentului istoric emis de ministrul culturii cu identificarea/marcarea nr. crt/codului LMI/denumirea/localitatea/adresa/datarea.Pentru dovedirea faptului că obiectivul de patrimoniu, obiect al proiectului propus spre finanţare este clasat şi se află în Lista monumentelor istorice actualizată. Este suficientă anexarea paginii/paginilor relevante din document, dacă se poate identifica MO în care a fost publicat Ordinul de clasare.

1. **Macheta privind analiza și previziunea financiară**

Solicitantul sau liderul, în cazul parteneriatului, va completa Macheta privind analiza și previziunea financiară, inclusiv modelul de calcul al profitului, **Anexa 13** la prezentul Ghid.

În cadrul etapei de evaluare tehnică și financiară experții evaluatori pot solicita macheta financiară privind analiza și previziunea financiară, în format electronic - format excel, pentru verificarea corectitudinii datelor completate.

1. **Documente privind datele financiare ale solicitanților (dacă este cazul)**

Se vor anexa:

* Ultimul Bilanţ contabil vizat de Administraţia financiară, inclusiv contul de rezultat patrimonial, contul de execuție bugetară - ultimul exercițiu financiar încheiat;
* Indicatori de execuţie bugetară anuali (conform Anexa nr. 2 la O.M.A.I-O.M.F.P nr. 244/2651/2010 “pentru aprobarea metodologiilor de aplicare a prevederilor art. 14 alin. (7), ale art. 57 alin. (2^1) si ale art. 76^1 alin. (1) lit. e) din Legea nr. 273/2006 privind finantele publice locale”) - ultimul exercițiu financiar încheiat;
* Anexa nr. 1.3 la norme şi proceduri, Calculul gradului de îndatorare - ultimul exercițiu financiar încheiat.

Acolo unde metodologia impune calcularea de indicatori trimestriali, se vor atașa indicatorii execuției bugetare pe bilanțurile trimestriale (31.03, 30.06, 30.09, 31.12).

Situațiile financiare trebuie să acopere întregul exercițiu financiar încheiat precedent datei de depunere a cererii de finanțare.

În cazul parteneriatelor, situațiile financiare vor fi depuse de către toți membrii parteneriatului.

În cererea de finanțare, pe baza situațiilor financiare și a altor informații din documentele anexate se vor prezenta valorile următorilor indicatori, după caz (a se vedea Grila ETF): Gradul de îndatorare, gradul de realizare a veniturilor totale, ponderea veniturilor pentru investiții în venituri totale, rata internă de rentabilitate economică, rata internă de rentabilitate financiară, după caz (a se vedea inclusiv Macheta financiară, acolo unde cazul).

1. **Decizia/deciziile etapei de încadrare a proiectului în procedura de evaluare a impactului asupra mediului sau Clasarea notificarii** emisă de Autoritatea pentru Protecția Mediului, în conformitate cu legislaţia naţională aplicabilă privind evaluarea impactului anumitor proiecte publice şi private asupra mediului, cu completările şi modificările ulterioare.

**sau**

**Decizia/deciziile finală/e emisă de autoritatea competentă privind evaluarea impactului asupra mediului** (pentru proiectele de investiţii pentru care execuţia de lucrări a fost demarată și care nu au fost încheiate în mod fizic sau financiar înainte de depunerea cererii de finanțare) - Nuse accepta decizia inițială de încadrare a proiectului în procedura de evaluare a impactului asupra mediului sau alte decizii intermediare din cadrul procesului de evaluare.

Neprezentarea documentului obligatoriu solicitat determină respingerea proiectului în etapa de evaluare tehnico-financiară.

1. **Planul de marketing (în cazul intervențiilor de tip D)**

Planul de marketing are scopul de a prezenta modul de valorificare a obiectivului propus spre finanţare şi contribuţia acestuia la dezvoltarea locală.

Documentul mai sus menţionat trebuie întocmit conform Anexei Plan de marketing (Model F) prezentată în prezentul Ghid. Acesta va fi asumat de către elaborator și de către reprezentantul legal/persoana împuternicită.

În cadrul Planului de marketing va fi realizată evaluarea nevoilor și o analiză adecvată a cererii pentru serviciile furnizate. Planul de marketing va conţine măsuri de valorificare a patrimoniului cultural/turistic, de promovare a diversității culturale, de facilitare a accesului la cultură, de stimulare a capacitării comunității în contextul inițiativelor culturale, după caz.

De asemenea, în cadrul planului de marketing este prezentat planul anual de întreținere și modalitatea de asigurare a sustenabilităţii obiectivului de investiţii.

1. **Adresa eliberată de Direcția/Serviciul de Evidență a Persoanelor de la nivelul UAT solicitant de finanțare,** referitoare la populația deservită de proiect, în care să fieprecizat în mod explicit care este populația care locuiește pe o rază de 2 km în jurul locației de implementare, inclusiv populația rezidentă din zona de intervenție a proiectului.

**Atenție!** Pentru a evita dubla contabilizare a locuitorilor, în situația în care prin proiect se propune amenajarea mai multor amplasamente, în adresă se vor indica atât informațiile aferente fiecărui amplasament în parte, cât și informațiile aferente întregului proiect, referitor la populația care locuiește pe o rază de 2 km față de spațiul public amenajat, inclusiv populația rezidentă din zonele de intervențe ale proiectului.

1. **Documente justificative privind caracterul de teren degradat/dezafectat/abandonat/ neutilizat,** de exemplu: extras relevant din Registrul local al spațiilor verzi, fișa terenului degradat, obiect al investiției, dacă este cazul, și/sau orice alte documente considerate relevante pentru a demonstra caracterul de teren degradat/ dezafectat/ abandonat/ neutilizat, în funcție de situație
2. Declarația privind eligibilitatea TVA - Anexele 17.a și 17.b.
3. Bugetul proiectului – Anexa 14;
4. Anexa 21 – Declaratie privind beneficiarul/beneficiarii real/i, Anexa 22.1 Declarația privind beneficiarul/beneficiarii real/i – contractant/subcontractant, Anexa 22 Situație centralizatoare privind beneficiarul/i real/i ai finanțării

Anexele se vor depune de către:

1. Solicitanții de finanțare - persoane juridice supuse obligației de înregistrare în registrul comerțului și de ONG-uri, în conformitate cu Legea nr. 129/2019 pentru prevenirea și combaterea spălării banilor și finanțării terorismului;
2. Solicitanții de finanțare – altele decât entitățile menționate la punctul a) pentru contractanții/subcontractanții, persoane juridice supuse obligației de înregistrare în registrul comerțului și de ONG-uri, în conformitate cu Legea nr. 129/2019 pentru prevenirea și combaterea spălării banilor și finanțării terorismului.
3. **Alte documente ce pot oferi informații suplimentare sau pot conduce la obținerea unui punctaj suplimentar în etapa de evaluare tehnică și financiară (ex. maturitatea proiectului, etc):**

* În cazul în care echipa de proiect a fost stabilită, se vor anexa CV-urile membrilor echipei de proiect şi fişele de post;
* Ultimele date oficiale INS, alte documente/documentații relevante privind populația care are acces la infrastructuri care vor fi sprijinite pentru regenerarea urbană;
* Documente justificative privind derularea procesului participativ;
* Documente prin care să se dovedească faptul că pentru partenerul UAT Comuna s-a înregistrat pe o perioadă de trei ani înainte de depunerea proiectelor la finanţare din fonduri externe nerambursabile, o creştere continuă a numărului de locuitori;
* Orice alte documente care se consideră a fi necesare pentru demonstrarea criteriilor de selectie (legate de încadrarea în zona marginalizată, grupuri defavorizate, contribuția la temele orizontale, complementaritatea cu alte proiecte, contribuția la dezvoltarea economică a zonei vizate, etc);
* Documente care fac dovada includerii localității in circuitul turistic;
* Document doveditor privind starea drumurilor/ruta mijloacelor de transport public;
* Document emis de institutii culturale pentru dovedirea relevanței obiectivului cultural pentru istoria locală;
* Documente privind susținerea investiției din partea entităților locale.

Notă: În cazul în care un document anexat la cererea de finanțare (studiu, aviz etc.) conține diferențe de denumire față de titlul investiţiei din cererea de finantare (datorită faptului că a fost emis înainte ca titlul final să fie stabilit), sau în alte cazuri similare referitoare la titlul proiectului, se poate accepta o declarație din partea solicitantului care să certifice că respectivele documente se referă la aceeași investiție, iar aceasta va fi anexată la cererea de finanțare.

## Aspecte administrative privind depunerea cererii de finanțare

Cererea de finanțare depusă de solicitanți respectă modelul cadru aprobat prin Ordin al ministrului investițiilor și proiectelor europene nr. 1777 din 03.05.2023.

Cererile de finanțare pot fi depuse doar în perioada menționată în cadrul ghidului specific, în cadrul sistemului MySMIS2021, derularea etapelor de evaluare, selecție și contractare realizându-se prin intermediul acestui sistem informatic. Pentru unele din anexele enumerate la cererea de finanţare, acest ghid conţine modele standard sau modele recomandate.

Celelalte documente (ex. Decizia etapei de încadrare a proiectului în procedura de evaluare a impactului asupra mediului, Documentul privind identificarea reprezentantului legal al solicitantului de finanțare, Certificatul de Urbanism etc) vor fi scanate, salvate în format PDF, semnate digital şi încărcate în sistemul informatic MySMIS2021 la transmiterea cererii de finanţare sau la solicitarea AM PR SE în cadrul procesului de evaluare, selecție și contractare, în conformitate cu prevederile Ghidului solicitantului.

Documentele încărcate în sistemul informatic MySMIS2021 ca parte integrantă a documentaţiei cererii de finanţare, trebuie să fie lizibile, ușor de identificat, denumite corespunzător şi complete. Se recomandă scanarea planşelor, schiţelor, tabelelor de dimensiuni mari, la o rezoluţie adecvată pentru a asigura lizibilitatea.

## Anexele şi documentele obligatorii la momentul contractării

În etapa de contractare, solicitanții și partenerii trebuie să facă dovada celor declarate prin Declarația unică, respectiv să prezinte documentele suport prin care fac dovada îndeplinirii tuturor criteriilor de eligibilitate.

* + - 1. **Documentele statutare ale solicitantului și, dacă este cazul, ale partenerilor.**

Vor fi prezentate, după caz:

* **Pentru Unitățile Administrativ – Teritoriale Orașe/Comune,** după caz:
* Hotărârea judecătorească de validare a mandatului Primarului (sau orice alte documente din care să rezulte calitatea de reprezentant legal, pentru situații particulare);
* Ordinul prefectului privind constituirea Consilului Local;
* Hotărâre/decizie/alt act administrativ de numire a conducătorului instituției publice locale;
* Hotărârea Consiliului Local – după caz, de înfiinţare a instituției sau serviciului public, precum și, dacă e cazul, alte documente din care să reiasă încadrarea solicitantului în această categorie;
* **Pentru Unitățile Administrativ – Teritoriale Județe:**
* Hotărârea judecătorească de validare a mandatului Președintelui Consiliului Județean (sau orice alte documente din care să rezulte calitatea de reprezentant legal, pentru situații particulare);
* Ordinul prefectului privind constituirea Consilului Judeţean;
* Hotărâre/decizie/alt act administrativ de numire a conducătorului instituției publice locale;
* Hotărârea Consiliului Judeţean - de înfiinţare a instituției sau serviciului public, precum și, dacă e cazul, alte documente din care să reiasă încadrarea solicitantului în această categorie;
* **Pentru Asociațiile de Dezvoltare Intercomunitară** înființate conform prevederilor legale
* Documentele statutare ale solicitantului, Actul constitutiv, în copie, împreună cu toate modificările, unde este cazul; Statutul asociaţiei, împreună cu toate modificările, unde este cazul, şi Dovada dobândirii personalităţii juridice a asociaţiei - certificatul de înscriere în Registrul asociaţiilor şi fundaţiilor, respectiv hotărârea judecătorească privind constituirea ADI.
* **Statutul şi actul constitutiv al Zonei metropolitane**, elaborate în conformitate cu prevederile Legii 246/2022 si a OUG 57/2019, cu modificarile și completările ulterioare;
* **Pentru unitățile de cult:**

a) statutul sau codul canonic ***şi***

b) actul de înfiinţare a unităţii de cult sau adeverinţă de funcţionare ***şi***

c) documentul de numire sau documentul de constatare a alegerii reprezentantului legal

toate documentele conform reglementărilor specifice fiecărui cult recunoscut în România.

* **Pentru asociații și fundații**

1. actul constitutiv ***și***
2. statutul asociaţiei/fundației ***și***
3. certificatul de înscriere în Registrul asociaţiilor şi fundaţiilor;
4. certificatul de înregistrare fiscală.

**Notă**: Organizațiile de Management al Destinațiilor Turistice(OMD) trebuie să prezinte avizul emis de către Ministerul Economiei, Antreprenoriatului și Turismului conform Ordinului nr. 626/2023 pentru modificarea și completarea Procedurii de avizare a organizațiilor de management al destinației, aprobată prin Ordinul ministrului antreprenoriatului și turismului nr. 1.293/2022 si extras din lista actualizată a OMD-urilor avizate de Ministerul Economiei, Antreprenoriatului și Turismului.

Alte documente ce atesta calitatea de partener eligibil, in cazuri particulare.

* + - 1. **Mandatul special/ împuternicirea specială** pentru semnarea anumitor anexe/secţiuni la cererea de finanțare (dacă este cazul).
      2. **Acordul privind implementarea în parteneriat a proiectului**

În cazul proiectelor implementate în parteneriat se va anexa în mod obligatoriu Acordul privind implementarea proiectului în parteneriat, încheiat între parteneri, care va prezenta elementele de conținut minime din legislația națională aplicabilă fondurilor nerambursabile pentru perioada 2021 – 2027, inclusiv va fi prevăzută în clar contribuția fiecărui partener la cheltuielile proiectului (se vedea Modelul Acordului de Parteneriat anexat la ghid – Anexa 3).

Totodată, se vor anexa hotărârile/deciziile/ordinele de aprobare a Acordului de Parteneriat.

*Acordul de parteneriat va fi însoțit și de dovada selectării transparente a partenerului privat, în cazul parteneriatului cu asociații și fundații**,* *respectiv,* raportul privind procedura de alegere a partenerilor din sectorul privat.

Procedura privind alegerea partenerilor din sectorul privat, prevăzută la [art. 34 alin. (1) din](https://legislatie.just.ro/Public/DetaliiDocumentAfis/249731) OUG133/2021, se consideră îndeplinită numai dacă liderul face dovada îndeplinirii prevederilor art. 46(7) din Normele metodologice aprobate prin HG nr. 829/2022, prin intermediul paginii proprii de internet și demonstrează, prin elaborarea unui raport, că în selecția partenerului/partenerilor a respectat următoarele condiții:

* 1. a selectat una sau mai multe dintre entitățile private care au răspuns anunțului public în baza

unor criterii transparente;

* 1. organizația/organizațiile selectată/selectate are/au domenii de activitate în concordanță cu obiectivele specifice ale proiectului;
  2. în procesul de selecție a partenerului/partenerilor s-a respectat principiul utilizării eficiente a fondurilor publice.

* + - 1. **Hotărârea/Decizia de aprobare a proiectului și a cheltuielilor legate de proiect (Model C)** - se depune la momentul depunerii cererii de finanțare doar în cazul proiectelor de investiții pentru care execuția de lucrări a fost demarată, însă investițiile nu au fost încheiate în mod fizic, precum și în cazul în care lucrările nu au fost implementate integral până la momentul depunerii cererii de finanțare și în cazul depunerii PT împreună cu cererea de finanțare

Acest document se depune și în cazul în care s-a atribuit contractul de lucrări înainte de depunerea cererii de finanțare.

În cazul proiectelor implementate în parteneriat, toți membrii parteneriatului vor depune această hotărâre (se va vedea Model C - Model orientativ de hotărâre de aprobare a proiectului, anexat ghidului solicitantului).

Pentru unităţile de cult se va depune Hotărârea organelor de conducere a unităţii de cult, de aprobare a proiectului şi a cheltuielilor legate de proiect şi a Acordului de parteneriat (dacă este cazul), în conformitate cu prevederile statutelor sau canoanelor cultelor recunoscute în România .

Pentru ONG-uri se va depune Hotărârea Adunării Generale a Asociaţilor / Consiliului Director de aprobare a proiectului, a cheltuielilor legate de proiect şi a Acordului de parteneriat (unde este cazul).

* + - 1. *În cazul în care beneficiarul a anexat la depunerea CF dovada  depunerii documentației în vederea primirii deciziei finale* **- Decizia finala emisa de autoritatea competentă privind Evaluarea Strategică de Mediu  a S.T., conform H.G. nr. 1076/2004** *(în această etapă sau ca angajament cel mai târziu, înainte de efectuarea primei plăți).*
      2. **Documente prin care se atestă dreptul real deținut asupra obiectivului proiectului**

Pentru dovedirea dreptului mai sus mentionat, existent la momentul depunerii cererii de finanțare, se vor anexa următoarele documente:

* *Extras de carte funciară* din care să rezulte dreptul real deținut, precum și intabularea imobilului respectiv, absența sarcinilor incompatibile cu investiția.
* *Plan de amplasament vizat de* OCPI pentru imobilele pe care se propune a se realiza investiția în cadrul proiectului, plan în care să fie evidențiate inclusiv numerele cadastrale, doar in cazul in care extrasul de carte funciară nu include o schiță cadastrală;
* *Tabelul centralizator asupra numerelor cadastrale, obiectivele de investiție asupra cărora se realizează în cadrul acestora, precum și suprafețele aferente* – conform modelului anexat Ghidului solicitantului, **Model B** la prezentul ghid;
* *Hotărârea/actul juridic* prin care să se demonstreze că solicitantul detine dreptul real asupra imobilului obiect al investiţiei/proiectului, conform prevederilor legale în vigoare (cu exceptia dreptului de proprietate). Hotărârea care să demonstreze că solicitantul deține dreptul care ii permite să realizeze investiția din care rezultă că menținerea acestui drept va acoperi inclusiv perioada de durabilitate a contractului de finanțare.

În cazul intervenţiilor care se realizează în zonele aflate în administrarea A.N.A.R/A.B.A. se va depune:

* *Actul juridic prin care se transmite/se asigură dreptul de folosință asupra terenului din domeniul public și dreptul de execuţie a lucrărilor de construcţii.*

Utilizarea terenurilor din domeniul public al apelor în scopul realizării investiţiilor de interes şi utilitate publică de către autorităţile administraţiei publice centrale sau locale este permisă în baza unui Acord/Protocol încheiat de solicitant/parteneri cu Administraţia Naţională „Apele Române“, prin Administrația Bazinală de Apă, conform prevederilor art. 25 alin. (5) din Legea apelor nr. 107/1996, cu modificările și completările ulterioare.

În cazul în care prin proiect se achiziționează teren necesar implementării proiectului, se va atașa de asemenea raportul expertului ANEVAR, privind valoarea terenului achiziționat (conform HG 353/2012 pentru aprobarea Regulamentului de organizare și funcționare a Uniunii Naționale a Evaluatorilor Autorizați din România precum și Ordonanța nr 24/2011 privind unele măsuri în domeniul evaluării bunurilor).

Conform prevederilor art. 25 alin. (7) din Legea apelor nr. 107/1996, cu modificările și completările ulterioare, prin derogare de la prevederile art. 1 alin. (1) din *Legea nr. 50/1991 privind autorizarea executării lucrărilor de construcţii, republicată, cu modificările şi completările ulterioare*, pentru executarea lucrărilor de construcţii de utilitate publică şi de interes naţional, judeţean sau local, titularul poate dobândi un drept de creanţă asupra terenului din domeniul public, pentru şi pe timpul realizării lucrărilor.

Pentru investitiile privind construirea/extinderea/modernizare sistemelor informatice, de iluminat public, precum și alte tipuri de investiții care nu necesită autorizație de construire solicitantul poate deține un drept de folosință, transmis prin orice tip de operațiune juridică.

Pentru dovedirea dreptului de folosință se vor depune următoarele documente:

* *Un plan de amplasament* pentru imobilele pe care se propune a se realiza investiţia în cadrul proiectului. Nu este obligatoriu ca acest plan să fie vizat de OCPI.
* *Actul juridic* prin care se transmite/se asigură dreptul de folosință: de ex. contract de comodat, contract de închiriere etc, conform prevederilor legale în vigoare. Menținerea acestui drept va acoperi inclusiv perioada de durabilitate a contractului de finanţare;
* *Acordul proprietarului* pentru realizarea activităților proiectului și menținerea investiției pentru o perioadă care să acopere perioada de durabilitate a contractului de finanţare(acordul operatorului de rețele de iluminat public sau de supraveghere video pentru realizarea activităților proiectului și menținerea investiției pentru o perioadă care să acopere durabilitatea proiectului, dacă este cazul, acordul proprietarului bunurilor/ imobilelor/ stâlpilor pe care se vor monta elemente de iluminat public sau de supraveghere video, dacă este cazul).

**Toate documentele menționate anterior trebuie:**

* **să fie atotcuprinzătoare pentru datele menționate în cadrul documentației tehnico-economice cu privire la localizarea/poziționarea/suprafața investiției;**
* **să ateste deținerea dreptului prevăzut de ghid înainte de depunerea cererii de finanțare sau eventualele modificări intervenite de la momentul depunerii cererii de finanțare să nu fie de natură să afecteze îndeplinirea criteriului privind deținerea unui drept solicitat prin ghidul solicitantului;**
* **să acopere inclusiv perioada de durabilitate a contractului de finanțare.**

Pentru proiectele care implică lucrări aferente sistemului de iluminat public si/sau sistemului de supraveghere video, se vor anexa documentele care demonstrează deținerea pentru bunurile/imobilele/stâlpii pe/în care se instalează componentele sistemelor respective, de la momentul depunerii cererii de finanțare, a unui drept real, pe o perioadă care să acopere inclusiv perioada de durabilitate a contractului de finanțare, respectiv 5 ani de la efectuarea plății finale în cadrul contractului de finanțare.

Drepturile reale asupra obiectivului de investiție nu pot fi grevate de sarcini, nu pot face obiectul unor garanții, cesionări și nici a unei alte forme de sarcini care ar putea afecta dreptul de proprietate, respectiv dreptul real, după caz, al solicitantului pe perioada de implementare și pe perioada în care este asigurat caracterul durabil, reglementat la art. 65 din Regulamentul (UE) 2021/1060, cu modificările și completările ulterioare, al proiectului care face obiectul contractului de finanțare.

În situația în care cererea de finanțare este selectată pentru contractare, solicitantul are obligația să asigure valabilitatea autorizației de construire și corespondența cu obiectivul finanțat și la semnarea contractului de finanțare.

* + - 1. **Formularul bugetar F23**- "Fişa proiectului finanțat/propus la finanțare în cadrul programelor aferente Politicii de coeziune a Uniunii Europene", prevăzut de Scrisoarea-cadru privind contextul macroeconomic, în conformitate cu HG nr. 829/2022.
      2. **Formularul nr. 1 - Fişă de fundamentare** - Proiect propus la finanţare/finanţat din fonduri europene în conformitate cu HG nr. 829/2022.
      3. **Certificat de atestare fiscală pentru solicitant și partener, referitor la obligațiile de plată la bugetul local și bugetul de stat**, din care să reiasă că solicitantul/partenerul și-a achitat obligațiile de plată nete la bugetul de stat și respectiv, bugetul local, în cuantumul stabilit de legislația în vigoare. Certificatele de atestare fiscală trebuie să fie în termen de valabilitate.
      4. **Certificatul de cazier fiscal al solicitantului/partenerului**. Certificatul de cazier fiscal trebuie să fie în termen de valabilitate.
      5. **Certificatul de cazier judiciar al solicitantului/partenerului.** Certificatul de cazier judiciar trebuie să fie în termen de valabilitate.
      6. **Certificatul de cazier judiciar al reprezentantului legal al solicitantului/**partenerului. Certificatul de cazier judiciar trebuie să fie în termen de valabilitate.
      7. **Plan de monitorizare a proiectului (Anexa 2).**
      8. **În cazul proiectelor care se înscriu în categoria B- dovada privind statutul de stațiune turistică cât şi statut de staţiune balneară, climatică sau balneoclimatică a localității in care se implementează proiectul**.
      9. **Alte documente solicitate**
* *Avizul operatorilor de utilităţi publice* (dacă este cazul), pentru investiţii privind reţelele sistemelor de alimentare cu apă/de canalizare a apelor uzate şi a apelor pluviale/de iluminat public;
* În cazul proiectelor care vizează *Dezvoltarea și punerea in valoare a stațiunilor turistice urbane, balneare și balneoclimaterice (categoria C de activitati) – actul juridic ce atestă că localitatea în care se implementeaza proiectul are* statut de stațiune turistică definite conform legii HG 852 din 2008, pentru aprobarea normelor şi criteriilor de atestare a staţiunilor turistice, cu modificările şi completările ulterioare și/sau statut de staţiune balneară, climatică şi balneoclimatică în conformitate cu prevederile OG nr. 109/2000, respectiv HG 377/2020 privind staţiunile balneare, climatice şi balneoclimatice, cu modificările şi completările ulterioare.
  + - 1. **Orice alt document din lista celor anexate la formularul cererii de finanțare, actualizat, dacă au intervenit modificări.**

Netransmiterea, în etapa contractuală, a oricărui document obligatoriu, în termenul solicitat, poate conduce la respingerea cererii de finanțare.

Verificarea îndeplinirii condițiilor de eligibilitate se realizează pe baza informațiilor și documentelor prezentate de solicitant, inclusiv ca răspuns la solicitarea de clarificări, a celor disponibile AM PR Sud-Est din bazele de date administrate de alte instituții publice, pe baza protocoalelor încheiate cu acestea și a informațiilor și documentelor care au însoțit cererea de finanțare disponibile în sistemul informatic MySMIS2021.

## Renunțarea la cererea de finanțare

Pe tot parcursul procesului de evaluare, selecție și contractare, un solicitant are dreptul de a renunța la cererea de finanțare depusă. Renunțarea poate fi făcută doar de reprezentantul legal/persoana împuternicită al/a solicitantului/liderului de parteneriat, prin sistemul informatic MySMIS2021.

Documentația cererii de finanțare și a anexelor depuse va fi arhivată corespunzător procedurilor specifice.

Un proiect retras de la finanțare poate fi redepus în cadrul aceluiași apel de proiecte în condițiile în care acesta este deschis, conform termenelor precizate în cadrul ghidului solicitantului de finanțare, și va fi tratat ca un proiect nou.

# PROCESUL DE EVALUARE, SELECȚIE ȘI CONTRACTARE A PROIECTELOR

## Principalele etape ale procesului de evaluare, selecție și contractare

Procesul de evaluare și selecție a proiectelor se realizează în conformitate cu prevederile art. 69, art. 72, art. 73 ale Regulamentului (UE) nr. 1060/2021 al Parlamentului European și al Consiliului de stabilire a dispozițiilor comune privind Fondul european de dezvoltare regională, Fondul social european Plus, Fondul de coeziune, Fondul de tranziție justa și Fondul european pentru pescuit, afaceri maritime si acvacultura si de instituire a unor norme financiare aplicabile acestor fonduri, precum si Fondului pentru azil si migrație, Fondului pentru securitate interna si Instrumentului pentru managementul frontierelor si de vize (RDC).

Ulterior depunerii, cererile de finanțare vor intra în etapele de evaluare și selecție în urma cărora vor fi finanțate doar proiectele care întrunesc toate condițiile de eligibilitate și care în urma evaluării tehnice și financiare sunt admise și se încadrează în alocarea apelului de proiecte respectiv.

În urma verificării documentațiilor de contractare, AM își rezervă dreptul de a refuza contractarea unor proiecte care nu îndeplinesc criteriile de evaluare și selecție, inclusiv de conformitate administrativă și eligibilitate, atât la momentul depunerii cererii de finanțare, cât și în etapa contractuală. În acest sens, AM va respinge documentațiile de contractare, oferind posibilitatea solicitanților să depună contestații în conformitate cu prevederile prezentului ghid.

Inducerea în eroare a instituţiilor care gestionează fonduri europene, inclusiv furnizarea de informaţii eronate şi/sau contradictorii în mod intenţionat, se pedepsesc conform legii.

**Prioritizarea proiectelor de către structura partenerială**

Structura parteneriala de la nivelul orașului/ST va realiza prioritizarea proiectelor in functie de criteriile de prioritizare stabilite in cadrul Comitetului de Monitorizare a ST.

Se vor depune în vederea selectării de către AM PR SE, coform criteriilor de eligibilitate și selecție aprobate de CM PR SE, doar proiectele prioritizate de structura partenerială.

Criteriile indicative de prioritizare a proiectelor au în vedere respectarea unei abordari teritoriale (placed based approach), asigurarea de efecte sinergice cu alte proiecte aflate in implementare, asigurarea complementarității proiectului, nivelul ridicat de contribuție proprie din partea solicitantului de finanțare, atragerea de investiții care să stimuleze activitatea economică în zonă, asigurarea unei dezvoltări spațiale durabile, contribuția proiectului la asigurarea unei coeziuni sociale, contribuția proiectului la integrarea unor comunități marginalizate sau persoane aflate în risc de excluziune socială, proiectul vizează implicarea socității civile în activitățile de implementare a proiectului (acceptarea de pacte de integritate pentru monitorizarea procedurilor de achiziție și pe parcursul implementării proiectului), gradul de maturitate al proiectului.

AM PR SE va verifica modul în care Structura partenerială a realizat procesul de prioritizare și implicarea partenerilor economico-sociali în procesul de elaborare și monitorizare a SIDU/ SID/ST și de prioritizare a proiectelor (Anexa 9.1 Lista de verificare proces prioritizare proiecte).

## Conformitate administrativă – Declarația unică a solicitantului

Respectarea cerințelor de ordin administrativ și îndeplinirea condițiilor de eligibilitate, așa cum sunt prevăzute în Ghidul Solicitantului, sunt asumate prin Declarația unică a solicitantului/ partenerului care se depune odată cu cererea de finanțare, urmând ca în situația în care, după evaluarea tehnică și financiară, proiectul este propus pentru contractare, solicitantul/ partenerul să facă, prin documente justificative încarcate în sistemul informatic MySMIS 2021 dovada îndeplinirii condițiilor de eligibilitate prevăzute de Ghidul Solicitantului în etapa de contractare.

Etapa de evaluare a conformității administrative este complet digitalizată și este realizată automat prin sistemul informatic MySMIS2021, pe baza declarației unice, a cererii de finanțare, a bugetului și documentelor suport, a documentelor justificative și a anexelor la cererea de finanțare încărcate de către solicitant în sistemul informatic MySMIS2021.

Corectitudinea documentelor încărcate în MySMIS2021 (documente aferente proiectului propus/în termen de valabilitate/care respectă legislația în vigoare la momentul depunerii etc) necesare pentru verificarea digitalizată a conformității administrative reprezintă răspunderea solicitantului de finanțare. Nerespectarea acestei cerințe poate conduce la respingerea proiectului în urmatoarele etape de selecție și contractare.

## Etapa de evaluare preliminară – dacă este cazul (specific pentru intervențiile FSE+)

Această secțiune nu se aplică prezentului apel.

## Evaluarea tehnică și financiară.Criterii de evaluare tehnică și financiară

**Sub-etapa - Verificare admisibilitate SIDU/SDU/ST –** **Da/Nu**

În cazul în care, odată cu prima cerere de finanţare depusă în cadrul acestei Acțiuni, solicitantul anexează SIDU/SDU/ST (inclusiv Hotărârea de aprobare, dovada depunerii documentației în vederea primirii deciziei finale /Decizia finală privind Evaluarea Strategică de Mediu și dovezile privind parcurgerea procesului de consultare publică), în paralel cu parcurgerea evaluării tehnico- financiare, se va parcurge etapa de verificare a conformității administrative și a admisibilităţii strategiei teritotale.

SIDU/SDU/Strategia teritorială se depune și se verifică o singură dată pentru o unitate administrativ teritorială, odată cu primul proiect depus de către UAT respectivă, pe baza metodologiei de evaluare a ST.

Criteriile de evaluare și selecție pentru SIDU/SDU/ST sunt detaliate în Anexa 9. Grila verificare ST la Ghidul solicitantului de finanțare. Aceasta tratează toate criteriile de finanțare menționate în cadrul ghidului solicitantului de finanțare și anexelor acestuia aferente SIDU/SDU/ST.

Respingerea SIDU/SDU/ST aferent unui solicitant de finanțare conduce la respingerea automată a tuturor cererilor de finanțare depuse de către respectivul solicitant de finanțare în sistemul electronic MYSMIS. Respingerea se va face fără evaluarea întregii cereri de finanțare, ci exclusiv a criteriilor legate de ST.

Solicitantul de finanțare are posibilitatea redepunerii cererii de finanțare, inclusiv a SIDU/SDU/ST în cadrul aceluiași apel de proiecte, cu condiția respectării termenului limită sau a condițiilor de închidere a apelului, stabilite prin ghidul solicitantului de finanțare aplicabil.

Etapa de verificare adminisibilitate SIDU/SDU/ST va fi realizată de un expert din cadrul AM și este premergătoare completării grilei de evaluare tehnico-financiară. Expertul va completa grilele privind admisibilitatea SIDU/SDU/ST.

Dacă în urma acestei etape, proiectul primește NU la a) și/sau b) atunci proiectul va fi respins de finanțare și nu se va completa grila ETF. În cazul în care SIDU/SDU/ST au făcut obiectul verificării admisibilității la o cerere de finanțare depusă și evaluată anterior și au fost declarate admisibile, admisibilitatea acestora nu se va mai verifica odată cu această cerere de finanțare, completându-se cu NA la punctele a) și b). Se vor insera la observații detalii privind momentul declarării SIDU/SDU/ST ca fiind admisibile.

**Sub-etapa – Evaluare tehnico-financiară a cererii de finanțare**

Evaluarea tehnică și financiară se va realiza în baza grilei de evaluare tehnică și financiară, prezentată în Anexa 6.a.Grila ETF 6 1 Regenerare urbană, Anexa 6.b. Grila ETF 6.1 Patrimoniu cultural, turistic respectiv Anexa 7a - Grila de analiză a conformității și calității SF, Anexa 7b - Grila de analiză a conformității și calității DALI, Anexa 7c - Grila de analiză a conformității și calității SF cu elemente DALI sau Anexa 7d - Grila de verificare a conformității Proiectului Tehnic.

Instrucțiunile de completare a grilei ETF sunt cele menționate in cadrul anexei 6c- Instructuni de completare a grilei ETF, anexa la Ghid.

Această etapă va permite aprecierea gradului în care proiectul răspunde obiectivelor priorității/obiectivului specific, acțiunii, a calităţii și maturității proiectului și a contribuției la promovarea dezvoltării durabile, a egalității de şanse, de gen și nediscriminarii etc.

In cadrul etapei de depunere a cererii de finantare, solicitantul  are posibilitatea sa realizeze o  autoevaluare a proiectului  folosind Anexa 6.a.Grila ETF 6 1 Regenerare urbană, Anexa 6.b. Grila ETF 6.1 Patrimoniu cultural, turistic

Autoevaluarea este însă pur orientativă, punctajul final în baza căruia se decide trecerea în etapa de contractare a unui proiect, fiind cel obținut ca urmare a evaluării tehnice și financiare realizată de către comisiile de evaluare.

Pe parcursul procesului de evaluare tehnică și financiară, comisia de evaluare poate solicita clarificări, fără a se impune limite în ceea ce privește numărul de clarificări.

Astfel, comisia de evaluare va formula câte clarificări va considera necesar pentru evaluarea cererii de finanțare, cu respectarea aplicarii unui tratament egal si nediscriminatoriu tuturor solicitantilor si a respectarii termenului maxim procedural de desfasurare a evaluarii.

Răspunsul la solicitarea de clarificări se va încărca în sistemul informatic MySMIS2021 și nu trebuie să introducă elemente/ îmbunătățiri/ documente noi de natură să modifice proiectul inițial, ci trebuie să se refere la informațiile deja existente în cadrul CF și a anexelor acesteia. Punctarea proiectelor se va face în baza informațiilor prezentate în cererea de finanțare și a răspunsurilor la solicitările de clarificări.

Încazul în care documentele obligatorii (cu exceptia documentatiei tehnico-economice) la depunerea cererii de finanțare necesare pentru evaluarea tehnică și financiară a proiectului nu au fost atașate la depunerea cererii de finanțare, se poate accepta depunerea lor ca urmare a unei solicitări de clarificări cu condiția ca acestea să fi fost emise până la data depunerii cererii de finanțare. Nu se acceptă depunerea unor documente obligatorii emise ulterior depunerii cererii de finanțare. În acest sens, solicitantul trebuie să prezinte dovada întocmirii documentelor înaintea depunerii cererii de finanțare.

Termenul de răspuns va fi rezonabil raportat la complexitatea clarificărilor (maxim 5 lucrătoare din ziua lucrătoare imediat următoare transmiterii solicitării prin sistemul electronic), cu posibilitatea de prelungire la cererea beneficiarului (maxim 10 zile lucrătoare peste termenul inițial indicat în solicitarea de clarificări, o singură dată pe întreaga perioadă a procesului de evaluare).

În lipsa unor răspunsuri la clarificări AM va lua decizia de selectare sau respingere a proiectelor în vederea finanțării pe baza informațiilor existente.

Grilele de evaluare tehnică și financiară se completează și se generează în sistemul informatic MySMIS2021. Evaluatorii independenți vor verifica inclusiv criteriile sau subcriteriile utilizate pentru evaluarea tehnică și financiară complet digitalizabile și punctajele aferente acestora.

Etapa de evaluare tehnică și financiară va include și analiza conformității SF/DALI/PT, după caz în concordanță cu prevederile prezentului ghid.

În cazul proiectelor pentru care evaluarea tehnică și financiară se realizează la nivel DALI/SF, proiectul tehnic va face obiectul verificării în perioada de implementare, în baza grilei tehnice specifice.

***Atenție!***

Proiectul este respins în următoarele situații:

* Dacă proiectul nu face parte din lista proiectelor prioritizate de structura partenerială;
* Dacă în urma evaluării tehnico-financiare obține un punctaj sub pragul de calitate stabilit pentru prezentul apel ;
* Dacă în urma evaluării tehnico-financiare obține 0 puncte la oricare dintre criteriile din cadrul secțiuni II a grilei ETF ;
* Dacă în etapa de evaluare tehnico-financiară, evaluatorii identifică situații de nerespectare a condițiilor de eligibilitate sau conformitate (documente obligatorii lipsa fara de care nu se poate efectuare evaluarea tehnico-financiară ), proiectul poate fi respins ca neeligibil.

**Vizita pe teren**

În cadrul etapei de evaluare tehnică și financiară, se va efectua o vizită la locul de implementare a obiectivului investiţiei. Vizita la faţa locului va fi realizată de către comisia de evaluare formată din experţi independenţi şi reprezentantul AM şi va avea drept scop stabilirea conformității între situaţia prezentată în documentele analizate şi cea din teren.

În acest sens se va completa *Raportul de vizită în teren*, care va fi semnat de către membrii comisiei de evaluare participanți la vizită, reprezentanții AM prezenți în teren, cât și de către reprezentantul legal al solicitantului/persoana împuternicită.

Vizita la faţa locului va fi stabilită de comun acord cu solicitantul finanţării nerambursabile şi va dura o zi. Impactul asupra situaţiei constatate în teren va fi reflectat în grila de evaluare tehnică şi financiară. Vizita la fața locului se va realiza pentru toate proiectele aflate în etapa de evaluare tehnică și financiară.

Ca urmare a vizitei în teren, comisia de evaluare poate depuncta (respinge, după caz) proiectul, în cazul identificării de neconcordanțe între cele menționate în cererea de finanțare/documentația tehnico-economica depusă și cele constatate la vizita pe teren.

În situația în care, ca urmare a vizitei în teren se identifică neconcordanțe între informațiile menționate în cererea de finanțare și anexele depuse și realitatea constatată în teren, acestea se vor consemna în formularul de vizită în teren. Ulterior vizitei, dacă este cazul, pot fi solicitate clarificări pentru remedierea aspectelor identificate, până cel târziu la finalizarea etapei de evaluare tehnică și financiară. Este răspunderea solicitantului în cazul în care solicită amânarea vizitei în teren, iar aspectele identificate în teren nu mai pot fi soluționate pană la expirarea perioadei de evaluare tehnică și financiară mai sus menționată.

La vizita în teren nu vor fi preluate documente, cu excepția cazului în care reprezentantul legal al solicitantului mandatează o terță persoană pentru efectuarea vizitei în teren, caz în care se va prelua ca anexă la raportul de vizită mandatul/decizia de împuternicire în acest sens.

**Criteriile specifice de evaluare tehnică și financiară**

În ceea ce privește criteriile de selecție, grila de evaluare tehnico-financiară cuprinde două Secțiuni după cum urmează:

* Secțiunea I – care cuprinde criterii referitoare la contribuția proiectului la obiectivului specific, eficiența costurilor, complementaritatea cu alte investiții propuse/realizate prin PRSE 2021-2027/alte surse, integrarii cooperarii la nivel de proiect, gradul de pregătire/maturitate al proiectului, contributia proiectului la teme orizontale (suplimentar peste minimul prevăzut de lege).
* Secțiunea II - vizează verificarea îndeplinirii unor criterii obligatorii, notarea cu 0 a unui criteriu sau subcriteriu ducând la respingerea proiectului. Această secțiune cuprinde criterii legate de calitatea documentatiei tehnico-economice, bugetul proiectului, capacitatea operationala a solicitantului si sustenabilitatea investitiei, respectarea principiilor orizontale privind promovarea dezvoltarii durabile, a egalitatii de şanse, de gen, nediscriminarii si accesibilitatii persoanelor cu disabilitati (conformarea cu prevederile legale).

**Grilă Regenerare urbană** **A -** **pentru proiecte care cuprind activități din categoriile A/B/C**

**Total punctaj 100**

**Sectiunea I – total punctaj maxim 91 puncte**

1. **Contribuția proiectului la realizarea Obiectivului specific 5.1 Promovarea dezvoltării integrate și incluzive în domeniul social, economic și al mediului, precum și a culturii, a patrimoniului natural, a turismului durabil și a securității în zonele urbane -maxim 73 puncte**
   1. **Suprafața totala a spatiului reabilitat/modernizat** - maxim 10 puncte

a. Suprafaţa spatiului reabilitat/modernizat > 5 ha- 10 puncte

b. 3 ha < Suprafaţa spatiului reabilitat/modernizat ≤ 5 ha-6 puncte

c. 1 ha < Suprafaţa spatiului reabilitat/modernizat ≤ 3 ha -2 puncte

d. Suprafaţa spatiului reabilitat/modernizat ≤ 1 ha- 0 puncte

*Punctarea subcriteriului se face prin selectarea unei singure optiuni și a punctajului aferent acesteia.*

* 1. **Ponderea suprafeței spatiilor verzi nou create/extinse din total suprafata teren supus regenerării** - maxim 8 puncte

a. suprafața verde nou creata/extinsa raportata la total suprafata teren regenerat ≥ 20% - 8 puncte

b. 15% < suprafața verde nou creata/extinsa raportat la total suprafata teren regenerat < 20% - 6 puncte

c. 10% < suprafața verde nou creata/extinsa raportat la total suprafata teren regenerat ≤ 15% - 4 puncte

d. 5% < suprafața verde nou creata/extinsa raportat la total suprafata teren regenerat ≤ 10% - 2 puncte

e. suprafața verde nou creata/extinsa raportat la total suprafata teren regenerat ≤ 5% - 0 puncte

*Punctarea subcriteriului se face prin selectarea unei singure optiuni și a punctajului aferent acesteia*

* 1. **Creare /extindere spațiu verde** - maxim 6 puncte

1. Creare si/sau extindere spatiu verde prin transformarea suprafetelor betonate - 4 puncte
2. Creare si/sau extindere spatiu verde prin pereti verticali - 2 puncte

*Punctajul este cumulativ. In cazul in care proiectul nu raspunde cerintelor de la a/b, se va puncta la 0 (zero) la optiunea respectiva.*

* 1. **Creare /extindere trasee/zone pietonale și/sau pentru biciclete** - maxim 5 puncte

1. Proiectul prevede crearea /extinderea de trasee/zone pietonale și/sau pentru biciclete - 5 puncte
2. Proiectul nu prevede crearea /extinderea de trasee/zone pietonale și/sau pentru biciclete - 0 puncte

*Punctarea subcriteriului se face prin selectarea unei singure optiuni și a punctajului aferent acesteia.*

* 1. **Proiectul include actiuni de protejare a biodiversitatii din zona urbană/ solutii inovative de mediu (abordări eco-sistemice)** - maxim 4 puncte

1. Proiectul include actiuni de protejare a biodiversitatii din zona urbana/ solutii inovative de mediu (abordari eco-sistemice) - 4 puncte
2. Proiectul nu include actiuni de protejare a biodiversitatii din zona urbana/ solutii inovative de mediu (abordari eco-sistemice) - 0 puncte

*Punctarea subcriteriului se face prin selectarea unei singure optiuni și a punctajului aferent acesteia.*

* 1. **Ponderea suprafeței aferente zonelor abandonate supuse regenerarii urbane din total suprafata proiect** - maxim 5 puncte

a. Suprafaţa aferenta zonelor abandonate supuse regenerarii din total suprafata proiect > 20% - 5 puncte

b. 15% < Suprafaţa aferenta zonelor abandonate supuse regenerarii din total suprafata proiect ≤ 20% - 4 puncte

c. 10% < Suprafaţa aferenta zonelor abandonate supuse regenerarii din total suprafata proiect ≤ 15% - 3 puncte

d. 5% < Suprafaţa aferenta zonelor abandonate supuse regenerarii din total suprafata proiect ≤ 10% - 2 puncte

e. Suprafaţa aferenta zonelor abandonate supuse regenerarii din total suprafata proiect ≤ 5% - 0 puncte

*În cazul cererilor de finanțare cu mai multe amplasamente suprafața terenului obiect al investiției se va obține prin însumarea suprafețelor. Punctarea subcriteriului se face prin selectarea unei singure optiuni și a punctajului aferent acesteia.*

***Doar pentru proiectele care vizează categoria A de activități***

**1.7 Contributia proiectului la dezvoltarea zonelor marginalizate din localitate** - maxim 6 puncte

1. Proiectul este localizat intr-o zonă identificată ca fiind zonă marginalizată în cadrul SIDU/SDU/Strategia teritorială - 6 puncte
2. Proiectul nu este localizat intr-o zonă identificată ca fiind zonă marginalizată în cadrul SIDU/SDU/Strategia teritorială - 0 puncte

**sau**

***Doar pentru proiectele care vizează categoriile B/C de activități***

* 1. **Numărul de vizitatori/utilizatori ai infrastructurii cu potențial turistic/turistice obiectiv al proiectului** - maxim 6 puncte

1. Prin implementarea proiectului se estimeaza o creşterea medie a numărului anual de vizitatori/utilizatori ai infrastructurii cu potențial turistic/turistice obiectiv al proiectului cu peste 10% - 6 puncte;
2. Prin implementarea proiectului se estimeaza creştere medie a numărului anual de vizitatori/utilizatori ai infrastructurii cu potențial turistic/turistice obiectiv al proiectului intre 5% si 10% (inclusiv) - 3 puncte;
3. Prin implementarea proiectului se estimeaza o crestere a numărului anual de vizitatori/utilizatori ai infrastructurii cu potențial turistic/turistice obiectiv al proiectului mai mică de 5% - 0 puncte.

*Punctarea subcriteriului se face prin selectarea unei singure opțiuni și a punctajului aferent acesteia*

**1.8 Proiectul include actiuni care se adreseaza grupurilor defavorizate (de ex persoane varstnice, persoane cu disabilitati etc)** - maxim 5 puncte

1. Proiectul include actiuni care se adreseaza grupurilor defavorizate - 5 puncte
2. Proiectul include actiuni care se adreseaza grupurilor defavorizate - 0 puncte.

*Punctarea subcriteriului se face prin selectarea unei singure opțiuni și a punctajului aferent acesteia*

**1.9 Eficienta costurilor proiectului – maxim 10 puncte**

* **Costul investitiei este mai mic sau egal cu costul mediu ( istoric) – maxim 10 puncte**

*Costul mediu (istoric) luat in considerare pentru urmatoarele categorii este: pentru spatii verzi - de 300 lei/mp; pentru spatii deschise- 1600 lei/mp; pentru piste/trasee biciclete-1.100.000 lei/km.*

*Punctajul acestui subcriteriu se incadreaza intre 0 si 10 puncte. In cazul in care costul investitiei este mai mic sau egal cu costul mediu ( istoric), se vor acorda 10 puncte pentru categoria de investitie respectiva. In cazul in care costul investitiei se incadreaza peste costul mediu istoric) cu pana la maxim 10% (inclusiv), se vor acorda 4 puncte pentru categoria de investitie respectiva. In cazul in care costul investitiei se incadreaza peste costul mediu (istoric) cu peste 10%, se vor acorda 0 puncte pentru categoria de investitie respectiva.*

*In cazul in care proiectul cuprinde mai multe categorii de investitii (pentru care au fost stabilite costuri medii (istorice)), calculul se va realiza dupa cum urmeaza:*

*a) Se va acorda punctaj fiecarei categorii de investitie (10, 4 sau 0 puncte in functie de cum se situeaza costul categoriei de investitie respectiva fata de costul mediu istoric mentionat in cadrul acestui subcriteriu);*

*b) Punctajul subcriteriului se va calcula ca medie aritmetica simpla dintre punctajele obtinute de categoriile de investii incluse in proiect (asa cum a fost prezentat la punctul a).*

*c) Pentru punctajul subcriteriului, in situatia in care rezultatul mediei aritmetice simple, este unul cu zecimale, in situatia zecimalelor egale sau peste 5, se va rotunji in plus; in caz contrar, se va rotunji în minus.*

*Costul investiției se va calcula prin însumarea liniilor eligibile din devizele pe obiecte: cap 1+ cap 2+ cap 4(cheltuieli de bază și auxiliare, cu exceptia liniilor 4.5 Dotari si 4.6 Active necorporale)+ cap 5 (cu exceptia liniei 5.2 Comisioane, taxe, costul creditului si aliniei 5.4 informare si publicitate).Costul eligibil al proiectului utilizat pentru calculul costului /mp reprezintă valoarea totală eligibilă a proiectului, rezultată din însumarea valorii eligibile a liniilor de deviz anterior enumerate, conform bugetului proiectului.*

*Punctarea subcriteriului se face prin selectarea unei singure opțiuni și a punctajului aferent acesteia.*

**1.10. Contributia proiectului la teme orizontale** - maxim 10 puncte

1. Proiectul include actiuni de protejare a biodiversitatii din zona urbană - 2 puncte
2. Solutia propusa promoveaza principiul "Nature Base solutions - NBS" (promovarea unor soluții care sunt inspirate și susținute de natură, care sunt eficiente din punct de vedere al costurilor și care oferă simultan beneficii de mediu, sociale și economice și ajută la creșterea rezilienței, promovarea unor ecosisteme sănătoase, a infrastructurii verzi și a soluțiilor bazate pe natură) -2puncte
3. Proiectul utilizeaza tehnologii care tin cont de utilizarea judicioasa a resurselor naturale (spre ex. de apa) -2puncte
4. Proiectul prevede crearea de facilitati/ infrastructuri/echipamente pentru accesul persoanelor cu disabilitati, pentru mai multe tipuri de disabilitati (suplimentar fata de cerintele minime prevazute in legislatie) -2puncte
5. Proiectul prevede masuri incadrate in categoria masurilor suplimentare conform Anexei 12 la ghid, Metodologia privind imunizarea si abordarea DNSH-2 puncte

*referitor la punctul d) - se vor puncta proiectele care vor promova cercetarea și dezvoltarea, vor face cunoscută oferta și vor încuraja utilizarea de noi tehnologii, inclusiv tehnologii informatice și de comunicații, dispozitive de suport pentru mobilitate, dispozitive și tehnologii de asistare, adecvate persoanelor cu dizabilităși, acordând prioritate tehnologiilor cu prețuri accesibile (art 4, litera g) din Convenția ONU privind drepturile persoanelor cu dizabilități.*

*referitor la punctul e) - se vor puncta masuri suplimentare, altele decat cele punctate la optiunile a si b ale acestui subcriteriu*

*Punctajul este cumulativ. In cazul in care proiectul nu raspunde cerintelor de la a/b/c/d/e, se va puncta la 0 (zero) la optiunea respectiva.*

**1.11. Complementaritatea cu alte investiții în curs de contractare/în implementare prin PR SE 2021-2027/alte surse/programe de finanțare; integrarea cooperarii la nivel de proiect** - maxim 4 puncte

1. Proiectul este complementar cu cel putin un proiect în curs de contractare/ în implementare prin PR SE 2021-2027/alte surse/programe de finantare, in acelasi areal al zonei de interventie, proiecte care vizeaza investitii in mobilitate verde, agrement, activitati sociale in aer liber, siguranta cetatenilor, regenerare urbană, protecția mediului și a ecosistemului natural - 2 puncte
2. Proiectul vizeaza actiuni de cooperare teritoriala care contribuie la atingerea obiectivelor prevazute in cadrul acestuia - 2 puncte

*Punctajul este cumulativ. In cazul in care proiectul nu raspunde cerintelor de la a/b, se va puncta la 0 (zero) la optiunea respectiva.*

1. **Gradul de pregătire/maturitate al proiectului** - maxim 18 puncte
2. Posibilitatea de emitere a Ordinului de incepere a lucrarilor (procedura de achizitie finalizata cu contract de lucrari adjudecat sau contract de lucrari semnat) - 18 puncte
3. Documentaţie tehnico-economică la nivel de Proiect tehnic - 15 puncte
4. Documentaţia tehnico-economică este la nivel DTAC + Autorizatie de construite emisa - 10 puncte
5. Solicitantul a lansat la data depunerii cerererii de finantare procedura de achizitie a serviciilor de elaborare Proiect Tehnic - 5 puncte
6. Documentatia tehnico-economica este la nivel de SF/DALI - 0 puncte

*Punctarea subcriteriului se face prin selectarea unei singure optiuni și a punctajului aferent acesteia.*

**Secțiunea II – total punctaj maxim 9 puncte.**

**Referitor la notarea criteriilor din această secțiune – notarea cu 0 (zero) a unui criteriu sau a oricarei optiuni ale unui criteriu duce la respingerea proiectului.**

1. **Calitatea documentatiei tehnico-economice** - 0/1
2. Documentatia tehnica (SF/DALI sau PT) este conformă (conform Grilei de verificare a conformitatii administrative a documentației tehnice) - 1 punct
3. Documentatia tehnica (SF/DALI sau PT) nu este conformă (conform Grilei de verificare a conformitatii administrative a documentatiei tehnice) -0 puncte

*Dacă documentația tehnică (SF/DALI sau PT) nu este conformă, proiectul va fi respins de la finanțare.*

1. **Bugetul proiectului** - 0/3
2. Costurile sunt realiste (corect estimate), suficiente şi necesare pentru implementarea proiectului (costurile pe unitatea de resurse utilizate sunt realiste si justificate de catre solicitant prin citarea unor surse independente si verificabile (statistici oficiale, preturi standard etc.) sau prin rezultatele unei cercetari de piata efectuate de solicitant)- 0/1
3. Bugetul este complet şi corelat cu activitatile prevazute, cu resursele materiale implicate in realizarea proiectului, adica: nu exista mentiuni in sectiunile privind activitatile, resursele si rezultatele anticipate din cererea de finantare care nu au acoperire intr-un subcapitol bugetar / linie bugetara; de asemenea, nu exista subcapitol bugetar / linie bugetara fara corespondenta in sectiunile privind activitatile, resursele si rezultatele - 0/1
4. Cheltuielile au fost corect încadrate în categoria celor eligibile sau neeligibile, iar pragurile pentru anumite cheltuieli au fost respectate conform Ghidului solicitantului. Bugetul este corelat cu devizul general şi devizele pe obiecte. Exista corelare intre buget si sursele de finantare. Lista de echipamente și/sau lucrări și/sau servicii cu încadrarea acestora pe secțiunea de cheltuieli eligibile /ne-eligibile (dacă este cazul), este corelată cu costurile cuprinse în cadrul liniilor bugetare. Toate elementele cuprinse in lista de lucrări/servicii/echipamente sunt clar identificate și detaliate. Achizitionarea lucrărilor/serviciilor/echipamentelor prevăzute în proiect este necesară și oportună, conform obiectivelor proiectului – 0/1

*Notarea cu 0 (zero) a oricarei optiuni a, b sau c, va conduce la respingerea proiectului.*

1. **Caracterul integrat al proiectului (a și/sau b și/sau c )** - 0/1
2. Proiectul implică diferite sectoare (cum ar fi sectoarele social, economic și de mediu) - pentru domeniul social - de exemplu, realizarea de activitati culturale, educative sau activitati de instruire, învatare pe tot parcursul vieții, activitati care vizeaza incluziunea grupurilor vulnerabile; pentru domeniul economic - de exemplu - infiintarea de intreprinderi sociale cu activitate cultural-turistică, pentru domeniul protectia mediului - de exemplu actiuni de constientizare a cetațenilor cu privire la măsurile de protecție a mediului etc;
3. Proiectul implică diferite teritorii administrative (ex: municipalități);
4. Proiectul vizează dezvoltarea comunității prin implicarea mai multor instituții și organizații relevante (autorități publice, ONG-uri etc) în etapele de dezvoltare și implementare a proiectului, precum și în perioada de sustenabilitate.

*Pentru a obtine 1 punct la acest criteriu, proiectul trebuie sa indeplineasca cerintele a si/sau b si/sau c. In cazul in care nu se indeplineste cel putin una din cele 3 cerinte, criteriul se va puncta cu 0 (zero). Notarea cu 0 (zero) la acest criteriu, va conduce la respingerea proiectului.*

1. **Capacitatea operațională a solicitantului și sustenabilitatea investiției** - 0/3
2. Solicitantul dovedeşte capacitatea de a asigura menţinerea, întreţinerea, funcţionarea şi exploatarea investiţiei după încheierea proiectului şi încetarea finanţării nerambursabile, pe toată durata de valabilitate a contractului de finanţare şi după expirarea valabilităţii acestuia şi identifică toate aspectele aferente sustenabilităţii proiectului referitoare la sustenabilitatea instituţională (structura funcţională destinată managementului), operaţională (planul de mentenanţă cu lucrările specifice) şi financiară. Solicitantul are o strategie clară pentru monitorizarea implementării proiectului, există o clară repartizare a sarcinilor în acest sens, proceduri şi un calendar al activităţilor de monitorizare - 0/1
3. Solicitantul identifică şi detaliază posibilile riscuri în implementarea proiectului iar mecanismele de gestionare sunt clar definite si corespunzatoare. Obiectivele proiectului sunt clare şi pot fi atinse în perspectiva realizării proiectului. Activităţile proiectului sunt clar identificate şi detaliate şi strâns corelate în cadrul calendarului de realizare, cu atribuţiile membrilor echipei de proiect şi cu planificarea achiziţiilor publice. Planificarea activităţilor (claritatea şi fezabilitatea planului de acţiune al proiectului) este logică şi fezabilă din perspectiva realizării acesteia. Rezultatele proiectului şi indicatorii de realizare sunt corelaţi cu activităţile şi ţintele stabilite şi sunt fezabile. Rezultatele sunt formulate în termeni cuantificabili, măsurabili şi verificabili - 0/1
4. Investitia este sustenabila, proiectiile veniturilor si cheltuielilor sunt realiste, fundamentate pe date corecte si surse verificabile - 0/1

*Notarea cu 0 (zero) a oricarei optiuni a, b sau c, va conduce la respingerea proiectului.*

1. **Respectarea principiilor orizontale privind promovarea dezvoltării durabile, egalitatea de şanse, de gen, nediscriminarea și accesibilității persoanelor cu dizabilități (conformarea cu prevederile legale)** - 0/1
2. Proiectul vizeaza realizarea unor masuri privind promovarea dezvoltarii durabile;
3. Proiectul vizeaza realizarea unor masuri privind promovarea egalitatii de şanse, de gen, nediscriminarii si accesibilitatii persoanelor cu disabilitati;
4. Proiectul vizeaza realizarea unor masuri privind respectarea principiului DNSH ("Do not significant harm" - "A nu prejudicia în mod semnificativ").

*Solicitantul fundamenteaza si probeaza cu documente relevante respectarea principiilor orizontale conform ghidului specific (se va nota în baza informațiilor incluse în cererea de finanțare, la secţiunea dedicată, precum şi în anexele ei și în documentele relevante anexate şi se va urmări care sunt măsurile de conformare ale solicitantului pentru respectarea condițiilor legale în vigoare privind temele orizontale, respectarea prevederilor/obligațiilor legale în vigoare privind temele orizontale, inclusiv DNSH - (conform Anexa 12 din ghid)). Pentru a obtine 1 punct la acest criteriu, proiectul trebuie sa indeplineasca cumulativ cerintele de la a, b si c. In cazul in care nu se indeplinesc toate cele 3 cerinte, criteriul se va puncta cu 0 (zero). Notarea cu 0 (zero) la acest criteriu, va conduce la respingerea proiectului.*

**Grilă Patrimoniu cultural/ patrimoniu turistic** **(pentru proiecte care cuprind activități din categoria D)**

**Total punctaj 100**

**Sectiunea I – total punctaj maxim 91 puncte**

1. **Contribuția proiectului la realizarea Obiectivului specific 5.1 Promovarea dezvoltării integrate și incluzive în domeniul social, economic și al mediului, precum și a culturii, a patrimoniului natural, a turismului durabil și a securității în zonele urbane – maxim 73 puncte**

**1.1a Numărul de vizitatori/utilizatori ai obiectivului cultural/turistic care beneficiaza de sprijin (se aplica obiectivelor culturale/ turistice existente)** - maxim 12 puncte

1. Prin implementarea proiectului se estimeaza o creşterea medie a numărului anual de vizitatori/utilizatori ai obiectivului cultural/turistic cu peste 15 % - 12 puncte
2. Prin implementarea proiectului se estimeaza creştere medie a numărului anual de vizitatori/utilizatori ai obiectivului cultural/turistic intre 10%-15% (inclusiv) - 9 puncte
3. Prin implementarea proiectului se estimeaza creştere medie a numărului anual de vizitatori/utilizatori ai obiectivului cultural/turistic intre 5%-10% (inclusiv) - 6 puncte
4. Prin implementarea proiectului se estimeaza creştere medie a numărului anual de vizitatori/utilizatori ai obiectivului cultural/turistic intre 2%-5% (inclusiv) - 3 puncte
5. Prin implementarea proiectului se estimeaza o crestere a numărului anual de vizitatori/utilizatori ai obiectivului cultural/ turistic sub 2% - 0 puncte

Sau

**1.1.b Număr de vizitatori/utilizatori ai sitului cultural/turistic care beneficiaza de sprijin (se aplica obiectivelor culturale/ turistice nou -infiintate)** - maxim 12 puncte

1. Prin implementarea proiectului se estimeaza un numar anual de vizitatori /utilizatori mai mare de 5.000 zile -om/an - 12 puncte
2. Prin implementarea proiectului se estimeaza un numar anual de vizitatori /utilizatori intre 4.000 - 5.000 zile -om/an (inclusiv) - 9 puncte
3. Prin implementarea proiectului se estimeaza un numar anual de vizitatori /utilizatori intre 3.000 - 4.000 zile -om/an (inclusiv) - 6 puncte
4. Prin implementarea proiectului se estimeaza un numar anual de vizitatori /utilizatori intre 2.000 - 3.000 zile -om/an (inclusiv) - 3 puncte
5. Prin implementarea proiectului se estimeaza un numar anual de vizitatori /utilizatori mai mic de 2.000 zile -om/an - 0 puncte.

*Punctarea subcriteriului se face prin selectarea unei singure optiuni și a punctajului aferent acesteia*

* 1. **Capacitatea proiectului de a genera venituri (pentru toata perioada de sustenabilitate a proiectului)** - maxim 6 puncte
  2. Venitul generat ca urmare a implementării proiectului este mai mare de 10% din cheltuielile de exploatare - 6 puncte;
  3. Venitul generat ca urmare a implementării proiectului este intre 5-10 % din cheltuielile de exploatare (inclusiv) - 3 puncte;
  4. Venitul generat ca urmare a implementării proiectului este mai mic de 5% din cheltuielile de exploatare - 0 puncte.

*Punctarea subcriteriului se face prin selectarea unei singure optiuni și a punctajului aferent acesteia.*

* 1. **Planul de marketing** - maxim 7 puncte

1. Planul de marketing descrie detaliat actiunile pe care le va desfasura solicitantul impreuna cu partenerul/partenerii in scopul dezvoltarii comunitatii - 3 puncte
2. Planul de marketing este fundamentat pe date și proiecții realiste, sursele din care datele statistice au fost preluate şi incluse in cadrul fundamentării sunt verificabile şi nu sunt mai vechi de 2 ani. Este fundamentată evoluţia numărului de vizitatori /utilizatori. Este analizată evoluţia numărului de vizitatori/utilizatori şi ca urmare a implementării investiţiei - 2 puncte
3. Acţiunile sunt formulate clar şi sunt fundamentate costurile acestora. Riscurile identificate ce pot interveni in implementarea proiectului si operarea investitiei au masurile propuse de contracarare a acestora, iar aceste măsuri sunt fezabile -2 puncte

*Punctajul este cumulativ. În cazul în care proiectul nu raspunde cerintelor de la a/b/c, se va puncta la 0 (zero) la optiunea respectiva.*

* 1. **Gradul in care proiectul contribuie la dezvoltarea de activitati economice in zona** - maxim 12 puncte

1. Proiectul contribuie la realizarea a cel putin 2 activităţi economice realizate de terţi, in legatura directa cu obiectivul cultural/ turistic - 12 puncte
2. Proiectul contribuie la realizarea a cel puţin unei activităţi economice realizate de terţi, in legătură directa cu obiectivul cultural/ turistic - 6 puncte
3. Proiectul nu contribuie la realizarea a cel puţin unei activităţi economice realizate de terţi, in legătură directa cu obiectivul cultural/ turistic - 0 puncte.

*Punctarea subcriteriului se face prin selectarea unei singure* *optiuni și a punctajului aferent acesteia.*

* 1. **Obiectivul cultural/ turistic este inclus intr-un circuit cultural/ turistic** - maxim 6 puncte
  2. Obiectivul cultural/turistic este inclus într-un circuit turistic/traseu cultural/face parte dintr-o destinatie turistica - 6 puncte
  3. Obiectivul cultural/turistic este in curs de includere într-un circuit turistic/traseu cultural/ destinatie turistica - 3 puncte
  4. Obiectivul cultural/turistic nu se incadreaza in niciuna dintre situatiile prezentate la punctele a si b - 0 puncte

*Punctarea subcriteriului se face prin selectarea unei singure optiuni și a punctajului aferent acesteia.*

* 1. **Încadrarea obiectivului în categoria clădirilor/obiectelor de patrimoniu - 8 puncte**
  2. Investiţiile propuse prin proiect vizează patrimoniul cultural naţional - 8 puncte;
  3. Investiţiile propuse prin proiect vizează patrimoniul cultural local - 4 puncte;
  4. Investitiile propuse prin proiect vizeaza patrimoniul cultural cu relevanță pentru istoria locală - 2 puncte;
  5. Obiectivul nu se incadreaza in niciuna din situatiile prezentate la punctele a, b si c-0 puncte.

*Punctarea subcriteriului se face prin selectarea unei singure optiuni și a punctajului aferent acesteia.*

* 1. **Eficienta costurilor proiectului** - maxim 10 puncte

1. Costul investitiei este egal sau se situează sub costul mediu (istoric) de 13.000 lei/mp **-**10 puncte
2. Costul investitiei se situează peste costul mediu (istoric) de 13.000 lei/mp, cu pana la 10% (inclusiv) **-** 3 puncte
3. Costul investitiei se situează peste costul mediu (istoric) de 13.000 lei/mp, cu peste 10%- 0 puncte

*Costul investiției se va calcula prin însumarea costurilor eligibile din bugetul proiectului aferente liniilor din devizul general: cap 1+ cap 2+ cap 4(cheltuieli de bază și auxiliare, cu exceptia liniilor 4.5 Dotari si 4.6 Active necorporale)+ cap 5 (cu exceptia liniei 5.2 Comisioane, taxe, costul creditului si a liniei 5.4 informare si publicitate ). Costul eligibil al proiectului utilizat pentru calculul costului /mp reprezintă valoarea totală eligibilă a proiectului, rezultată din însumarea valorii eligibile a liniilor de deviz anterior enumerate, conform bugetului proiectului.*

*Punctarea subcriteriului se face prin selectarea unei singure ipoteze și a punctajului aferent acesteia.*

* 1. **Contribuția proiectului la teme orizontale** - maxim 8 puncte

1. Proiectul include masuri de imbunatatire a eficientei energetice- 2 puncte
2. Solutia propusa promoveaza principiul "Nature Base solutions - NBS"; (promovarea unor soluții care sunt inspirate și susținute de natură, care sunt eficiente din punct de vedere al costurilor și care oferă simultan beneficii de mediu, sociale și economice și ajută la creșterea rezilienței, promovarea unor ecosisteme sănătoase, a infrastructurii verzi și a soluțiilor bazate pe natură) - 2 puncte
3. Proiectul prevede crearea de facilitati/adaptarea infrastructurii/echipamentelor pentru accesul persoanelor cu disabilitati, pentru mai multe tipuri de disabilitati (suplimentar fata de cerintele minime prevazute in legislatie) - 2 puncte
4. Proiectul prevede masuri incadrate in categoria masurilor suplimentare conform Anexei 12 la Ghid, Metodologia privind imunizarea si abordarea DNSH - 2 puncte.

*referitor la punctul c) - se vor puncta proiectele care vor promova cercetarea și dezvoltarea, vor face cunocută oferta și vor încuraja utilizarea de noi tehnologii, inclusiv tehnologii informatice și de comunicații, dispozitive de suport pentru mobilitate, dispozitive și tehnologii de asistare, adecvate persoanelor cu dizabilităși, acordând prioritate tehnologiilor cu prețuri accesibile (art 4, litera g) din Convenția ONU privind drepturile persoanelor cu dizabilități.*

*referitor la punctul d) - se vor puncta masuri suplimentare, altele decat cele punctate la optiunile a si b ale acestui subcriteriu*

*Punctajul este cumulativ. In cazul in care proiectul nu raspunde cerintelor de la a/b/c/d, se va puncta la 0 (zero) la optiunea respectiva.*

* 1. **Complementaritatea cu alte investiții în curs de contractare/ în implementare prin PRSE 2021-2027/alte surse/programe de finanțare; integrarea cooperarii teritoriale la nivel de proiect** - maxim 4 puncte

1. Proiectul este complementar cu cel putin un proiect în curs de contractare/ în implementare prin PR SE 2021-2027/ alte surse/programe de finantare, in acelasi areal al zonei de interventie, proiecte care vizeaza investitii in mobilitate verde, siguranta cetatenilor, regenerare urbana, protectia mediului - 2 puncte
2. Proiectul vizeaza actiuni de cooperare teritoriala care contribuie la atingerea obiectivelor prevazute in cadrul acestuia - 2 puncte.

*Punctajul este cumulativ. În cazul in care proiectul nu raspunde cerintelor de la a/b, se va puncta la 0 (zero) la optiunea respectiva.*

1. **Gradul de pregătire/maturitate al proiectului -** maxim 18 puncte
2. Posibilitatea de emitere a Ordinului de incepere a lucrarilor (procedura de achizitie finalizata cu contract de lucrari adjudecat sau contract de lucrari semnat) - 18 puncte
3. Documentaţie tehnico-economică la nivel de Proiect tehnic - 15 puncte
4. Documentaţia tehnico-economică la nivel de DTAC + Autorizatie de construire emisa -10 puncte
5. Solicitantul a lansat la data depunerii cerererii de finantare procedura de achizitie a serviciilor de elaborare Proiect Tehnic - 5 puncte
6. Documentatia tehnico-economica este la nivel de SF/DALI - 0 puncte

*Punctarea subcriteriului se face prin selectarea unei singure optiuni și a punctajului aferent acesteia.*

**Secțiunea II – total punctaj 9 puncte.**

**Referitor la notarea criteriilor din această secțiune – notarea cu 0 (zero) a unui criteriu sau a oricarei optiuni ale unui criteriu duce la respingerea proiectului.**

1. **Calitatea documentatiei tehnico-economice** - 0/1

a.Documentatia tehnica (SF/DALI sau PT) este conforma (conform Grilei de verificare a conformitatii administrative a documentatiei tehnice) -1 punct

b. Documentatia tehnica (SF/DALI sau PT) nu este conforma (conform Grilei de verificare a conformitatii administrative a documentatiei tehnice) - 0 puncte

*Daca Documentatia tehnica (SF/DALI sau PT) nu este conforma, se va puncta cu 0 si proiectul va fi respins.*

1. **Bugetul proiectului** - 0/3
2. Costurile sunt realiste (corect estimate), suficiente şi necesare pentru implementarea proiectului (Costurile pe unitatea de resurse utilizate sunt realiste si justificate de catre solicitant prin citarea unor surse independente si verificabile (statistici oficiale, preturi standard etc.) sau prin rezultatele unei cercetari de piata efectuate de solicitant) – 0/1
3. Bugetul este complet şi corelat cu activitatile prevazute, cu resursele materiale implicate in realizarea proiectului, adica: nu exista mentiuni in sectiunile privind activitatile, resursele si rezultatele anticipate din cererea de finantare care nu au acoperire intr-un subcapitol bugetar / linie bugetara; de asemenea, nu exista subcapitol bugetar / linie bugetara fara corespondenta in sectiunile privind activitatile, resursele si rezultatele – 0/1
4. Cheltuielile au fost corect încadrate în categoria celor eligibile sau neeligibile, iar pragurile pentru anumite cheltuieli au fost respectate conform Ghidului solicitantului. Bugetul este corelat cu devizul general şi devizele pe obiecte. Exista corelare intre buget si sursele de finantare. Lista de echipamente și/sau lucrări și/sau servicii cu încadrarea acestora pe secțiunea de cheltuieli eligibile /ne-eligibile (dacă este cazul), este corelată cu costurile curpinse în cadrul liniilor bugetare. Toate elementele cuprinse in lista de lucrări/servicii/echipamente sunt clar identificate și detaliate. Achizitionarea lucrărilor/serviciilor/echipamentelor prevăzute în proiect este necesară și oportună, conform obiectivelor proiectului – 0/1.

*Notarea cu 0 (zero) a oricarei optiuni a, b sau c, va conduce la respingerea proiectului.*

1. **Caracterul integrat al proiectului (a și/sau b și/sau c** ) - 0/1

a.Proiectul implică diferite sectoare (cum ar fi sectoarele social, economic și de mediu) - pentru domeniul social - de exemplu, realizarea de activitati culturale, educative sau activitati de instruire, învatare pe tot parcursul vieții, activitati care vizeaza incluziunea grupurilor vulnerabile; pentru domeniul economic - de exemplu - infiintarea de intreprinderi sociale cu activitate cultural-turistică, pentru domeniul protectia mediului - de exemplu actiuni de constientizare a cetațenilor cu privire la măsurile de protecție a mediului etc;

b.Proiectul implică diferite teritorii administrative (ex: municipalități);

c.Proiectul vizează dezvoltarea comunității prin implicarea mai multor instituții și organizații relevante (autorități publice, ONG-uri etc) în etapele de dezvoltare și implementare a proiectului, precum și în perioada de sustenabilitate.

*Pentru a obtine 1 punct la acest criteriu, proiectul trebuie sa indeplineasca cerintele a si/sau b si/sau c. In cazul in care nu se indeplineste cel putin una din cele 3 cerinte, criteriul se va puncta cu 0 (zero). Notarea cu 0 (zero) la acest criteriu, va conduce la respingerea proiectului.*

1. **Capacitatea operațională a solicitantului și sustenabilitatea investiției** - 0/3
2. Solicitantul dovedeşte capacitatea de a asigura menţinerea, întreţinerea, funcţionarea şi exploatarea investiţiei după încheierea proiectului şi încetarea finanţării nerambursabile, pe toată durata de valabilitate a contractului de finanţare şi după expirarea valabilităţii acestuia şi identifică toate aspectele aferente sustenabilităţii proiectului referitoare la sustenabilitatea instituţională (structura funcţională destinată managementului), operaţională (planul de mentenanţă cu lucrările specifice) şi financiară. Solicitantul are o strategie clară pentru monitorizarea implementării proiectului, există o clară repartizare a sarcinilor în acest sens, proceduri şi un calendar al activităţilor de monitorizare – 0/1
3. Solicitantul identifică şi detaliază posibilile riscuri în implementarea proiectului iar mecanismele de gestionare sunt clar definite si corespunzatoare. Obiectivele proiectului sunt clare şi pot fi atinse în perspectiva realizării proiectului. Activităţile proiectului sunt clar identificate şi detaliate şi strâns corelate în cadrul calendarului de realizare, cu atribuţiile membrilor echipei de proiect şi cu planificarea achiziţiilor publice. Planificarea activităţilor (claritatea şi fezabilitatea planului de acţiune al proiectului) este logică şi fezabilă din perspectiva realizării acestora. Rezultatele proiectului şi indicatorii de realizare sunt corelaţi cu activităţile şi ţintele stabilite şi sunt fezabile. Rezultatele sunt formulate în termeni cuantificabili, măsurabili şi verificabili – 0/1
4. Investitia este sustenabila, proiectiile veniturilor si cheltuielilor sunt realiste, fundamentate pe date corecte si surse verificabile - 0/1.

*Notarea cu 0 (zero) a oricarei optiuni a, b sau c, va conduce la respingerea proiectului.*

1. **Respectarea principiilor orizontale privind promovarea dezvoltarii durabile, a egalitatii de şanse, de gen, nediscriminarii si accesibilitatii persoanelor cu dizabilități (conformarea cu prevederile legale)** - 0/1
2. Proiectul vizeaza realizarea unor masuri privind promovarea dezvoltarii durabile;
3. Proiectul vizeaza realizarea unor masuri privind promovarea egalitatii de şanse, de gen, nediscriminarii si accesibilitatii persoanelor cu disabilitati;
4. Proiectul vizeaza realizarea unor masuri privind respectarea principiului DNSH ("Do not significant harm" - "A nu prejudicia în mod semnificativ").

*Solicitantul fundamenteaza si probeaza cu documente relevante respectarea principiilor orizontale conform ghidului specific (se va nota în baza informațiilor incluse în cererea de finanțare, la secţiunea dedicată, precum şi în anexele ei și în documentele relevante anexate şi se va urmări care sunt măsurile de conformare ale solicitantului pentru respectarea condițiilor legale în vigoare privind temele orizontale, respectarea prevederilor/obligațiilor legale în vigoare privind temele orizontale, inclusiv DNSH). Pentru a obtine 1 punct la acest criteriu, proiectul trebuie sa indeplineasca cumulativ cerintele de la a, b si c. In cazul in care nu se indeplinesc toate cele 3 cerinte, criteriul se va puncta cu 0 (zero). Notarea cu 0 (zero) la acest criteriu, va conduce la respingerea proiectului.*

## Aplicarea Pragului de calitate

Pragul de calitate reprezintă punctajul minim obligatoriu obținut în urma evaluarii, acesta este de 50 de puncte.

## Aplicarea Pragului de excelență

Ulterior depunerii cererile de finanțare care vor intra într-un sistem competitiv de evaluare și selecție în urma căruia se va demara etapa de contractare pentru proiectele care întrunesc toate condițiile de eligibilitate și care în urma evaluării tehnice și financiare și a soluționării contestațiilor obțin 70 de puncte, prag de excelență și să nu fi fost notat cu 0 în etapa de evaluare tehnico-financiară conform detaliilor de completare a grilei, cu încadrarea în alocarea financiară a apelului de proiecte*.*

Pentru cererile de finanțare, altele decât cele care obțin pragul de excelență și care nu se încadrează în pragurile de excelență stabilite anterior, etapa de contractare este demarată ulterior finalizării procesului de soluționare a contestațiilor, în baza rezultatelor finale, respectiv a punctajelor finale și cu încadrarea în bugetul disponibil.

## Notificarea rezultatului evaluării tehnice şi financiare

Etapa de evaluare tehnică și financiară se poate încheia cu recomandări de corelări/observații, și depunctare dacă este cazul, cu condiția ca aceste aspecte sa nu vizeze criteriile verificate in cadrul etapei de evaluare tehnico-financiara si nici documnetele care au stat la baza analizei.

Dacă evaluatorii constată că există aspecte în prezentarea proiectului care au influenţă asupra implementării sale, vor face recomandări fundamentate pentru îmbunătăţirea proiectului în cadrul grilei de evaluare tehnică și financiară. Recomandările se fac pentru toate proiectele evaluate (nu doar în cazul proiectelor care nu întrunesc punctajul minim pentru a trece în etapa contractuală). Recomandările pot viza doar etapa de implementare a proiectului. Comisia de evaluare tehnică și financiară se va pronunța asupra obligativității indeplinirii recomandărilor formulate și se vor menționa ca atare în cadrul grilelor completate în cadrul etapei de evaluare tehnică și financiară cu privire la SF/DALI și, dacă este cazul, cu privire la conformitatea PT. Astfel, în cadrul secțiunii de observații în cadrul grilei de evaluare tehnică și financiară, comisia se va asigura de faptul că, pentru fiecare recomandare realizată se va specifica și obligativitatea îndeplinirii acesteia în etapa de implementare.

Rezultatele evaluării tehnice și financiare se comunică solicitantului prin sistemul MYSMIS, indicându-se punctajul obținut și justificarea acordării respectivului punctaj, pentru fiecare criteriu în parte, pentru apelurile de proiecte pentru care este prevăzută acordarea de punctaje.

Împotriva rezultatului evaluării tehnice și financiare, solicitantul poate formula contestație în termenele prevăzute în Ghidul Solicitantului, detalii fiind prezentate în secțiunea 8.8.

De asemenea, în cazul proiectelor care au obținut punctajul minim, însă nu intră în alocarea financiară a apelului de proiecte, AM va notifica solicitanții asupra situației proiectului.

Detalii despre modalitatea de acordare a punctajelor sunt menționate în grila relevantă pentru etapa de evaluare tehnică și financiară.

## Contestații

Împotriva deciziei de respingere a rezultatului evaluării tehnico-financia**r**e/finanțării se poate formula contestație pe cale administrativă, care se va depune la AM, în termenul de 30 zile calendaristice, calculat de la data primirii acesteia prin sistemul informatic MySMIS2021.

Contestaţia se formulează în scris și va cuprinde:

a) datele de identificare ale solicitantului: denumire, sediu, datele de contact, precum și alte atribute de identificare, în condiţiile legii, cum sunt: numărul de înregistrare în registrul comerţului sau într-un alt registru public, codul unic de înregistrare, precum și a cererii de finanțare: titlu, cod unic SMIS;

b) datele de identificare ale reprezentantului legal al solicitantului;

c) obiectul contestației;

d) criteriul/criteriile contestate;

e) motivele de fapt și de drept pe care se întemeiază contestația, detaliate pentru fiecare criteriu de evaluare și selecție în parte contestat;

f) semnătura reprezentantului legal/împuternicit al solicitantului.

Contestația va fi însoțită de documente pe care contestatarul le consideră necesare în motivarea acesteia. Contestatarul nu poate să depună documente noi care să completeze, să modifice sau să înlocuiască documentele a căror analiză a condus la respingerea proiectului. Contestația și documentele anexate vor fi numerotate si opisate.

În cazul în care contestatarul nu prezintă motivele de fapt şi de drept, dovezile pe care se întemeiază contestaţia, aceasta nu are obiect de analiză și prin urmare AM o va considera neîntemeiată.

Contestaţiile, inclusiv documentele suport, se transmit prin sistemul MySMIS2021 meniul Contestații, în conformitate cu instrucțiunile de completare din Manualul de utilizare MySMIS.

Contestaţia se va depune în termen de maxim 30 zile calendaristice de la data înştiinţării de către AM a rezultatului asupra procesului de evaluare și selecție.

**Notă!** Contestațiile depuse după termenul de 30 zile menționat anterior vor fi respinse, rezultatul obținut în cadrul procesului de evaluare şi selecţie fiind menţinut.

Comitetul de soluționare a contestațiilor soluționează contestația prin decizie motivată, în termen de 30 zile calendaristice de la data înregistrării acesteia. Decizia AM privind soluționarea contestațiilor este finală, iar contestatarul nu mai poate înainta la AM o nouă contestație pe marginea aceluiași subiect. Împotriva deciziei emisă, solicitantul poate formula plângere în termenul prevăzut de lege la instanța de contencios administrativ, în conformitate cu prevederile Legii contenciosului administrativ nr. 554/2004, cu modificările și completările ulterioare.

Contestația poate fi retrasă de contestatar până la soluționarea acesteia, prin solicitarea de retragere a contestației la AM, prin sistemul electronic. Prin retragerea contestației se pierde dreptul de a se înainta o nouă contestație în interiorul termenului general de depunere a acesteia.

**Notă!** Pe parcursul soluționării contestațiilor, lista proiectelor se va actualiza cu acele proiecte pentru care AM a luat o decizie favorabilă.

## Contractarea proiectelor

### Verificarea îndeplinirii condițiilor de eligibilitate

Intrarea în etapa de contractare este adusă la cunoștința solicitantului prin aplicația informatică MySMIS2021.

În etapa de contractare, solicitanților li se va solicita de către AM prin sistemul informatic MySMIS2021să facă dovada celor declarate prin declarația unică, respectiv să prezinte documentele suport prin care fac dovada îndeplinirii tuturor criteriilor de eligibilitate.

Solicitantul/Liderul de parteneriat transmite documentele solicitate în etapa de contractare, sub sancţiunea respingerii cererii de finanţare, în termenul de 30 de zile calendaristice, calculat de la data primirii solicitării autorităţii de management. Prin excepţie, acest termen poate fi prelungit o singură dată de către autoritatea de management în baza unei justificări fundamentate.

AM poate solicita clarificări în etapa de contractare, în legătură cu documentele verificate, cu respectarea principiului tratamentului egal și nediscriminării, iar solicitanții au obligația să răspundă în termen de maxim 15 zile lucrătoare de la data primirii solicitării de clarificări, sub sancțiunea respingerii cererii de finanțare.

Verificarea îndeplinirii condițiilor de eligibilitate se realizează pe baza informațiilor și documentelor prezentate de solicitant, inclusiv a răspunsurilor la solicitările de clarificări, a informațiilor și documentelor care pot fi accesate, obținute sau puse la dispoziția autorității de management din bazele de date administrate de alte instituții publice, pe baza protocoalelor încheiate cu acestea și a informațiilor și documentelor care au însoțit cererea de finanțare disponibile în sistemul informatic  MySMIS2021.

Verificarea procedurii de achiziție finalizată prin semnarea contractului de lucrări(în cazul proiectelor cu lucrări începute) se va realiza prin parcurgerea documentației transmise odată cu cererea de finanțare, a contractului de lucrări și actelor adiționale la acesta. Se vor utiliza listele mentionate in Anexele 18 si 19 din prexentul ghid.

Urmare a verificării îndeplinirii condițiilor de eligibilitate, AM va emite decizia de aprobare a finanțării, respectiv decizia de respingere a finanțării.

Pentru proiectele selectate, în baza deciziei de aprobarea a finanțării AM va proceda la încheierea contractului de finanțare.

În cazuri excepționale și pentru motive independente de solicitant, la solicitarea acestuia, procesul de contractare poate fi suspendat, sub condiția ca perioada de suspendare să nu afecteze proiectul, astfel încât să se asigure implementarea acestuia în condiții optime, în conformitate cu cererea de finanțare și cu încadrare în perioada de programare. Perioadele de suspendare vor respecta legislatia in vigoare.

În cazul deciziei de respingere a finanțării se poate formula contestație pe cale administrativă, în termen de maxim 30 zile calendaristice de la primirii acesteia, prin sistemul informatic MySMIS2021.

Comitetul de soluționare a contestațiilor soluționează contestația, prin decizie motivată, în termen de 30 zile calendaristice, calculat de la data înregistrării acesteia în sistemul informatic MySMIS2021. Împotriva soluției stabilite prin decizie de către Comitetul de soluționare a contestațiilor se poate formula plângere, în conformitate cu prevederile Legii nr. 554/2004, cu modificările și completările ulterioare.

În cazul admiterii contestației ca rezultat al reverificării modului de îndeplinire a condițiilor de eligibilitate, AM procedează la semnarea contractului de finanțare, având în vedere considerentele deciziei de soluționare a contestației.

### Decizia de acordare/respingere a finanțării

Urmare a verificării îndeplinirii condițiilor de eligibilitate, autoritatea de management va emite decizia de aprobare a finanțării, respectiv decizia de respingere a finanțării.

Pentru proiectele selectate, în baza deciziei de aprobare a finanțării autoritatea de management va proceda la încheierea contractului de finanțare.

### Definitivarea planului de monitorizare al proiectului

Planul de monitorizare a proiectului, **Anexa 2** la Ghidul Solicitantului, este parte integrantă a contractului de finanțare și cuprinde indicatorii de etapă stabiliți pentru perioada de implementare a proiectului pe baza cărora se monitorizează și se evaluează progresul implementării proiectului, precum și condițiile și documentele justificative pe baza cărora se evaluează și se probează îndeplinirea acestora, în vederea atingerii obiectivelor și țintelor finale ale indicatorilor de realizare și de rezultat prevăzuți în cererea finanțare și asumați în contractul de finanțare.

Planul de monitorizare include, de asemenea, valorile țintelor finale ale indicatorilor de realizare și de rezultat care trebuie atinse ca urmare a implementării proiectului, precum și valorile de bază / de referință ale acestora, dacă există.

Pe baza informațiilor incluse în cererea de finanțare și, dacă este cazul, a informațiilor suplimentare solicitate beneficiarului, AM verifică și validează indicatorii de etapă care sunt prevăzuți în Planul de monitorizare a proiectului.

Indicatorii de etapă se corelează cu activitatea de bază declarată de beneficiar în Cererea de Finanțare, precum și cu rezultatele așteptate ale proiectului. Primul indicator de etapă este stabilit la un interval trei luni, calculat din prima zi de începere a implementării proiectului, așa cum este prevăzută în contractul de finanțare.

Prin excepție, dacă data de începere a implementării proiectului este anterioară datei de semnare a contractului de finanțare, primul indicator de etapă va fi raportat la data semnării contractului de finanțare.

În cazul proiectelor de investiții publice, indicatorii de etapă se raportează atât la stadiul pregătirii și derulării procedurilor de achiziții, cât și la progresul execuției lucrărilor, aferente activității de bază.

În intervalul dintre doi indicatori de etapă consecutivi, AM va monitoriza proiectul în cauză pe baza rapoartelor de progres și a vizitelor de monitorizare, putând utiliza, în funcţie de specificul proiectului, un sistem specific de repere intermediare și instrumente de monitorizare detaliate în procedurile operaţionale care să permită evaluarea permanentă a evoluției progresului implementării proiectului și posibile abateri de la graficul de implementare sau de natură să afecteze atingerea indicatorilor de realizare și de rezultat

Indicatorii de etapă fac obiectul monitorizării de către AM iar nerealizarea acestora poate conduce la aplicarea unui mecanism de rețineri financiare, conform prevederilor legale.

Planul de monitorizare al proiectului poate face obiectul unor modificări prin act adițional la contractul.

Planul de monitorizare a proiectului va fi elaborat prin luarea în considerare a Anexei 2 Model orientativ privind completarea Planului de monitorizare a proiectului și Anexei 2.a Orientări metodologice privind indicatorii de etapă, la prezentul ghid.

### Semnarea contractului de finanțare

Contractul de finanțare se generează în sistemul informatic MySMIS2021 și se semnează numai în format electronic de către reprezentantul legal/persoanele împuternicite ale AM și reprezentantul legal/persoanele împuternicite desemnate de solicitantul sau liderul de parteneriat în numele parteneriatului constituit.

Data contractului reprezintă data ultimei semnături.

Modelul standard de contract de finanțare utilizat pentru contractarea proiectelor selectate în urma procesului de evaluare și selecție este cel prezentat în cadrul Anexei 10 la prezentul Ghid, Contract de finanţare (model orientativ), cu mențiunea că AM poate aduce modificări asupra acestui document înainte de semnarea contractului de finanțare sau ulterior semnării, prin acte adiționale, în baza modificărilor legislative cu impact asupra clauzelor contractuale sau în alte cazuri obiectiv justificate.

Formularul cererii de finanțare, Anexa 1 la prezentul ghid, completat și anexele la aceasta vor face parte integrantă din contractul de finanțare ca anexe la acesta.

Solicitantul va semna contractul de finanțare în termen de 5 zile lucrătoare de la data notificării acestuia de către AM.

În cazul în care contractul de finanțare nu poate fi semnat în termenul de 5 zile lucrătoare (fără existența unei justificări temeinice/ rezonabile), se consideră refuzul solicitantului de a semna contractul și cererea de finanțare va fi exclusă din procesul de contractare.

**Principale prevederi ale contractelor de finanțare**

Prin condițiile generale se definesc obiectul contractului, durata contractului şi perioada de implementare a proiectului, valoarea contractului, eligibilitatea cheltuielilor, acordarea si recuperarea prefinanțării, rambursarea/ plata cheltuielilor, drepturile și obligațiile autorității de management precum și ale beneficiarului, conflictul de interese și incompatibilități, nereguli, monitorizare, forța majoră, încetarea contractului de finanțare și recuperarea sumelor plătite, soluționarea litigiilor, transparență, confidențialitate, protecția datelor cu caracter personal, publicarea datelor, corespondența, legea aplicabilă şi limba utilizată.

Prin semnarea contractului de finanţare, beneficiarul acceptă termenii şi condiţiile în care va primi finanţarea nerambursabilă şi se angajează să implementeze pe propria răspundere proiectul pentru care primeşte finanţare cu respectarea legislaţiei naţionale şi comunitare, fiind răspunzător în faţa AM pentru îndeplinirea obligaţiilor asumate.

Beneficiarul are obligaţia de a implementa proiectul în conformitate cu prevederile contractului de finanţare, in caz contrar contribuţia din fondurile publice (naţionale şi comunitare) poate fi redusă şi/sau AM poate cere rambursarea, în totalitate sau parţial, a sumelor deja plătite.

Părțile contractuale au dreptul, pe durata îndeplinirii contractului de finanțare de a conveni modificări, prin act adiţional, încheiat în aceleaşi condiţii ca şi contractul de finanțare.

AM monitorizează obligativitatea îndeplinirii indicatorilor, a rezultatelor, a obiectivelor, a activităților asumate de către beneficiar în cererea de finanțare și anexele aferente, precum și modul în care acesta respectă prevederile contractuale specifice operațiunii finanțate.

AM are obligația să prevadă clauze în contractele de finanțare prin care beneficiarul finanțării se obligă să prevadă la rândul său clauze în contractele de achiziție aferente activității de bază, conform cărora contractorii și subcontractorii constituie și mențin la zi documentația privind execuţia lucrărilor, aferenta cărții tehnice a construcției, conform prevederilor Legii nr. 10/1995 privind calitatea în construcţii, republicată, cu modificarile si completarile ulterioare, și prin care sunt obligați să pună la dispoziția beneficiarului orice documente și/sau informații necesare pentru verificarea modului de implementare a contractului de achiziție.

Pentru proiectele de investiții publice care prevăd achiziții de lucrări, beneficiarii și/sau contractorii/subcontractorii, transmit AM informații lunare, în termen de 15 zile de la finalizarea lunii, pe toata durata de execuție a contractelor de achiziție de lucrări, prin sistemul informatic al fondurilor MySMIS2021 care va genera rapoarte privind stadiul fizic și valoric realizat, comparativ cu cel programat.

**Verificarea proiectului tehnic după semnarea contractului de finanțare**

În cazul în care contractul de finanțare este semnat în baza unei documentații tehnico-economice nivel SF/DALI, beneficiarii finanțării au obligația depunerii Proiectului Tehnic inclusiv Autorizația de Construire în termenul asumat in Planul de monitorizare al proiectului.

Verificarea conformității administrative a PT, după semnarea contractului de finanțare, se va realiza într-o etapă de verificare distinctă derulată în etapa de implementare a proiectului şi va fi finalizată printr-un aviz de conformitate/neconformitate asupra documentației tehnice, emis de către AM PR și comunicat beneficiarului.

În cadrul etapei de verificare a PT pot fi formulate clarificări asupra documentației tehnice depuse, cu termene limită de depunere a răspunsurilor. Etapa de verificare a conformităţii proiectului tehnic se realizează în baza Grilei de analiză a conformității proiectului tehnic, anexă la prezentul ghid (Anexa 7d.).

La întocmirea proiectul tehnic se vor respecta prevederile HG nr. 907/2016 cu modificarile si completarile ulterioare, precum și păstrarea tuturor condițiilor de eligibilitate ale proiectului menționate în ghidul specific și în baza cărora a fost încheiat contractul de finanțare. Proiectul tehnic (Documentația tehnico-economică, faza PT, parte scrisă și partea desenată) va fi semnat și ștampilat conform dispozițiilor legale în vigoare, de către elaboratori, proiectanți, verificatori și experți tehnici.

Se vor avea în vedere prevederile OUG nr. 140/2020 pentru stabilirea unor măsuri privind utilizarea înscrisurilor în formă electronică în domeniile construcții, arhitectură și urbanism, în consecință proiectul tehnic va fi vizat astfel: fie în mod integral pe format electronic/digital cu semnături electronice calificate,respectând prevederile Normelor tehnice din 18 noiembrie 2020 privind aplicarea OUG nr. 140/2020, fie în mod integral pe format letric cu semnături olografe și ștampile/ parafe profesionale, în funcție de caz, pentru: arhitecți, verificatori, experți tehnici, auditori energetici, specialiști etc

De menționat faptul că nu se acceptă semnături și ștampile aplicate pe documente cu ajutorul programelor de editare. Răspunderea privind corectitudinea documentației tehnico-economice revine proiectantului/elaboratorului și solicitantului de finanțare.

Modificările realizate asupra proiectului tehnic fața de SF/DALI/PT în baza căruia a fost semnat contractul de finanțare, nu pot aduce modificări asupra obiectivului general, a obiectivelor specifice sau asupra rezultatelor așteptate.

Indicatorii menționați în cererea de finanțare nu pot fi diminuați fără o justificare adecvată avizată de AM. Diminuarea indicatorilor aduce după sine penalități asupra valorii nerambursabile solicitate. Condițiile inițiale din cererea de finanțare și anexele aferente care au făcut obiectul procesului de evaluare, selecție și contractare nu pot fi modificate.

Acceptarea cererii de finanțare, inclusiv a documentației tehnico-economice, nu exonerează proiectantul/elaboratorul proiectului de răspunderea care îi revine în calitate de autor al documentației. Obligațiile și răspunderile beneficiarilor și proiectanților privind calitatea construcțiilor sunt cele stabilite prin lege.

# ASPECTE PRIVIND CONFLICTUL DE INTERESE

La elaborarea cererii de finanțare precum și pe toată perioada implementării proiectului, beneficiarii vor trebui să respecte prevederile legale europene și naționale în vigoare referitoare la conflictul de interese.

Obligațiile beneficiarilor privind respectarea prevederilor legale europene și naționale în vigoare sunt menționate la art. „11- Conflictul de interese și incompatibilități” din modelul deciziei de finanțare, aprobat prin Ordinul MIPE nr.2041/2023 pentru aprobarea modelului Contractului de finanțare prevăzut la art. 14 alin. (2) din OUG nr. 23/2023 privind instituirea unor măsuri de simplificare și digitalizare pentru gestionarea fondurilor europene aferente Politicii de Coeziune 2021 – 2027.

Conform Cartei ARACHNE, autoritățile de management care utilizează programul informatic trebuie să se conformeze reglementărilor naționale și europene în materie de protecție a datelor. În acest scop, AM PR SE informează solicitanții/beneficiarii că datele lor, disponibile în bazele de date externe, vor fi prelucrate în vederea identificării indicatorilor de risc atât în procesul de evaluare/selecție a proiectelor, cât și pe parcursul derulării acestora în cadrul verificărilor de management, în scopul îndeplinirii activităților specifice, cu respectarea prevederilor legale.

Sistemului ARACHNE se va utiliza în scopul verificărilor de management, iar datele din sistemul informatic SMIS vor fi exportate în ARACHNE. Aceasta prevedere va acoperi toate etapele în care se aplică ARACHNE, respectiv verificarea la depunerea proiectelor, contractare, implementare și control.

Beneficiarii de finanțări nerambursabile se obligă să întreprindă toate diligențele necesare pentru a evita orice conflict de interese, iar în cazul apariției riscului unei astfel de situații beneficiarul/ partenerii trebuie să ia măsuri care să conducă la evitarea, respectiv stingerea lui și să informeze în scris AM PR SE în legătură cu orice situație care dă naștere sau este posibil să dea naștere unui astfel de conflict, în termen de 3 (trei) zile lucrătoare de la apariția unei astfel de situații.

În temeiul art. 61 alin. (3) din Regulamentul (UE, Euratom) 2018/1046 al Parlamentului European și al Consiliului din 18 iulie 2018 privind normele financiare aplicabile bugetului general al Uniunii, un conflict de interese există în cazul în care exercitarea imparțială și obiectivă a funcțiilor unui actor financiar sau ale unei alte persoane implicate în execuția bugetului „este compromisă din motive care implică familia, viața afectivă, afinitățile politice sau naționale, interesul economic sau orice alt interes personal direct sau indirect”.

În sensul aspectelor menționate mai sus, beneficiarii și partenerii acestora se obligă să ia toate măsurile pentru respectarea regulilor pentru evitarea conflictului de interese, conform următoarelor prevederi legislative europene și naționale:

* Articolul 61 din Regulamentul (UE, Euroatom) nr. 2018/1046 al Parlamentului European și al Consiliului din 18 iulie 2018 privind normele financiare aplicabile bugetului general al Uniunii, de modificare a Regulamentelor (UE) nr. 1296/2013, (UE) nr. 1301/2013, (UE) nr. 1303/2013, (UE) nr. 1304/2013, (UE) nr. 1309/2013, (UE) nr. 1316/2013, (UE) nr. 223/2014, (UE) nr. 283/2014 și a Deciziei nr. 541/2014/UE și de abrogare a Regulamentului (UE, Euratom) nr. 966/2012;
* Capitolul II, Secțiunea a 2-a din Reguli în materia conflictului de interese, din OUG nr.66/2011 privind prevenirea, constatarea și sancționarea neregulilor apărute în obținerea și utilizarea fondurilor europene și/sau a fondurilor publice naționale aferente acestora, cu modificările și completările ulterioare;
* Titlul IV, Capitolul II din Legea nr.161/2003 privind unele măsuri pentru asigurarea transparenței în exercitarea demnităților publice, a funcțiilor publice și în mediul de afaceri, prevenirea și sancționarea corupției, cu modificările și completările ulterioare, pentru beneficiarii care fac parte din categoria subiecților de drept public;
* Capitolul II, Secțiunea 4 din Reguli de evitare a conflictului de interese (art. 58-63) din Legea nr. 98/2016 privind achizițiile publice.

**Conflictul de interese în implementarea contractelor de finanțare**

Conflictul de interese reprezintă orice situaţie definită ca atare în legislaţia naţională/comunitară.

Beneficiarul are obligatia de a întreprinde toate diligenţele necesare pentru a evita orice conflict de interese pe perioada implementarii contractului de finantare şi de a informa în scris AM în legătură cu orice situaţie care dă naştere sau este posibil să dea naştere unui astfel de conflict, de îndată ce a luat la cunostinţă.AM îşi rezervă dreptul de a verifica aceste situaţii şi de a lua măsurile necesare, dacă este cazul.

În implementarea contractului de finantare, AM va verifica conflictul de interese la atribuirea contractelor de achizitii precum si in implementarea acestora.

La solicitarea, pentru prima dată, într-o cerere de rambursare/plată, a cheltuielilor aferente unui contract de achiziţie, Beneficiarul va depune o declaraţie pe proprie răspundere a reprezentantului legal al beneficiarului din care să rezulte că nu se află într-o situaţie de conflict de interese.

**Conflictul de interese la atribuirea contractelor de achiziţie**

Atribuirea contractelor de achiziţii necesare implementării proiectului se va realiza în conformitate cu prevederile contractuale și/ sau, după caz, prevederile legale naţionale şi comunitare în domeniul achiziţiilor si conflictului de interese.

În cazul în care se constată încălcarea prevederilor legale în vigoare ale legislaţiei în domeniul achiziţiilor publice si conflictului de interese, cheltuiala aferentă plăţii bunurilor/serviciilor/lucrărilor astfel achiziţionate va fi considerata neeligibilă şi nu va fi rambursată/plătită.

**Conflictul de interese în implementarea contractelor de achizitie**

Pe parcursul derulării contractelor încheiate între beneficiarii PR SE şi contractorii acestora, apar deseori modificări ale personalului implicat în atribuirea şi derularea contractului comercial, atât la nivelul beneficiarilor cât şi al contractorilor şi subcontractorilor, terților susținători, experților cheie. În acest sens, toţi beneficiarii autorităţi publice, au obligativitatea notificării în scris a AM cu privire la situaţiile în care apar modificări. AM va verifica aceste situaţii şi va lua măsurile necesare, dacă este cazul.

# ASPECTE PRIVIND PRELUCRAREA DATELOR CU CARACTER PERSONAL

Referitor la Regulamentul General privind Protecția Datelor cu Caracter Personal (GDPR), reprezentantul legal al instituției solicitante, inclusiv reprezentanții legali ai partenerilor, vor completa Declarația unică.

# ASPECTE PRIVIND MONITORIZAREA TEHNICĂ ȘI RAPOARTELE DE PROGRES

## Rapoarte de progres

Procesul de monitorizare a proiectelor de către AM se realizează prin:

a) verificarea Rapoartelor de progres disponibile în aplicația informatică MySMIS2021/SMIS2021+ și a a documentelor justificative care însoțesc Raportul de progres, în scopul urmăririi progresului proiectelor și stadiul îndeplinirii indicatorilor de realizare și rezultat, a respectării planului de monitorizare a proiectului și a realizării indicatorilor de etapă din plan;

b) vizite de monitorizare care pot fi vizite la fața locului, speciale de tip ad-hoc, încrucișate și ex-post, vizite pe teren la beneficiarii proiectelor, atât în perioada de implementare, cât şi post-implementare, pe perioada în care beneficiarul/liderul de parteneriat au obligația de a asigura caracterul durabil al operațiunilor potrivit prevederilor art. 65 din Regulamentul (UE) 2021/1060, cu modificările și completările ulterioar

e;

c) urmărirea și validarea îndeplinirii indicatorilor de etapă din planul de monitorizare a proiectului și, pe baza documentelor justificative transmise de beneficiar, inclusiv a informațiilor și documentelor care însoțesc Raportul de progres și a constatărilor autorității de management în urma vizitelor de monitorizare;

d) analizarea stadiului implementării proiectelor în vederea modificării, suspendării, rezilierii, rezoluțiunii contractului de finanțare, după caz, conform prevederilor contractuale.

Monitorizarea proiectului se realizează în conformitate cu prevederile OUG nr. 23/2023 privind instituirea unor măsuri de simplificare și digitalizare pentru gestionarea fondurilor europene aferente Politicii de Coeziune 2021-2027 și cu procedurile descrise în Manualul Beneficiarului.

În procesul de monitorizare a proiectelor, se elaborează Raportul de progres al cărui conținut cadru este anexat prezentului ghid. (Anexa 15 – Formular Raport de progres).

În perioada de implementare a proiectului, raportul de progres se generează prin sistemul informatic MySMIS2021 de către beneficiar și se transmite la intervale de trei luni. calendaristice, în termen de 30 de zile de la finalizarea perioadei de raportare, la AM. Primul Raport de progres trimestrial se va întocmi pentru trimestrul calendaristic următor semnării contractului de finanțare în cadrul PR SE 2021 – 2027.

Raportul de progres conține informații referitoare la stadiul implementării proiectului, modul de desfășurare a activităților prevăzute în cererea de finanțare, modificările Proiectului Tehnic, dacă este cazul, rezultatele obținute, indicatorii de realizare și/sau de rezultat realizați până la momentul raportării, respectarea prevederilor privind ajutorul de stat, respectarea cerințelor cu privire la publicitatea proiectului, modificări apărute în perioada de implementare, principii orizontale, stadiul îndeplinirii indicatorilor de etapă, abateri/întârzieri față de planul de monitorizare și eventualele probleme întâmpinate pe parcursul implementării.

În cazul proiectelor de infrastructură și a proiectelor care presupun execuție de lucrări, raportul de progres are ca surse de informații posibile: jurnalul de șantier, procesele verbale de lucrări ascunse, fazele determinante ale proiectelor, fișele de pontaj, graficele de lucrări, rapoartele de activitate și alte documente similare.

Contractul de finanțare îşi păstrează valabilitatea 5 ani calculată de la data efectuării plăţii finale în cadrul Proiectului .

Anual, în perioada post-implementare (ex-post) a proiectului, în termen de 30 de zile de la încheierea anului post-implementare, beneficiarul este obligat să transmită la AM, prin sistemul informatic MySMIS2021, Rapoarte de durabilitate.

Raportul de durabilitate va prezenta situația investitei și atingerea indicatorilor de rezultat, menținerea obiectivelor, a indicatorilor direcți, sustenabilitatea tehnică și financiară a proiectului, diseminarea rezultatelor, caracterul durabil al proiectului (conform prevederilor Regulamentului UE nr. 1060/2021), probleme care pot afecta sustenabilitatea precum și respectarea prevederilor privind ajutorul de stat și informații privind proiectele generatoare de venit.

AM poate solicita beneficiarilor să transmită rapoarte de progres, ori de câte ori consideră necesar.

În cadrul Rapoartelor trimestriale de progres, sau, acolo unde este cazul, în cadrul Rapoartelor de durabilitate, se prezintă informații cu privire la stadiul îndeplinirii aspectelor specifice care trebuie monitorizate în etapele de implementare și de durabilitate ale fiecărui proiect, aspecte incluse în condițiile contractuale specifice aplicabile Priorităților de investiție și în recomandările rezultate în procesul de evaluare și selecție.

AM aplică măsuri consolidate de monitorizare și poate să aplice una sau mai multe din următoarele măsuri corective pentru cheltuielile aferente perioadei de raportare solicitate la rambursare în cazul nerespectării repetate a termenului de depunere a raportului care conduce la apariția de decalaje între progresul fizic la nivelul țintelor asumate și stadiul din rapoartele de progres :

(a) întreruperea termenului de plată pentru cererile de plată/cererile de prefinanțare/cererile de rambursare aflate în procesare dacă beneficiarul nu a depus niciun raport de progres în termen de 6 luni de la data semnării contractului de finanțare. Termenul de plată se întrerupe până la depunerea raportului de progres cu condiția ca depunerea raportului de progres să survină în perioada prevăzută la art. 74, alin (1) lit. b din Regulamentul (UE) 2021/1060, cu modificările și completările ulterioare.

(b) întreruperea termenului de plată pentru cererile de plată/cererile de prefinanțare/cererile de rambursare aflate în procesare dacă beneficiarul a depășit cu 60 zile termenul de depunere a raportului de progres. Termenul de plată se întrerupe până la depunerea raportului de progres cu condiția ca depunerea raportului de progres să survină în perioada prevăzută la art. 74, alin (1) lit. b din Regulamentul (UE) 2021/1060, cu modificările și completările ulterioare.

(c) respingerea, în tot sau în parte, a cererii de plată/cererii de prefinanțare/cererii de rambursare, în condițiile art. 25 alin. (5) din Ordonanța de urgenta a Guvernului nr. 133/2021, dacă nu au fost transmise dovezile privind depunerea rapoartelor de progres prevăzute la lit a) și lit. b);

(d) rezilierea Contractului de Finanțare în situația nedepunerii niciunui raport de progres în termen de 12 luni de la data semnării contractului de finanțare.

## Vizitele de monitorizare

Vizitele de monitorizare la fața locului au ca scop confirmarea progresului fizic al activităților și stadiul realizării indicatorilor, identificarea elementelor sau situațiilor care pot duce la întârzieri, derapaje de la proiectul aprobat sau imposibilitatea continuării proiectului, identificarea elementelor de succes ale proiectului; verificarea respectării prevederilor privind caracterul durabil al operațiunilor conform reglementărilor comunitare; verificarea respectării clauzelor generale și a celor specifice din contractul de finanțare; verificarea justificărilor formulate de beneficiar pentru modificarea contractului de finanțare prin notificare/act adițional (dacă este cazul).

Tipuri de vizite la fața locului:

a) Vizite la fața locului pe parcursul implementării;

b) Vizită finală la fața locului;

c) Vizite la fața locului ex-post;

d) Vizite la fața locului speciale (ad-hoc).

*Vizite la fața locului pe parcursul implementării*

Pentru fiecare proiect finanțat din PR SE 2021 - 2027, AM efectuează vizite la fața locului, de 2 ori pe an, în vederea verificării veridicității informațiilor consemnate de beneficiar în Raportul de Progres.

*Vizită finală la fața locului*

Vizita finală la fața locului este realizată în scopul monitorizării și al verificării cererii de rambursare finale prin echipe mixte (monitorizare și verificare plăți).

Vizita de monitorizare finală are ca scop:

* Verificarea eligibilității cheltuielilor, în conformitate cu prevederile legale privind eligibilitatea;
* Verificarea plății efective de către Beneficiar a sumelor incluse în cererile de rambursare;
* Verificarea existenței unui sistem de codificare contabilă separată pentru proiect și a înregistrării tuturor elementelor proiectului în contabilitate, inclusiv verificarea corespondenței cu bugetul proiectului;
* Verificarea păstrării tuturor documentelor originale legate de proiect;
* Verificarea dosarelor de achiziție realizate în cadrul proiectului;
* Verificarea bunurilor/serviciilor/lucrărilor dacă au fost livrate/prestate în conformitate cu contractele de achiziții;
* Verificarea utilizării de către beneficiar a conturilor contabile analitice (cu codificarea proiectului);
* Verificarea finalizării tuturor activităților proiectului,
* Verificarea atingerii țintelor indicatorilor în conformitate cu valorile asumate prin contractul de finanțare (cu modificările ulterioare, dacă este cazul);
* Verificarea atingerii rezultatelor și obiectivelor asumate prin proiect;
* Verificarea operaționalizării investiției.

*Vizite la fața locului ex-post*

AM efectuează vizite la fata locului după finalizarea implementării proiectului, respectiv în perioada de durabilitate 5 ani, definită, conform prevederilor contractuale, referitoare la durata contractului (calculată de la data informării beneficiarului de către AM în ceea ce privește autorizarea cererii de rambursare finală), pentru a se verifica sustenabilitatea proiectelor.

AM va efectua pentru toate proiectele aflate in durabilitate o vizita pe an ex-post la fața locului până la finalizarea perioadei de durabilitate.

Se recomandă ca ultima vizita ex-post să fie efectuată înainte cu cel puțin trei luni de finalizarea perioadei de durabilitate, pentru a putea fi luate măsurile necesare, în funcție de situație, înainte de expirarea perioadei de valabilitate a contractului de finanțare.

*Vizite la fața locului speciale (ad-hoc)*

Fără a acoperi toate situațiile posibile, AM efectuează vizite la fața locului, pe parcursul implementării și/sau în perioada ex-post, dacă:

* o vizită intermediară realizată prin echipe mixte (monitorizare și verificare plăți);
* există o solicitare în acest sens din partea șefului AM;
* dacă beneficiarul nu a depus raport de progres trimestrial/de durabilitate, în termenul stabilit prin contract sau în cel solicitat de AM;
* cu ocazia verificărilor efectuate se constată discrepanțe majore între documentele transmise de Beneficiar (rapoarte de progres, rapoarte de vizită, documentația aferentă propunerilor de acte adiționale, etc);
* se solicită/notifică de către Beneficiar modificarea locației de implementare a proiectului;
* pentru solicitările de acte adiționale ce presupun modificarea parțială a obiectivelor Cererii de Finanțare ca urmare a unor vicii ascunse / cazuri de forță majoră ce afectează infrastructura vizată. În acest caz, în raportul privind vizita la fața locului vor fi menționate recomandări clare, cuantificabile, raportate la obiectivele și indicatorii proiectului.

Raportul de vizită se elaborează de AM, prin sistemul informatic MySMIS2021/SMIS2021, în conformitate cu prevederile procedurilor operaționale și se generează în termen de 10 zile lucrătoare de la data vizitei efectuată la fața locului. Raportul de vizită poate include acțiuni corective și recomandări adresate beneficiarului, precum și termenele de realizare care sunt obligatorii de respectat pentru beneficiar.

În procesul de monitorizare a proiectelor AM va urmări implementarea recomandărilor și acțiunilor corective, pe baza rapoartelor prezentate de beneficiar și/sau a vizitelor la fața locului, după caz.

## Mecanismul specific indicatorilor de etapă. Planul de monitorizare

În procesul de monitorizare a proiectelor, AM va verifica și confirma îndeplinirea indicatorilor de etapă, în conformitate cu prevederile Planului de monitorizare a proiectului elaborat prin luarea în considerare a Anexelor 2 și 2.a la prezentul ghid.

Planul de monitorizare a proiectului este parte integrantă a contractului de finanțare, și cuprinde indicatorii de etapă stabiliți pentru perioada de implementare a proiectului pe baza cărora se monitorizează și se evaluează progresul implementării proiectului, precum și condițiile și documentele justificative pe baza cărora se evaluează și se probează îndeplinirea acestora, în vederea atingerii obiectivelor și țintelor finale ale indicatorilor de realizare și de rezultat prevăzuți în cererea finanțare și asumați în contractul de finanțare/decizia de finanțare, după caz.

Planul de monitorizare include, de asemenea, valorile țintelor finale ale indicatorilor de realizare și de rezultat care trebuie atinse ca urmare a implementării proiectului, precum și valorile de bază / de referință ale acestora, dacă există.

Pe baza informațiilor incluse în cererea de finanțare și, dacă este cazul, a informațiilor suplimentare solicitate beneficiarului, AM verifică și validează indicatorii de etapă care vor fi prevăzuți în Planul de monitorizare a proiectului.

AM are obligația de a monitoriza îndeplinirea indicatorilor de etapă și sprijină beneficiarul pentru a identifica soluții adecvate pentru îndeplinirea indicatorilor de etapă și pentru buna implementare a proiectelor care fac obiectul contractului de finanțare.

În termen de 5 zile lucrătoare de la termenul prevăzut pentru un indicator de etapă, beneficiarul încărcă documentele justificative care probează îndeplinirea acestuia, iar autoritatea de management, verifică și confirmă îndeplinirea sau, după caz, neîndeplinirea acestuia în termen de 5 zile lucrătoare de la data la care documentele trebuiau/au fost încărcate de către beneficiar. Dacă indicatorii de etapă sunt definiți în strictă corelare cu activitățile planificate în perioadele care fac obiectul rapoartelor de progres, îndeplinirea indicatorului de etapă la finalul perioadei pentru care se face raportarea se probează prin raportul de progres și prin documentele justificative care îl însoțesc, la termenul stabilit pentru depunerea raportului de progres. Pentru confirmarea îndeplinirii indicatorului de etapă, autoritatea de management, poate solicita clarificări sau iniția o vizită de monitorizare, caz în care se suspendă termenul de validare.

Prin sistemul informatic MySMIS2021 se emit atenționări automate către beneficiar și AM, cu cel puțin 10 zile calendaristice înaintea termenului pentru raportarea îndeplinirii unui indicator de etapă.

Prin sistemul informatic MySMIS2021 se notifică beneficiarul și AM cu privire la respectarea termenului stabilit pentru încărcarea documentelor justificative aferente unui indicator de etapă.

În cazul nerespectării termenului prevăzut, prin sistemul informatic MySMIS 2021, se blochează posibilitatea de încărcare a documentelor. Ulterior, beneficiarul poate solicita, motivat, catre AM, deblocarea aplicației pentru încărcarea documentelor justificative care probează realizarea indicatorului de etapă.

În situația îndeplinirii cu întârziere a unui indicator de etapă, beneficiarul poate face dovada îndeplinirii acestuia, ulterior, și prin rapoartele de progres sau cu ocazia vizitelor de monitorizare, iar autoritatea de management, înregistrează în sistemul informatic MySMIS2021 îndeplinirea cu întârziere a unui indicator de etapă.

În cazul neîndeplinirii unui indicator de etapă, autoritatea de management sprijină beneficiarul pentru identificarea şi stabilirea de posibile măsuri de remediere şi urmăreşte atingerea indicatorilor de etapă

În procesul de monitorizare a proiectelor, AM are obligația de a monitoriza și sprijini beneficiarul pentru identificarea și stabilirea de posibile măsuri de remediere și aplică acțiuni și măsuri consolidate de monitorizare, în funcție de riscurile identificate, pentru buna implementare contractului de finanțare, în condițiile prevăzute de legislația în vigoare.

Neîndeplinirea unui indicator de etapă și măsurile prevăzute pe care le poate aplica autoritatea de management, nu au natura și implicațiile unei nereguli sau unei fraude, așa cum sunt aceastea definite la art. 2 alin. (1) lit. A) și b) din Ordonanța de urgență a Guvernului nr. 66/2011, aprobată cu modificări şi completări prin Legea nr. 142/2012, cu modificările și completările ulterioare.

Neîndeplinirea unui indicator de etapă nu are implicaţiile unei nereguli sau unei fraude, aşa cum sunt acestea definite la art. 2 alin. (1) lit. a) şi b) din Ordonanţa de urgenţă a Guvernului nr. 66/2011, aprobată cu modificări şi completări prin Legea nr. 142/2012, cu modificările şi completările ulterioare.

Cu excepţia primului indicator de etapă, în cazul neîndeplinirii celorlalţi indicatori de etapă la termenele prevăzute în planul de monitorizare, actualizat prin actele adiţionale aprobate, autoritatea de management poate aplica, în funcţie de analiza obiectivă şi riscurile identificate, în condiţiile prevăzute în contractul de finanţare, următoarele măsuri:

a) întreruperea termenului de plată pentru cererile de plată/cererile de prefinanțare/cererile de rambursare până la îndeplinirea indicatorului de etapă, cu condiția ca îndeplinirea indicatorului să survină în perioada prevăzută la art. 74, alin (1) lit. B din Regulamentul (UE) 2021/1060, cu modificările și completările ulterioare;

b) respingerea, în tot sau în parte, a cererii de plată/cererii de prefinanțare/cererii de rambursare, în condițiile art. 25 alin. (5) din Ordonanța de urgenta a Guvernului nr. 133/2021, dacă nu au fost transmise dovezile privind îndeplinirea indicatorului de etapă în termenul specificat la lit. A);

Sumele respinse în condițiile precizate mai sus, pot fi incluse de beneficiar și resolicitare la plată, în condițiile îndeplinirii indicatorului de etapă, în prima cerere de rambursare depusă după îndeplinirea respectivului indicator de etapă.

c) aplicarea unor penalități de întârziere, stabilite ca procent din valoarea cererii de plată/cererii de prefinanțare/cererii de rambursare, în funcție de valoarea resurselor financiare prevăzute pentru îndeplinirea indicatorului de etapă raportat la valoarea respectivei cererii sau ca procent în limita a 5% din valoarea eligibilă a contractului de finanțare, în situația neîndeplinirii a 3 indicatori de etapă consecutivi din motive imputabile beneficiarului/liderului de parteneriat și/sau partenerilor;

d) suspendarea implementării proiectului, până la încetarea cauzelor obiective care afectează derularea activităților și atingerea indicatorilor de etapă;

e) rezilierea contractului de către autoritatea de management în situația neîndeplinirii indicatorilor de etapă prevăzuți.

În cazul nerealizării indicatorilor de etapă din primul an de implementare în decurs de 6 luni de la finalizarea primului an de implementare, din motive imputabile beneficiarului/liderului de parteneriat și/sau partenerilor acestuia, precum și în situația unor întârzieri semnificative în îndeplinirea indicatorilor de etapă care afectează substanțial sau fac imposibilă realizarea obiectivelor și atingerea rezultatelor proiectului asumate prin contractul, autoritatea de management, poate proceda la rezilierea contractului de finanțare potrivit prevederilor art. 37 și 38 din Ordonanța de urgență a Guvernului nr. 133/2021 și recuperarea sumelor deja plătite beneficiarului.

Măsurile pentru neîndeplinirea indicatorilor de etapă se vor aplica gradual.

# ASPECTE PRIVIND MANAGEMENTUL FINANCIAR

## Mecanismul cererilor de prefinanțare

Se poate acorda prefinanţare în tranşe de maximum 30% din valoarea eligibilă a contractului de finanţare, fără depăşirea valorii totale eligibile a acestuia. Pentru proiectele implementate în parteneriat, prefinanţarea care poate fi solicitată de unul dintre parteneri este proporţională cu sumele aferente activităţilor acelui partener din valoarea totală eligibilă a contractului de finanţare.

Cu excepţia primei tranşe de prefinanţare acordate, următoarele tranşe de prefinanţare se acordă cu deducerea sumelor nejustificate din tranşa anterior acordată.

Beneficiarul/Liderul de parteneriat care a depus cerere de prefinanţare are obligaţia depunerii unei/unor cereri de rambursare care să cuprindă cheltuielile efectuate din tranşa de prefinanţare acordată, în cuantum cumulat de minimum 50% din valoarea acesteia, în termen de maximum 90 de zile calendaristice de la data la care autoritatea de management a virat tranşa de prefinanţare în contul beneficiarului, fără a depăşi durata contractului de finanţare.

Beneficiarii/Liderii de parteneriat/Partenerii au obligaţia restituirii integrale/parţiale a prefinanţării acordate, în cazul în care aceştia nu justifică prin cereri de rambursare utilizarea prefinantarii.

Pentru prefinanțarea nerecuperată, Autorităţile de management notifică beneficiarii/liderii de parteneriat/partenerii cu privire la obligaţia restituirii sumelor. În cazul în care beneficiarii/liderii de parteneriat/partenerii nu restituie autorităţilor de management sumele calculate în termen de 15 zile de la data comunicării notificării, acestea emit decizii de recuperare a prefinanţării pe numele beneficiarilor/liderilor de parteneriat/ partenerilor, după caz, prin care se individualizează sumele de restituit exprimate în moneda naţională. Decizia constituie titlu de creanţă emis în condiţiile legii şi cuprinde elementele care se regăsesc la art. 46 alin. (2) din Legea nr. 207/2015 privind Codul de procedură fiscală, cu modificările şi completările ulterioare. În titlul de creanţă se indică şi contul în care beneficiarul/liderul de parteneriat/partenerul trebuie să efectueze plata.

## Mecanismul cererilor de plată

Mecanismul decontării cererilor de plată se aplică tuturor categoriilor de beneficiari.

După primirea facturilor pentru livrarea bunurilor/ prestarea serviciilor/ execuția lucrărilor recepționate, acceptate la plată, a facturilor de avans în conformitate cu clauzele prevăzute în contractele economice aferente proiectelor implementate, acceptate la plată, beneficiarul depune Cererea de plată, împreună cu documentele justificative aferente.

Cererile de plată conțin doar facturi neplătite de beneficiar.

*Beneficiarii/Liderii de parteneriat/Partenerii, alţii decât cei prevăzuţi la art. 7 şi 8 din OUG 133/2021, au obligaţia de a achita integral contribuţia proprie aferentă cheltuielilor eligibile incluse în documentele anexate cererii de plată cel mai târziu până la data depunerii cererii de rambursare aferente cererii de plată. La cererile de plată se vor anexa ordinele de plată pentru plata contribuţiei proprii aferente cheltuielilor eligibile incluse în documentele anexate la respectiva cerere, precum și extrasele de cont aferente.*

După efectuarea verificărilor conform procedurilor de lucru, AM va comunica beneficiarului prin aplicația informatică MySMIS2021/SMIS2021+ autorizarea de cheltuieli printr-o notificare care cuprinde:

a) suma autorizată la plată;

b) sume care au făcut obiectul reducerilor procentuale/corecțiilor financiare/deducerilor financiare/reținerilor după caz.

AM virează beneficiarului valoarea cheltuielilor eligibile într-un cont distinct de disponibil deschis pe numele beneficiarului, la unitățile teritoriale ale Trezoreriei Statului.

În termenul legal de la încasarea sumelor de la AM, Beneficiarul efectuează plata numai pentru facturile înscrise în notificare. Sumele încasate pe baza cererilor de plată nu pot fi utilizate pentru o altă destinație decât cea pentru care au fost acordate.

În termen de maximum 10 zile lucrătoare de la data încasării sumelor virate de către AM beneficiarii au obligaţia de a depune cererea de rambursare aferentă cererii de plată la autoritatea de management, în care sunt incluse sumele din notiifcare decontate prin cererea de plată.În cazul proiectelor implementate în parteneriat, liderul de parteneriat depune o cerere de rambursare centralizată la nivel de proiect, în care sunt incluse sumele din documentele decontate prin cererea de plată, atât liderului, cât şi partenerului/partenerilor.

Beneficiarii/Liderii de parteneriat/Partenerii au obligaţia restituirii integrale sau parţiale a sumelor virate în cazul proiectelor pentru care aceştia nu justifică prin cereri de rambursare utilizarea acestora.

## Mecanismul cererilor de rambursare

Beneficiarii/Liderii de parteneriat au obligaţia de a depune cereri de rambursare pentru cheltuielile efectuate.

În termen de maximum 20 de zile lucrătoare de la data depunerii de către beneficiar/liderul de parteneriat la autoritatea de management a cererii de rambursare întocmite conform contractului de finanţare, autoritatea de management autorizează cheltuielile eligibile cuprinse în cererea de rambursare şi efectuează plata sumelor autorizate în termen de 3 zile lucrătoare de la momentul de la care autoritatea de management dispune de resurse în conturile sale. După efectuarea plăţii, autoritatea de management notifică beneficiarilor/liderilor de parteneriat/ partenerilor plata aferentă cheltuielilor autorizate din cererea de rambursare.

Pentru proiectele implementate în parteneriat, liderul de parteneriat depune cererea de rambursare, iar autoritatea de management virează, după efectuarea verificărilor, valoarea cheltuielilor rambursabile în conturile liderilor de parteneriat/ partenerilor care le-au efectuat, fără a aduce atingere contractului de finanţare şi prevederilor Acordului de Parteneriat, parte integrantă a acestuia.

## Graficul cererilor de prefinanţare/plată/rambursare

Beneficiarul are obligaţia de a respecta - Graficul cererilor de rambursare/ plată privind estimarea depunerii cererilor de rambursare/plată, precum și de actualizare a acestuia în funcție de sumele decontate. Modificările intervenite în graficul de depunere a cererilor de prefinanţare/plată/rambursare a cheltuielilor se pot face printr-o notificare, care nu face obiectul aprobării de către AM.

## Vizitele la faţa locului

AM efectueaza vizite in teren pentru verificarea realitatii cheltuielilor solicitate/autorizate. In acest scop se vor identifica pe teren:

* documentele justificative originale aferente cheltuielilor eligibile ce au fost incluse spre decontare în cererile de rambursare;
* existența unui sistem de codificare contabilă separată pentru proiect și a înregistrării tuturor elementelor proiectului în contabilitate, inclusiv verificarea corespondenței cu bugetul proiectului;
* păstrarea tuturor documentelor originale legate de proiect, inclusiv existenţa pe facturile de plată originale a codului proiectului şi a sumelor decontate parţial;
* bunurile/serviciile/lucrările dacă au fost livrate/prestate/executate în conformitate cu contractul de achiziții;
* proiectul nu a mai primit finanţare din alte fonduri nerambursabile – facturile originale au înscrise codul SMIS al proiectului şi „Proiect cofinanţat de Uniunea Europeană prin PR SE 2021 - 2027”;
* publicitatea proiectului;
* indeplinirea indicatorilor de rezultat si iesire (se vor verifica datele din ultimul raport de progres depus de beneficiar in SMIS);
* indeplinirea conditiilor favorizante.

# MODIFICAREA GHIDULUI SOLICITANTULUI

## Aspectele care pot face obiectul modificărilor prevederilor ghidului solicitantului

Solicitanţii la finanțare au obligația de a respecta legislaţia în vigoare la nivel naţional şi european, inclusiv a modificărilor intervenite pe parcursul procesului de evaluare, selecție, contractare a proiectelor, modificări intervenite ulterior lansării prezentului ghid.

Orice modificare a prevederilor legale în vigoare/aparitia unor noi prevederi legale poate determina AM să solicite documente suplimentare și/sau respectarea unor condiții suplimentare față de prevederile prezentului document/sa conduca la modificarea/completarea anexelor din ghidul solicitantului.

Orice modificare a ghidului solicitantului se poate realiza în baza corrigendum-urilor/ instrucțiunilor de modificare/ completare emise de AM.

În funcție de modificările intervenite pe parcursul derulării etapei de evaluare şi selecţie, AM se va asigura de respectarea principiului privind tratamentul nediscriminatoriu al solicitanților la finanțare, asigurând, totodată, și transparența sistemului de evaluare, selecție și contractare prin publicarea tuturor modificărilor și condițiilor suplimentare intervenite ulterior publicării prezentului ghid.

## Condiții privind aplicarea modificărilor pentru cererile de finanțare aflate în procesul de selecție (condiții tranzitorii)

Pentru aplicarea celor menționate la secțiunea 13.1, AM poate emite unul sau mai multe corrigenda sau instrucțiuni de modificare/completare a prevederilor prezentului ghid, cu obligația specificării în cadrul acestora a condițiilor tranzitorii pentru proiectele aflate în diferite stadii ale procesului de evaluare, selecție și contractare.

În funcție de modificările intervenite, AM se va asigura de respectarea principiului privind tratamentul nediscriminatoriu al tuturor solicitanților la finanțare, asigurând totodată și transparența sistemului de evaluare și selecție prin publicarea tuturor modificărilor și condițiilor suplimentare intervenite ulterior publicării prezentului ghid și/sau a ghidurilor specifice fiecărui apel de proiecte.

# ANEXE

Anexa 1 Instrucţiuni de completare a Cererii de finanţare (model)

Anexa 2 Model orientativ-Plan de monitorizare

Anexa 2a Orientari metodologice privind indicatorii de etapa

Anexa 3 Acord de Parteneriat

Anexa 4 Declaraţia unică a solicitantului

Anexa 5a Lista de cheltuieli eligibile -Regenerare Urbană

Anexa 5b Lista de cheltuieli eligibile -Patrimoniu

Anexa 6a Grila de evaluare tehnică şi financiară ETF- Regenerare Urbană

Anexa 6b Grila de evaluare tehnică şi financiară ETF- Patrimoniu

Anexa 6c Lista de verificare DNSH

Anexa 6d Instructiuni de completare a Grilei ETF pentru Actiunea 6.1

Anexa 7a Grila de analiză a conformității și calității SF

Anexa 7b Grila de analiză a conformității și calității DALI

Anexa 7c Grila de analiză a conformității și calității SF MIXT

Anexa 7d Grila de verificare a conformităţii și calității Proiectului Tehnic

Anexa 8 Lista de verificare documentatie de contractare și a eligibilității

Anexa 9 Grila de verificare a admisibilității ST

Anexa 9.1 Lista de verificare proces prioritizare proiecte

Anexa 10 Contract de finantare(model orientativ)

Anexa 11 Carta drepturilor fundamentale a Uniunii Europene

Anexa 12 Metodologia privind abordarea DNSH (principiul „a nu aduce prejudicii semnificative”) si imunizarea la schimbarile climatice in cadrul PR SE 2021-2027

Anexa 13 a Macheta privind analiza și previziunea financiară Regenerare urbană

Anexa 13 b Macheta privind analiza și previziunea financiară Patrimoniu cultural turisc

Anexa 14 Bugetul proiectului

Anexa 15 Raportul de progres

Anexa 16 Raportul de vizită

Anexa 17a Declaratia priv eligibilit TVA\_operatiune cost total mai mare de 5.000.000 Euro

Anexa17b Declaratia priv eligibilit TVA\_operatiune cost total mai mic de 5.000.000 Euro

Anexa 18 Lista de verificare a conflictului de interese

Anexa 19 Lista de verificare achizitii

Anexa 20 Formular retragere de la finantare a proiectului

Anexa 21 Declaratie beneficiar real

Anexa 22 Situatie centralizatoare beneficiari reali

Anexa 22.1 Declaratie beneficiari reali - contractant, subcontractant

**Prezentul Ghid prevede următoarele modele standard sau orientative**

Model A Matrice de corelare între buget şi deviz

Model B Tabel centralizator asupra numerelor cadastrale

Model C Hotărârea/Decizia de aprobare a proiectului și a cheltuielilor legate de proiect

Model D Hotărârea/Decizia(Hotărârile/Deciziile partenerilor) de aprobare a documentaţiei tehnico-economice şi a indicatorilor tehnico-economici

Model E Conținutul cadru al Raportului privind stadiul fizic al investiției

Model F Planul de marketing

Model G Lista de echipamente/lucrări/servicii achiziționate prin intermediul proiectului propus

Model H Centralizator privind justificarea costurilor